
Jakšto - Dambrausko laiškų daugiausia išlaikė ir Vaižganto Muziejui 
padovanojo pats Vaižgantas - Tumas. Muziejaus vedėjos p. E. Eimaitytės 
maloniu sutikimu ir technikine p. Prialgauskaitės parama čia pasisekė 
nurašyti visi TO laiškų, Dambrausko rašytų Vaižgantui. 

Daugumas jų yra iš dešimties metų tarpo, nuo 1903 iki 1913 m. Pas- 
kesnių yra tik keletas. — ir tai nelabai reikšmingi. Pirmieji atskleidžia 
vieną kitą smulkmeną 1903 — 1913 metų laikotarpiui. Juose rado atgarsio 
to meto aktualiosios visuomeninės temos. Asmeniniai reikalai maža belie- 
čiami. Norintiems lengvesniu būdu laiškais pasinaudoti sužymim čia juos 
tematinėmis grupėmis: 

1. Kova su lenkybės viešąja propaganda. Šiuose laiškuose matyti, 
kaip Jakštas rašė savo „Glos litwin6w...“, kaip lenkai reagavo, kap Jakš- 
tas susitinka su grafu Tiškevičium lietuvybės fronte, — Nr. 3, 12, 15, 38, 
39, 40, 44, 

2. Dėl lietuvybės konfliktas su bažnytinės administracijos organais, 
Čia iškyla, kaip administracijoje tebėra daug tradicinio pasidavimo lenkiš- 
kajai srovei, kaip jaunieji pažangesnieji kunigai susiduria su anų nepalan- 
iu nusistatymu. — Nr. 2, 4, 5, 21, 23, 24, 32, 34, 43. 

3, Kova su rusų administracijos biurokratija pirmiausia dėl spaudos 
grąžinimo — Nr. 4, T, 14, o spaudą atgavus su savivališkom cenzūros ir 
kitokiom priekabėm — Nr. 35, 42, su sava spaudos biurokratija — Nr. 65. 

4. Laikraščių reikalai. Matyt, kaip vertinamas, spaudą atgavus, pasi- 
rodęs „Lietuvių Laikraštis“, „Vilniaus Žinios“, pastangos išleisti katalikų 
„Žiburį“, „Šaltinį“, ,,Draugiją“ — Nr. 8, 10, 11, 12, 13, 15, 16, 20, 22, 23, 
24, 27, 28, 29, 30, 33. Kalendorių leidimas — Nr. 10, 13, 19, 31. 

5. Literatūros kūriniai. Čia prisimena Dambrauskas savo veikalėlius 
— Nr. 13, 23, 25, 26, 32, 40, 45; laiškai dėl Vaižganto „Ten gera, kur mūsų 
nėra“ — Nr. 45, 48, 49, 50, 51, 52; Vaižganto vaizdelių iš atsiminimų, 
„Pragiedrulių“ — Nr. 56, 57, 68; Petliuko -— Nr.1; Dagilėlio — Nr. 42; 
Žemaičio — Nr. 53; Kossarzevskio — Nr. 62, 63; Pietario raštų — Nr. 20, 
36; latvių komedijų — Nr. 6; iš viso susisTtinimo su latviais — Nr. T. 

6. Kalbos, rašybos reikalai ir kalbininkai. Dambrauskas gyniojasi su 
Tumu dėl žodyno, su kitais dėl rašybos — Nr. 18, 58; apie Jaunių — Nr. 


14, 37, 41. 

Laiškai įdomūs ir pačiam Dambrauskui pažinti. Iš jų dar labiau ryš- 
kėja jo charakterio pažįstamieji bruožai: tiesumas, idealus ir bėkompro- 
misinis karingumas dėl lietuvybės ir katalikybės. Jie koriguoja kai kurias 
tradicines apie jį pažiūras. Kai keno jis buvo laikomas „siauru dogmati- 
ku“, pažangos nepripažįstančiu. Laiškai rodo kaip tik jo esminį pažangu- 
mą visose srityse. Gali kai ką net nustebinti jo drąsūs pasisakymai dėl 
bažnytinės administracijos žmonių ar įstaigų. Tie pasisakymai reikia ver- 
tinti turint prieš akis ano laiko sąlygas, kada bažnytinės ar civilinės admi- į 
nistracijos priešakyje stovėjo lietuvybei ar teisybei nepalankūs dignito- 
riai ar pareigūnai. Dambrauskas pajėgė įžiūrėti juose atsitiktinius, 
laikinius prasilenkimus su tiesa, ir tuos prasilenkimus pasmerkti, nepaisy- 
damas, kad patsai lieka mažumos pusėje. Su dauguma retai kada jam ten- 
ka eiti. Antra vertus, vardan tiesos pasmerkdamas atsitiktines pareigūnų 
ydas, jis sugebėjo suvokti juose esminius dalykus ir pagerbti tą val- 
džią, kuriai jie atstovauja. Jo asmenybės paveikslą tatai daro dar tauresnį, 
didingesnį. 

Ir šiuos laiškus skelbdami, norėjom nenusikalsti Dambrausko pamėg- 
tajai tiesos tarnybai — skelbiame mokslo reikalui juos tokius, kokius ra- 
dome parašytus, nieko neišmesdami, nieko nekeisdami, net nei rašybos 


niekur nepataisydami. 


Nr. 1 16. IV. 1903 
Malonus kun, Juozai, 

Išsiujčiau Tau „Peterburskij Listok“ ir „Birževiję Viedomosti“, kame rasi 
aprašymą buvusio pracitą pėtnyčią lietuviško vakaro „Savitarpių“.  Skaitydamas 
tas puikias reliacijas atsimink sau rusiškąją patarlę: slavny bubny za gorami. Nes 
„Mazgas“ ant scenos išrodė labai prastai. Kanapinskas buvo atloštas kuoprasčiau- 
siai Artistas paiinktas tai rolei jos visai nesuprato. Pirmoje scenoje net pirmose 
eilėse nebuvo galima išgirsti beveik nieko. Toliau artistas apsidrąsino, bet visgi 
mislies autoriaus nei kiek neatspėjo. Moterys kur kas geriaus lošė. Žiūrėdamas į 
sceną dumojau: oi kaip reikalingos mums originališkos komedijos ir dramos, tik ne 
tokios, kaip Amerika pirtyje, arba „,„Neatmezgamas mazgas“! Ir ištiesų, aš nesu- 
prantu, ką autorius norėjo išreikšti savo „Mazge“. Išvestos penkios ypatos ir visos 
kvailos arba doriškai nupuolusios, Margelis — tikras girtuoklis, Vijurkas — busiąs 
girtuokliu, Kanapinskas — kvailys; jo duktė pasileidusi mergpalaikė — na kaip 
sau norite — kaime gal ir tiktų „Mazgas“, ale čia sostamiestyje, kur ateina ne tik 
lietuviai, bet ir lenkai ir rusai, tai stačiai sarmata mums iš tokių komedijų. Pasi- 


sekė tik giedojimai. 


* „Amerika pirtyje“ — Keturakio (A. Vilkutaičio) komedija, išleista 1895. „Ne- 
atmezgamas mazgas“ — Petriuko (V. Pundzevičiaus) komedija, išleista 1901. 

Gavau „Przenigdy“* — rašyta ab irato — per tai daugiaus tuščių zobildavimų, 
negu argumentų. Kita replika rankraštyje apie kurią minėjau praeitą kartą — dar 
menkesnė. Daugiau negavau. 

Nelabai tikėkite korespondentams. petrapiliečiams, ypač jauniesiems, nes daž- 
nai jie dagirde ką nors viena ausim praneša jums visai netikrai Teip išėjo knyga 
apie Kerularijų, bet ji turi visai kitokį antrašą: Vizantijskij Papa. Teipat andai 
rašydami apie Jaunio tyrinėjimus vietoj žinomojo filologo Leskien'o padavė kaž- 
kokį vardą nebutą. 

Už pusantro mėnesio busiu Lietuvoj — tik da neapsirinkau sau vietos. Ne- 
turiu laiko apie tai pamislyti, nes prie galo metų prisirinko labai daug darbo. 

Na likkigi sveikas. Rasit, per vakacijas pasimatysime, jei Dievas duos. Tuo- 


tarpu Sudiev. 
Tavasis Kun. AD... 


* Brošiūra, kuria Dr. Czarkowskis atsakė į Dambrausko brošiūrą „Gios Litwi- 

nėw do mliodej generacji magnatėw, obywateli i szlachty na Litwie“ (1902). 

Joie D. buvo kvietęs jaunuosius bajorus prisidėti į lietuviškąjį tautinį darbą. 

„Niekados!“ buvo jam atsakymas. 

Nr. 2 10. VIII. 1903. 
Malonus Drauge 


Straipsnis: „ar katalikų Bažnyčia ištautino lietuvius““ gali suklaidinti nevieną 
siauriai žiurintį kunigą — lietuvį. Nes ten parašyta, „giesmes gi iš kancijonolo per 
procesijas giedasi visur (pagaliaus ir Žemaičiuose) lenkiškai, dėlto kad kancijono- 
las yra dalis ritualo ir patvirtinta Apaštališkojo Sosto, kad negali pagal valios 
i kitas kalbas versti“. Vysk. Bar-skas“ tame dalyke per visą amžį buvo aklu rutinis- 
tu: teoriją apie dvi liturgiški kalbi. lotyniškąją ir lenkiškąją — statė mažko ne 
šaiyj dogmatiškų tiesų. Atsimenu, kaip sykį per naujų metų suvažiavimą išguldy- 
nėjo tą teoriją mūsų džiakonams ir klebonams, kolei JM. Vysk. Palliulionis* ne 
perkirto jo šnekos, nurodydamas, kad ir giedojimai lietuviški per procesijas nėra 
Bažnyčios užginti. Sudraustas nutilo, bet tas pažiuras nusinešė nabašnikas su savim 
į grabą. Pertikrinti jį niks negalėjo. Apie autoritetą Petrakavos ritualo „Przegląde“ 
kat. buvo gana ilga polemika tarp KK. Fulmano ir Kazowskio. Iš tos polemikos iš- 
siaiškino, jog tas Ritualas visai nebuvo užtvirtintas Apašt. Sosto, jog garbintojai 
to Ritualo a la Baranowsk neturi jokių istoriškų sąvadų etc. etc. Vis tai reikėjo 
talpinant B-sko straipsnį padėti prierašuose; be to mūsų lenkomanai pasiremdamį 
ant to straipsnio reikalaus, kad lietuviški giedojimai per procesijas būtų panaikin- 


i „Czy košciėi katolicki wynaradawiai litwin6w? Odpowiedz  Žmujdzina, na 
niektėre zarzuty gazety „„Nowoje Wremia“ straipsnis buvo parašytas kun. A. 
Baranausko ir išspausdintas „Przegląd Katolicki“ 1883 N 38 Juo autorius at- 
sakė į Dr. J. Basanavičiaus straipsnį „Po pavodu polskich radostiei“, įdėtą 
minėtame „Novoje Wremia“ laikraštyje 1883 Nr. 2557, ir str. „Poliaki v 
Litvie“ ten pat Nr, 2634. Tarp kita ko tame str. Baranauskas mini, kad pro- 
cesijose Lietuvoje giesmės giedamos llenkiškai, nes to reikalaująs popiežiaus 
aprobuotas Piotrkovo ritualas, dėl to jų versti nesą galima. Tuos faktus pri- 
simena Dambrauskas ir šiame laiške. 

* Antanas Baranauskas, Seinų vyskupas 1897 — 1902. 

* Mečislovas Paliulionis, Žemaičių vyskupas 1883 — 1908. 

ti, o kunigai, kurie tuos giedojimus įvedė bus apkaltinti, kaipo  neklausantiejie 
Apašt Sosto ctc. Pamatysi. Aš stebiuosi kaip tai Taučius* to nesuprato. 
Tavo Draugas 
Kun, 
P S. Tik iš Žemaičių gasdina, bet iš Vilniaus niexo negirdėti. Ambr.' prižadėjo 
viską išpasakoti Charoz. 


* Taučius — Vaižgantas — Tumas. 
* Ambrozevičius Juozas, (1885 — 1915) lietuvis patriotas kunigas, kuris tada 
gyveno ir veikė Vilniuje. 


Nr. 3 20. XII. 1993. 
Brangus Drauge, 


Budamas užimtas žinomąja Tau polemika su pravoslaviškuoju teologų užmir- 
šau Tau padėkoti už Tavo gerą norą prisidėti prie mano rehabilitacijos'. Sancta 
simplicitas! Nežinai, matyt, pažiūrų Jo Mylistos“, jei tariesį viena knygelė išleista 
galėsianti nutrinti nuo manęs žymę raudonojo radikalo ir šovinisto. Nors ir dievo- 
čiausią išleisčiau knygelę, nieko iš to nebutų. Aš juk bandžiau užtarti už Balvo- 
čių“, nurodydamas, jog jis rašąs vien dievobaimingas knygelės — bet ką gavau. Li- 
teratiškas darbas, nors įr nekalčiausias, ne tik nepakelia kunigą akyse Jo Mylistos, 
bet, man matos, dar nužemina. Nes Jo Mylista yra persitikrinęs, jog kunigas Li- 
teratas — negal but geru kunigu; toksai mat visada esąs nepilnai atsidavęs Dievui 
ir Bažnyčiai, nes dalį savo pajiegų ir laiko atiduoda literaturai, ir per tai divisus 
est. Prieg tam — kiekvienas literatas kunigas, ypač lietuvys, akyse jo Miylistos 
yra visados didesnis ar mažesnis maištinikas, neliuosas nuo puikybės, uželzrėtęs 
kritizmo liga, etc. Todėl pataisymas opinijos nėra galimas ir jeigu aš ir išleisių 
minėtająa knygelę, tai padarysiu tai visai be tų utilitariškų siekių, kuriuos man mei- 
lingai norėtumei pakišti. O ant galo kam man ta ištikimybės garbė valdžios akyse. 
Ir gyventi ir numirti lygiai gerai galima su ja kaip ir be įos. Viską tatai apsvarsčius 
Tavo prižadėtos pagalbos negaliu priimti. Dėl tavęs perrašinėjimas butų bergždžiu 
darbu. Tai viena. O antra veikalėliai mano, nors ir spausdinti, visgi reikalauja 
perdirbimo ir pataisymo. O tą juk tik aš kaipo autorius tegaliu padaryti. 

Kiek menu, žadėjai užsiimti vertimu veikalėlio: „Jednošc czy separatyzm“. 
Aš užmiršau praeitą kartą pabriežt, kad ir to nedarytumei. Nes darbo turėtumei 


* Ją sugadino Dambrauskui lenkuojančiųjų akyse įo brošiūra „Glos litwinėw...“ 


(žiūr. laišką Nr, 1). 

Vysk. M. Paliulionio, kurio sekretorium buvo tuo meiu A. Dambrauskas. Pa- 
liulionis uoliai rūpinosi religiniais reikalais, tačiau, iš tradicijos aukščiau ver- 
tindamas lenkų kalbą, nebuvo aktyviai palankus tautiniam lietuvių sąjūdžiui. 
* Kun. Jonas Balvočius (1842 — 1915), religinių knygelių, rašytojas. Tuo me- 
tu buvo Vadoklių klebonas. Lenkuojančiųjų buvo iskųstas, kad negalįs eiti 
savo pareigų, ir nukeltas į Dusetų altariją. Vyskupu tapęs Pr. Karevičius jį 
pakėlė garbės kanauninku. 

Šia brošiūra (1903, Tilžėj) Dambrauskas atsakė lenkams, jo brošiūros „Gtos 
litwinėw...“ kritikams (žiūr. laišką Nr. 2). 


a 

daug, o nauda abejotina. P. Andrius* stačiai sako, kad lenkiškam tekstui pasirodžius 
lietuviškasis vertimas neturėtų visai raison d' etre. Ir man matos, jis tame dalyke 
turis tikrą tiesą. Jeigu jau butumei išvertęs, tai siųsk kokiai „Žvaigždei“ ar kitam 
nedėliniui laikraščiui, ten gal ir tiks skylei užkišti, medžiagos pritrukus. Žinyne 
butų tai balastas nereikalingas. Redakcija Ž. juk turi gana originališkų apysakų ir 
straipsnių. 

Spausdinant Separatyzm etc. autorius norėtų, kad korektura butų geresnė, kad 
nebutų tokių klaidų kaip Glose. Polemiškas straipsnis apie glosą reiktų nusiųsti 
kun. Milukui dėl jo Ž3 Red, V'po“ siųsti neverta, nes vis tiek nepriims, o paga- 
liaus tas straipsnis ir nebuvo paskirtas V'pui. 

Artinasi Kalėdos — kur pasisuki — matai visur išstatytas magazinų languose 
gražias vaikų knygeles su vaizdeliais. Liudna, kad nėr nei vienos lietuviškos netik 
čia pas mus, bet ir pačioje Amerikoje. O juk čia ir biznis geras išeitų, jeigų kam 
pasisektų žmonišką vaikų knygelę išleisti lietuviškai. Ei tinginiai ir žiopliai mes 
lietuviai. Turim Š. Raganas, Žemaites, Bites, Lazdynų Pelėdas — o nei viena tų 
gabių moterų nepamislija apie vaikų literatūrą, O juk, rodos, tai moterų darbas! 

Mano straipsnį apie Vronskį atspausdino „Novyj Put'““ savo gruodinėje kny- 
goje ir da žadėjo šioki toki honorarą, kurį aš paskyriau Peterburgo labdaringai 
Draugijai. Jei gausiu skirtus atmušimus, tai ir Tau viena egz. prisiųsiu. 

Neužilgo prisiųsiu Tau priedą prie ano polemiško veikalėlio rusiškojo“; bus 
apie 30 pusių su viršum. Tuomet ir adresą paduosiu, kur reiks pristatyti, 

Na dar kartą sveikinu Tave sveiką sulaukusį šventų Kalėdų ir Naujų metų. 

A. f 


5 Andrius Dubinskas (g. 1868), baigęs Seinų kunigų seminariją, Petrapilio 

dvasine akademija, universiteto teisių fakultetą, dabar Kauno apygardos teis- 

mo pirmininkas, labai plačiai ir reikšmingai dalyvavęs lietuvių spaudojie, jos 

platinime ir visame lietuviškame sąjūdyje. Tuo metu jis tarnavo Petrapily 

senate ir galėjo daugiau informuoti lietuvius apie užkulisines vyriausybės 

darbų sferas. 

„Žvaigždė“, leidžiama Amerikoj kun. Miluko. 

„Dirva - Žinynas“, apšviestesniųjų Lietuvių laikraštis „išeinąs kas trįs mė- 

nesiai“, katalikų leidžiamas. 

„Žvaigždės“. 

„Varpo“. 

" Pisma katoličeskogo bogoslova k pravoslavnomu, Ustiužnoje parašyta, kaip 
tik šiuo metu 1904 Krokuvoje jėzuitų išleista. 


e 


= 


Nr. 4 26. XII. 1903. 


Brangusis Drauge, 


Ačiu už platų raštą, pilną žinių visokių. Labai man malonu išgirsti, mūsų prie- 
žus šiek tiek sušvėlnėjus. Sušvelnės jie da labiaus spaudai atsiradus. O tai bus jau 
neužilgo — apie Gramnyčias. Viskas, sako, užbaigta, visos kliutys prašalintos, at- 
liko tik techniški keblumai (techničeskija trudnosti) t. y. perspausdinimas ant ma- 
šinos „gdoklada“, kursai išėjo gana ilgas apie 70 su viršum arkušų. Kadangi teip 
ilgo skaitymo ministrams nusibostų klausyti, tai nutarta sutrumpinti, kai kuriuos 
dalykus apleisti, atlikusius kitaip sugretinti įr sudurti. Tam visam darbui, nero- 
kuojant perrašymo išnaujo ant mašinos, žinoma reikia laiko. Prieš šventes nesuspė- 
jo to padaryti, bet po švenčių žada kibti prie darbo įr iki Gramnyčių pabaigti. Ta- 

da ministrai pasirašys, na ir bus galas svarbiausiems musų vargams. Fiat, fiat! 
Dieną, kurioje bus daleista spauda, turėsime apvaikščioti, kaipo tautiškąją šventę. 

Ar žinai ką, broluti? Išdavei Kaune egzaminą laimingai. Tai gerai. Bet pra- 
slinkus porai metų, vėl gal Bočius tave tampyti išbandymui, ar neužmįršai teolo- 
gijos. Todėl paklausyk geros rodos, paduok prašymą, kad nori duoti egzaminą ant 
Kandidato teologijos. Gausi temata disertacijai ir keleta teologiškųjų traktatų 
(nb. daug mažiau negu Kaune reįkalavo). Disertaciją netruksi parašyti, o iš trakta- 
tų egzaminą išduosi, rasit, da lengviaus negu Kaune. Gerai apie tai pamislyk! 

„Jednošc““ galima bus nusiųsti kun. Bolcevičiui* atspaustą, dabar gi neverta. 
Ant jo visi musų senjores anatemas mėto. Pats savo ausimis girdėjau už vakar jų 
šnekas. Kad nors vienas būtų tares žodelį nuteisinimui to kunigo... Kur tau. Visi vie- 
nu balsu kaip vištos karkia: Smutny objaw! nes, mat, kitaip kalbėti neišpuola Baž 
nyčios tėvukams... Ir tikraj: smutny to abjaw! tiktai iš kitos pusės. Ant ištvirkimo, 
veidmainystės, girtuoklystės ir kitų panašių kunigijos nusidėjimų, Bažnyčios tėvu- 
kai nemėto savo anatemų, pabara tiktai pro forma ir gana, Ale kad atsiranda žmo- 
gus, kuriam rupį rutina prašalinti, augščiaus pakelti krikščionybės idėją — tai čia 
Bažnyčios valdonai rodo visą savo galybę ir autoritetą! Kristus pasakė Petrui 
Ganyk mano avis, ganyk mano avinėlius. O Bažnyčios tėvukai pasielgia teip, tar- 
tum Kristus būtų pasakęs (jiems: paimkite lazdą ir drožkite avims ir avinėliams, 
(kurie jusų rankų nelaižo), kam per galvą, kam per strėnas, tegu žino, jog jus tu- 
rite valdžią. 

Apie reikalavimą Vaičaičio' knygelės pranešiu Volteriui Jis žadėjo ją neužil- 
go išleisti. 

Jus giriate mano darbšiumą. Koks čia darbštumas. Miechaniškas darbas. Per- 
rašiau tik, kas seniai buvo parašyta, daugiau nieko. Darbštumo ir Jums nėr ką geis- 
ti. Julijonas rašė, kad dikčiai dirbate ir daug. Na Dieve palaimink Jūsų darbus. Te- 
gul jų buna kuodaugiausiai.  Turėkite gatavų, nes spauda greit bus, kaip rašiau. 
Viena rusė prižadėjo net prositelnyj moleben otslužit Sv. Nikolajų, kad mums 
spaudą duotų. Na tai, jei ne ministras, tai rasit Šv. Mikalojus mus pagelbės ant 
galo, 

Tavasis Al... 


! Žiūr. laišką Nr. 2. 

* Enrikas Bolcevičius (1886 — 1934), kunigas, publicistas, Lietuvos lenkas, 
1900 Lvove išleidęs knygą „„Stosunki košcielne na Litwie“, kurioje kaltino Vil- 
niaus vyskupijos vadovybę pataikavimu carui, lietuvybės persekiojimu. 1911 
vyskupijos valdytojo Michalkevičiaus buvo suspenduotas nuo kunigo pareigų. 


* „Eilės Pranciškaus Vaičaičio (Sekupasakos)“. Plymouth Pa 1903. 


Nr. 5 18. I. 04. 
Malonus Drauge, 


Išsiunčiau Tamstai ir priedą prie „gromatų““. Gromatoje apie senkatalikius 
pabaigoje prierašo yra klaida. parašyta Fedoseevcy, reikia Fedoscevcy; teikitės 
pataisyt. Gromatas su priedu reikia siųsti Krokuvon ant vardo tėvo Tuszowski'o 
su prierašu, kad tai paskirta Zarkevičei. Geriausiai padaryti tai galėtų kretingiškiai. 

Teologiškas laipsnis jau tuo yra geras, kad paliuosuoja kunigą nuo egzaminų. 
Pas mus kaip žinai egzaminai pastatyti tapo bausmės vieton. Tapo kunigas persona 


* „Pisma katoličeskogo bogoslava k pravoslavnomu“. Krokuvoje 1904, 


Jakšto - Dambrausko laiškai Vaižgantui - Tumui 9 


in grata — na ir ant egzaminų. Ir kad egzaminuotų da pats Vyskupas, pralotai, tai 
kas kita, — dabar egzaminatoriai pas mus kas. Kriškijanas? ir jaunikis koks profe- 
sorėlis. Kaip sau norite — tai anomalija ir kiekvienam galinčiam išsiliuosuoti nuo 
tos anomalijos, aš visados kalbėsiu, kad reikia tai padaryti. Ant gąlo jeigu dau- 
gumas mūsų diplomuotųjų teologų ir neverti to vardo, taį iš to da visai neišpuola, 
kad tas ką mokslą myli ir protiškai darbuojas, turėtų spjauti ant diplomų ir su pa- 
sidižiavimu jei ne kalbėti tai bent mintyti. aš ir be diplomų, o daugiau moku už 
jus, diplomuotuosius teologus! Ypač mums litvomanams diplomai butų ne prošalį. 
Ikišiolei juk litvomanai buvo laikomį kaip kvailiausi žmonės, bemoksliai, tamsuo- 
liai palyginus su lenkomanais visokio mokslo žibintuvais. Taigi butų geistina, kad 
kiekvienas litvomanas butų su diplomu. Ant galo, aš išreiškjau savo tik pium de- 
siderium, verste jau neverčiu. Darykite, kaip sąžinė jums rodo. 

Lenkai suskato rašyti apie mus Lietuvius. Laikraštis nedėlinis ,„,„Naokoto 
Siwiata“ pradėjo spausdinti monografiją Brenštejno „Žmuidzi i Žmuidzini“. Kitas 
panašus „Przygoda“ rašo apie musų „Sietuvas“. Trečias „Ogniwo“ paduoda plačias 
ištraukas iš paskutinio numerio Žinyno* apie lietuvių amerikiečių gyvenimą. 
Briickneris* išleidė čielą knygą apie Lietuvą, nors ir pilną melagysčių. Matote 
tatai prieteliai apie mus labai labai pradėjo rupintis. Tegu sveiki rupinas ir darbuojas. 


Labų dienų pažistamiems. Jusiškis 
AJ. 


* Kriškijonas, Kauno kunigų seminarijos vicerektorius kanauninkas, kilęs iš 
Latgalių, sulenkėjęs. nepalankus lietuvybei. 

* Žiūr. laišką Nr. 2. 

* Aleksander Briickner, Starožytna Litwa. Ludy i Bogi. Szkice historyczne į mi- 
tologiczne. Warszawa 1904. 


Nr. 6 19, T. 04. 
Malonus Drauge, 


Rašydamas vakar padaviau adresą kokį turėjau. Bet šiandien gavęs kitoki vėl 
turiu rašyti. Adresas toks. Monsieur le Conseiller Imperial Stanislas de Rybieki 
a Vienne I Giselastrasse 4, pour Mr. Joseph. Autriche. 

„Baltijas Westnesis“ š. d. patalpino pranešimą „Peterburgas Latweesshu Lab- 
darigas beedribas teatra“ komisijos apie tai, jog 25 š. m, Pavlovos salioje bus 
atloštas naujas dramatiškas veikalas, parašytas p. Knoke's po a.: „Aluksnes Skais- 
tules“, romantiškai — istoriška komedija 5 veikmėse su giedojimais ir šokiais ir 
su „beigu apoteosi“. Terp įstoriškų ypatų pirmą vietą toje komedijoje užima pas- 
torius Gliick'as, vertėjas biblijos latviškon kalbon ir jo augintinė Morta Skavrons- 
kaitė „is nabagas Leischu muischneeku zilts zehluschįs“. — Kada mes sulauksim, pa- 
našių veikalų? 

Musų komedijos išjuokia tik girtuoklius ir kvailius lietuvius, net gėda sosta- 
miestyje pasirodyti su tokiais veikalais, tartum vįsa lietuvių tauta susidėtų vien iš 
girtuoklių ir mulkių!... 

Nuo naujų metų pradėsiu skaityti minėtąjį latviškąjį laikraštį įr beveik viską 
šiame suprantu. Aš patarčiau ir tamstai išsirašyti kokį nors latvišką laikraštėlį. 
Daug ten yra akyvų žinių, kurios jau tuomį mums naudingos, jog nurodydamos ką 
latviai padarė ir savo, savaimi kursto ir mus prie darbo. 

Likite sveiki Jusiškis 

AJ. 

Nr. 7 17. ITi. 04. Peterbu-ge. 
Malonus Drauge, 


Nepatinka Tamstai B. W. bevarsybė. Na įr man ji nepatinka. Bet atsiminti rei- 
kia ir nuteisiančios aplinkybės. Iš kur atsiranda varsingumas $aikraščiuose? Iš ta- 
lento ir iš idėjų. Tikras talentas pas Latvius šiandien jau yra apmokamas, o idėjos 
kaip visur, taip ir Latvijoj yra baudžiamos. Prie to pridurus, jog B. W. už pusę 
metų kaštuoja vos 1 r. 60: kap. Tamsta suprasi, kad jis tokiu tik ir tegali buti, ko- 
kiu dabar yra. Išsirašiau aš jį dėl to, kad ji man rekomendavo kun. Trasunas? kaipo 
laikraštį ramų, neužkabavojantį katalikystės. Andai nusiunčiau Tamstai po vieną 
numerį ir kitų kelių laikraščių Uatviškų. Vienas iš jų „Deenas Lapa“ buvo gan var- 
singas, bet uždraustas tapo pabaigoje praeitų metų ant 8 mėnesių. Na ir buk če 
varsingu! Ir mūsų laikraščiai, spaudai atsiradus, vargiai bau bus varsingesni už B. 
“. Man matos, kad jie turėsią labai panešėti į B. W. Dėl to gi Tamsta jo neniekink, 
bet gerai prisiveizėki jo taktikai ir diplomatijai. 

Idėja susiartinimo latvių su lietuviais kaskart daugiau randa pasekėjų. Neper- 
seniai pasipažinau su dviem apšviestais latviais labai karštais unijonistais. Nuo jų 
dasižino au, jog esama užmanyta išleisti trumpą rankvedėlį dėl latvių norinčių pra- 
mokti lietuviškai. Redakciją lietuviškos dalies nutarta pavesti p. Obelaičiui“, jei jis 
apsiims. Užmanymas tikrai pagirtinas. Duok Dieve, kad jiems pavyktų jį išpildyti 
prigulinčiai. 

Spaudos dalykas tebestovi ant vietos, — nelyginant kaip su mokslu Jaunio. Est, 
est, sed non vult exire aikštėn ir pasirodyti ant popierio“. Ale šiaip ar taip visgi 
viltis yra ir rodos šį kartą neužvils. 

Na likki sveikas, Dievulio ir savojo Patrono laiminamas. Neturėdamas geresnės 
dovanėlės siunčiu nors dainelę, kurią pagriebiau nuo A. Jakšto“. 

Sudiev. Bučiuoju Jusų Mylistą apsikabinęs 

Jusiškis 


P. S. Pasveikink nuo manęs savo kaimynus Vaitkevičius su šv. Velykomis. 

* „Baltijas Westnesis“ (žiūr. laišką Nr. 6). 
* Iš Latgalos, lietuvių bičiulis. 
Jonui Jablonskiui. 
Ironizuojamas kun. Jaunius, kad jis, turėdamas milžinišką filologinių žinių 1o- 
bi, mielai kalbėjo žodžiu, bet nepasistengė jų surašyti. 
* Tumui Jakštas yra paskyręs ir dar du eilėraščius: Lietuviui (Jakšto lirika, 

139 p.) ir „Mylėk“ (Jakšto lirika, 140 p.) 

PRANAŠAS 


J. M. Vaižgantui paveda 
A. Jakštas. 


Turtų, laimės, garbės nežiurėdamas, 
Nuo jaunystės jis vien teatminė, 

Turis dirbti tautiečius mylėdamas, — 
Už tai žmonės jį „pranašu“ praminė. 

„Jau atkuprin' mokyt' mus — sakydaveę 

Ji pamatę — šalin visi bėgkite! 
„Besmegenis! svajonei atsidavė 

„Didis protas kuo tapo žiūrėkite! 


„Šneka, skelbia kas žmogui nepriguli, 
„Su didžiunais nenor' susiartinti; 
„Visiems žodžiu įvaro jis dygulį, 
„Visiems moka tik buvį apkartinti.... 


„Peikia visą, su kuo apsipratome, 
„Nuolat rodo gadyne kitonišką, 

„O mes „tamsųs“ ten nieko nematome, |, 
„Negu vieną tik moną šetonišką“... 


Tokius skundus skaitlingoje minioje 
Ant paklydėlio šito girdėdamas, 
Pajutau dėl jo meilę krutinėje 

Ir kreipiaus' į įį teip prakalbėdamas: 


II 


„Paklausyk, nekamuokis be reikalo, 
„Liaukis platinęs mokslą negeistiną! 
„Sviesk ugnin ugnies pilnajį veikalą 
„Brangink duoną ir putrą atkaistiną.... 


„Stumk šalin skaistus ateities matymus, 
„Stengkis kalbią svajonę nutildyti!... 
„Garbink žodžiu senovės įstatymus, 
„Nors darbais gali jų ir nepildyti!.... 


„O jei koktu tau buti tamsybėje, — 
„Nuo kaimyno šviesos pasiskolinki: 
„Jis gyvena čepat artimybėje — 

„Geras draugas, nuo jo nesitolinki. 


„Pasenai, galva tavo nuplikusi.... 

„Ką turi iš to pranašo amato!... 
„Susiprask varęs darbą netukusį, 
„Remki viską ant protiško pamato!.... 


„Ar girdi. Nekamuokis be reikalo! 
„Liaukis platinęs mokslą negeistiną! 
„Sviesk ugnin ugnies pilnąjį veikalą, 
„Brangink duoną ir sriubą atkaistiną!.... 


III 


Bet veltui seną pranašą raginu, — 
Jis neklauso nurodymų protiškų; 
Dirba kalba kaip žmogus be smagenų, 
Eina žengia vis budu savotišku... 

Kaip žydelio galvoj' Jerozolima, 
Teip jam rupi vien laimė tik busianti; 
Nor' gadynę priartinti tolimą, 
Kurioj' dvasiška tamsa pražusianti... 


Prie jaunųjų meiliai jisai kreipėsi 

Ir senuosius mėgino užšnekinti.... 
Tuščias darbas: jaunieji vien šaipėsi, 
O senieji — seniai jau apakinti. 


Neregėjau didesnio paklydėlio: 

„Bijok Dievo, sakau jam rugodamas — 
„Nematai priešų burio teip didelio!.... 
„Juk prapulsi su jais bekovodamas!... 


Bet veltui kurčią pranašą raginu, — 
Jis neklauso nurodymų protiškų; 
Dirba kalba kaip žmogus be smagenų, 


Eina žengia vis budu savotišku.... 
11/11I. 04. 


Nr. 8 16.V. 04. 


Malonus Drauge, 


Klausimas apie laikraštį žengia pirmyn. Sutrukdė mus truputį Andrius“. Jis iš 
pradžių tikėjosi galėsiąs išleidinėti laikraštį ir drauge tarnauti ministerijoje. Dabar 
pasirodė, tai esant negalimu daiktu, nes valdžia iš principo činauninkams draudžia 
užsiiminėti pašaliniais darbais, ypač da teip absorbuojančiais kaip laikraščio išlei- 
dimas. Taigi turėjome ieškoti kito redaktoriaus. Radome jį asaboje Januškevičes“, 
Įkorespondento Petersburger Zeitung, Krajaus ir kitų. Jis duos firmą, o Andrius re- 
daguos de facto. Žinoma butų da geriaus jeigu daleidimą laikraščiui išleisti gautų 
koks kunigas. Bučys nurašė Seiniškiams, aš nurašiau Januškevičei į Kauną, kad pa- 
duotų prašymus, panašius į tą, kurį paduos Januškevičė po ryt melsdamas daleidi- 
mo išleisti „Žiburi““. Jeigu katras nors ir iš kunigų Seiniškių ar Kauniškių gautų 
pavelijimą, reiktų vistiek tada susitelkti į kruvą, idant neprigulėti nuo mylistos 
svietiškųjų, kuri visgi šeip ar teip kartais gal mus gerokai apsunkinti. Prašymų laik- 
raščiams išleisti esą jau paduota keljata. Zvierevas, sako, nesitikėjęs, kad teip di- 
dis butų reikalavimas lietuv. laikraščių. Sakąs buk iš pradžių  pavelysiąs vos tik 
vieną laikraštį išleisti; už poros metų kitą jei bus reikalaujama etc. Bet tai paska- 
los. Tikrų žinių neturime. 

Musų Vyskupas reikalingumą laikraščio pripažįsta, liepia rupintis, prižada pa- 
šalpą. Bet abejoja ar Cenzura leis kunigams turėti savąjį laikraštį. Ragina vienok 
bandyti ir prižadėjo priminti ministrui apie reikalingumą liet. laikaščįo dėl pasek- 
mingesnės kovos su socializmu etc. Mums gi profesoriams paduoti nuo savo vardo 
prašymą negalima, nes Metropolita nenorįs, kad profesoriai nuošaliais darbais užsi- 


* Andrius Dubinskas (žiūr. laišką Nr. 2). 
* „Žiburys“ išėjo tik 1911 Marijampolėje, redaguojamas kun. Dr. M. Gustaičio. 

iminėtų. Pasirodė pirmas lietuv. spausdinys. Tai Pranaičio atsiliepimas apie Taškento 
Bažnyčią. Mat, žydas, tai ir pasiskubino. Zvierevas, girdėjau, sakęs, tulam pažįsta- 
mui, jog esąs užpiltas įvairiausiais lietuvių prašymais. Žadėjo rupintis apie lietuviš- 
ką Cenzorių. Kas bus nežinia. Šneka apie Volterį. Ir butų gerai, kad jį paskirtų. 
Na tuotarpu likki sveiks ir prabočyk kad taip dailiai pabriežiau. . 
Jusiškis 
Kun. AD... 


* Kun. J. B. Pranaitis (1851 — 1917), Atsiliepimas Turkestano žemes prabasz- 
czajus. Peterburge 1904, gegužės 8 d. Tai pakvietimas siųsti aukų Turkestano 
bažnyčiai statyti. Dambrauskas Pranaitį ironizuoja žydu: mat, Pranaitis buvo 
garsus hebraistas, paskum ypačiai išgarsėjęs Beilio byloje. 


Nr. 9 15. VI. 04 
Malonus Drauge, 


Vyskupui žadėjus buti Laukesoj, dėdė sulaikė mane pas save; dabar vyskupui 
susirgus iki Laukiesai nedavažiavus ir aš truputį susirgau. Todėl Vadaktuos nebega- 
lėsiu buti, nors norėjau. Jei ateitų ant mano vardo kokios gromatos, teikkis man jas 
prisiųsti į Laukiesą. 

Tavo draugas kun. A. D... 


Nr. 10. 26. IX. 1904 
Malonus Drauge, 


Prašymas apie „Šaltinį“ tapo tepaduotas vos tik 17 šio mėnesio. Koksai bus 
atsakymas Vyriausios Valdyklos spaudos dalykų sunku įspėti. 


Buvo ką tik dabar pas mane p. Volteris“, pildąs priedermes lietuviškojo cenzo- 
riaus. Sakės turįs rankraštį kokio ten niekiško kalendoriaus, nustatyto p Lukauskio iš 
Rygos ar iš Dvinsko, gerai nebeatsimenu. P. Volteris stebisi kad mes nesirupinom 
apie savąjį kalendorių. Ištiesų dėlkogi negalėtumėm išleisti tuotarpu nors kalendo- 
rių kol da laikraščio neturime. Buvo žadėjus išleisti Peterburgo Labdariškoji 
Draugija. Bet dabar, kaip girdėt nuleido rankas. Aš budamas profesorium neturiu 
laiko užsiimti sustatymu kalendoriaus; todėl! kreipiuosi į Tamstą, bene galėtumei pa-. 
rūpinti kalendoriaus tekstą. Aš nuo savęs primesčiau porą naujų dainų. Gal šį tą 
iškaulyčiau nuo Bučio?, na ir butų šiokia tokia pradžia. Ką Tamsta antato pasakysi. 

Girdėjau nuo Mačiulio Tamstą da tebesėdint Vadoklėliuose. Dėlko teip ilgai? 


Labas dienas pažįstamiems. 
Tavasis. 


1! „Šaltinis“ tepasirodė 1906 m. Seinuose, „iliustruotas krikščionių demokratų 
savaitraštis“, red. kun. J. Laukaičio, paskui kun. Dr. J. Vailokaičio, kun, Dr, 
A. Civinsko, Br. Stosiūno. Sustojo 1915 m., vokiečiams užėjus. 

* Žiūr. laišką Nr. 9. 

* Pr. Būčys, tuometinis Petrapilio dvasinės akademijos profesorius ir suredaga- 
vo tą Petrapilio Metraštį Kalendorių 1905 — 6 m. (žiūr. ir laišką Nr. 11). 

Nr. li. 12. X. 1904, 
Malonusis Kunige Juozai, 


Rašiau jau kun. Korzonui' apie kalendorių: jį išleis Labdariškoji Peterburgo 
Draugija. Užgėdinta anonimiško laiško kažkieno atsiųsto, pradėjo ji judintis, ypač 
jog kun. Bučys apsiėmė buti kalendoriaus redaktorium'. Taigi ką turite, siųskite 
Bučiui, norėtumėm, kad tas kalendorius išeitų ir neplonas ir nemenkas. 

Iš musų „Šaltinio'“ vargiai kas išeis. Kun. Prapuolenis prižadėjo išgauti kon- 
cesiją. Bet ar ką nors daro tam dalykui pirmyn pastumėti, nežinau. Be kaulijimo 
gi, kyšių paremtojo, kaip gerai žinai, pas mus juk niekas nesidaro. 

Tiesą pasakius mane ima abejojimas: ar pas mus galimas laikraštis, kunigų 
išleidžiamas. Vedimui laikraščio reikalinga juk šiokia tokia laisvė, reikalingi są- 
dirbiai. Jeigu gi valdžia kunigų padėjimo nenor nekiek palengvinti, tai ir „Šal- 
tinio“ redaktorius bus kaip surištas, negalės nei į Kauną su reikalais nuvažiuoti be 
tam tikro policijos daleidimo, ant kurio ištisas savaites reiks laukti. Antra vėl — 
jeigu „Šaltinio“ redaktorius negalės persitraukti į Vilnių reikalingų sau kunigų pa- 
gelbininkų, tai kaip gal „Šaltinis“ pasirodyti žmonišku laikraščiu. Ir šiaip ir teip 
vertus — projektas kunigų išleidžiamojo laikraščio — musų padėjime — pradeda 
man rodytis visai neišpildomuoju dalyku. Man matos, kad mes visai be reikalo 
atsisakėrm nuo „Žiburio“. Butumėm jau turėję daleidimą, jeigu butumėm norėję. O 
dabar turėsim buti bernais p. Smilgos". Gąl tai ir geriaus — gal teip ir reikia... Jei- 
gu mes negalim da užmiršti senos rašybos ir senos maldaknygių kalbos, tai ką 
čia mums ir besvajoti apie lietuviškus laikraščius. Tegu tais dalykais užsiima svie- 
tiškieji. Jie turi pilną tiesą tuose dalykuose neatsižiurėti ant dvasiško autoriteto, tai 
tegu ir daro „nastuplenie“; o mes pasilikkime ariegarde arba lietuviškai sakant už- 
pakalyj'“. Kai jie galutinai iškovos tiesas ir dėl naujos rašybos ir grynos lietuviškos 
kalbos, tai ir mes galėsim be baimės atsitraukti nuo apipelėjusio bažnytinio musų 
žargono. 

Pirmutinis Smilgos laikraščio numeris išeisiąs apie 1 d. gruodžio“. Apie Vil- 
niaus Žinias“ nieko negirdėjau. 

Užvakar gavau nuo Š. Raganos laišką. Ji prašo 200 rub. iš musų Motinėlės“, 
ketina važiuoti į užsienį mokyties. Reiktų ją sušelpti. Bet mūsų Motinėlėj iš viso 
tėra vos šimtas rublių. Šiemet niekas beveik iš pasižadėjusiųjų šelpti „Motinėlę“ ne- 
prisiuntė nei rublio. Bijomės, kad nesusibankrutintumėm. Visa viltis Dievuje.. Gal 
Dievas gelbės — ir Bugai kiek buvo prižadėta iki vakacijų išmokėsime, Bet su- 
šelpti Raganą negalime. Kreipėmės tatai prie tulo geradėjo?. Tas tuo tarpu davė 
200 rub. Bučys buvo padaręs projektą paimti 200 rub. iš kapitalo sudėtojo ant 
spaudos dalykų ir pavesti juos Raganai kaipo užmokestį už jos busiančius raš- 


' Kun. Povilas Korzonas, dabartinis Joniškio klebonas. 

2 Žiūr. laišką Nr. 10. 

* Žiūr. laišką Nr. 10. 

* Žiūr. laišką Nr. 8. 

* Anianas Smilga Pe-rapilyje išleido pirmąji lietuvišką savaitinuką „Lietuvių 
Laikraštis“ 1904 m. 

Tšėio lapkričio 18 d. 

Tas pirmasis lietuvių dienraštis, leidžiamas Petro Vileišio, pasirodė su 
pirmu nr. 1904. XII. 10. 

* Draugija neturtingiems moksleiviams remti. 

Jo pavardės neteko sužinoti. 

tus. Aš nedrįsau to daryti. Pranešu apie tai Tamstai gal Tamstai pasiseks išrasti 
kitą kokį geradėją Raganai sušelpti“, 
Tuotarpu bučiuoju Tamstą apsikabinęs 
Kun. A. Dambrauskas 


P. S. Rankraštį Draugijai su šiuo laiškeliu siunčiu Tamstai kaipo banderolę. 
“ Stipendija vis dėlto buvo sudaryta, ir Šatrijos Ragana 1905 m. išvažiavo 
į Šveicariją. 


Nr. 12, 9. XI. 1904. 
Malonus Kun. Juozai, 


Iš „Šaltinio“ nieko nebus'. Dubinskas? pranešė mums žinią, kad K. Prapuolenis 
negavęs daleidimo“, Spaudos dalykų valdykla man nieko oficijališkai nepranešė apie 
tai, nes prašymas buvo paduotas ne nuo mano, tik nuo kun. Prapuolenio vardo. Jam 
tatai ir atsakys oficijališkai, o gal jau ir atsakė, bet aš nieko nežinau, nes kun. Pra- 
puolenis tyli, nei vieno laiškelio man neparašė; matyt ir prašymą nenorom buvo pa- 
davęs. 

„Žiburys“* irgi neišeisiąs, P. Januševičė buk pripažintas už neištikimą val- 
džiai žmogų. Patarlę „nado ždat'“ labai gerai supranta p. Sim.,, na tai ir gavo ko 
norėjo. Kitas laikraštis Peterburge įkurti tuo tarpu vargiai bus galima, negut daleis- 
tasis žlugtų. Jau ir dabar p. S. turi daug vargo su pirmuoju numeriu. Baliromaičiui“ 
nuo redaktorystės atsisakius — turėjo ieškoti kito redaktoriaus. Buvo sutikęs kun. 
Bučys, bet Metropolita neleido. Dabar pasirašys už redaktorių Narutaviče“, maž 
lietuviškai temokąs. Mačiau rokundą: spauda pirmo numerio (10.000 ekz.) kaštuos 
591 rub., o pridėjus klišes priseisią už viską užmokėti apie 500 r. Pasirodo — reikia 
turėti apsčiai pinigų, norint pradėti išleidinėti laikraštį. Čia poros tukstančių suvis 
neužtenka. 

Klausi Tamsta, kaip stovi mūsų dalykai. Čhvalitsia — gana prastai. Nei „Šalti-- 
nio“ nei „Žiburio“, kaip sakiau, nesulauksime“. Iki šiolei neatsakyta tik kun. Januže- 
vičei, kurs da prieš vakacijas padavė prašymą, kad jam daleistų, išleidinėti Kaune 
„Lietuvą“. Bet tas vardas mūsų Bočiui' nepatinka. Todėl davė dabar V. Roppui de- 
legaciją maldauti Mirskio“, kad daleistų kunigišką laikraštį po vardu „Katalikiška 
Apžvalga“. Programas pasilieka „Lietuvos“ alias „Žiburio“.  Žadėjo tik Roppas“ 


1! Šaltinis tepasirodė 1906 (žiūr. laiška Nr. 10) 

* Dubinskas — žiūr. laišką Nr. 2. 

Žiūr. laišką Nr. 11. 

Žiūr. laišką Nr. 8. 

5 Sm — Smilga (žiūr. laišką Nr. 11). 

5“ Silvestras Baltramaitis (1841 - 1921), lietuvių bibliografas, kovotojas dėl spau- 
dos, tarnavęs tuo metu Petrapilio viešojoj bibliotekoj. 

K. Narutaviče pasirašė redaktorium tik tris nr., toliau iki pabaigai pasirašinėjo 
jau Smilga. 

* Žiūr. laiškus Nr. 10 ir 11. 

Kun. Pr. Būčiui. 

" Rusijos vidaus reikalų ministeris. 

Baronas Roppas, paskui Vilniaus vyskupas, branginęs lietuvius kunigus kaip. 
darbininkus, bet vietas Vilniaus krašte skyręs daugiausia lenkams. 


- 


a 

propria auctoritate išmesti iš programos telegramas, neva kad parodyti valdžiai, 
mūsų laikraštį busiant nepolitišku. Aš buvau norėjęs užtarti žodelį už telegramas, 
be Jo Ekscelencija pasiliko prie savos nuomonės. Ant galo tiek to, juk apsieina be 
telegramų „Krajus“. Dabar viskas prigulės nuo to, ar V. Roppui pasiseks iškaulyti 
nuo Mirskio daleidimą ar ne. Jeigu jis iškaulys — tai turėsime dvasiškijos organą. 
jeigu ne, volentes nolentes, turėsime pristoti prie p. Vileišio ar prie p. Smilgos. 
Abudu su noru priims Tamstą į sandarbininkus — tik rašyk sveikas. Smilga žada da 
net mokėti. Na o ką Tamsta parašysi, — tai skaitys netik ponai išleistojai, bet ir 
visa Lietuva. Tatai klausimas, kur pristoti visai nesvarbus. 

Nerašiau anksčiau Tamstai, nes vis tariausi gausiąs nuo V. Roppo galutinas ži- 
nias apie tai, ar turėsime dvasišką laikraštį ar ne. Prispirtas Tamstos rašau, ką žinau. 
Jei gausiu tikresnę žinią, pranešiu neilgtrukus. 

Buvau šiandien su revizita pas Tiškų palangiškį. Žinoma įsišnekėjome ir apie prie- 
tikius lietuvių prie lenkų. P. Grapas bijosi, kadį kraštutinosios srovės lietuvystėje 
negautų viršų. Jisai pripažįsta, kad bajoras gyvenąs Lietuvoje tur mokėti lietuviš- 
kai ir pripažįstąs sau už kaltę, kad negalįs susišnekėti su mūsų žmogumi. Bandęs 
sykį, bet sunku. Postulatas, kad bajorija susilietuvintų jam išrodąs neteisingu ir be 
pamato. Bajoras tur prisidėti prie pakėlimo medegiško, doriško ir tautiško liaudies 
Lietuvoje, — bet tas reikalavimas tada tik bus visai teisingas, jei bus paremtas ant 
doriškai religiško pamato, o ne ant tautiško. Tautiškumai ex natura sua sukelia tik 
ginčius, ideališka gi vienybė tegalima tik dvasėje krikščioniško tikėjimo etc. Visų 
žodžių nebeatmenu, ale labai gražiai ir išmintingai viskas buvo pasakyta, teip 
jog aš beveik ant visko sutikau, ir išreiškiau pium desiderium, kad p. Grapas savo 
pažiūras tame dalyke išguldytų sistematiškai, kokiam nors straisnyje ar brošiuroje. 
Atėjimas V. Roppo pertraukė tą interesingą pašnekesį. 

Prašėte konvertų didžiųjų tokių kaip K. Bučio. Tokių negavau, anieji gi K. Bu- 
čio paeina iš Šveicarijos. Nupirkau, kokius radau, jei bus negeri — nerugokit. 

Smilga prašė vaizdelių jo laikraščiui. Aš žadu jam duoti (dėl Kalėdinio nume- 
xic) vaizdelį, kuri p. Vaitkevičė man originališkai papiešė. "Tariuosi jį nepyksiant 
už tai. 

Tavasis K. A. Dam... 


P. S. Jei turėsiu nors kiek liuosesnio laiko —) pabandysiu rašyti ir apie naujas 
antilietuviškas brošiūras. Nekurių neturiu. P. Tiškevičė pats pripažįsta jas šovinis- 
tiškomis ir teisina tuomi, buk jos esą iššauktos musiškuoju šovinizmu.... Išėjo keli 
numeriai labai liberališko kasdieninio laikraščio „Naša Žizn“. Cenzurai prie Mirskio 
nutilus, rodos, nebus uždraustas. Pirmą n-rį buvo sulaikę, bet paskui vėl paleido. 
Lietuviškus laikraščius sutrukdė kariškoji cenzura. 


Nr. 13 13. XI. 1904, 
Malonusis Kun. Juozai, 


Kun. Januševičei' busią leista išleidinėti laikraštį, tik ne Kaune, nes ten nesa- 
ma cenzoriaus, bet Vilniuj. Turėsiąs tatai paduoti tam tikrą prašymą. Gal jau jis ir 
padavė, bet aš abejoju ar sulauksime iki Naujų Metų savojo laikraščio. Tuo tarpu 
Smilgos „Lietuv. Laikr““ pirmas N-ris jau išėjo, o neužilgo pradėsią išeidinėti ir 
Vilniaus Žinios“. Šiaip ir teip žiurint, man matos, abu tuodu laikraščiu negalėsią 


! Žiūr. laišką Nr. 8. 
* Žiūr. laišką Nr. 11. 
* Žiūr. laišką Nr. 11. 

tapti žmonių laikraščiais, nes abu per brangus. Todėl musiškis be vargo galės su jais 
konkuruoti, jeigu bus dvigubai pigesnis. Žinoma jis negalės susilyginti su „Liet. 
Laikr.“ p. Smilgos, kurs žada kiekviename N-ry duoti 16 pusių teksto. Bet kaimo 
žmoneliams nepratusiems skaityti tiek daug ir nereikia. Duok Dieve tiktai, kad cen- 
zura greičiau leistų. Tik nežinau, be kyšių ko sulauksime... 

Greit išeis Mačiulio Pavasario Balsai“. Aš savo „Dainų Skrynėlę““ ketinu irgi 
paleisti neužilgo. Turėjau tiktai daug iš jos išmesti, kita tiek iš naujo perdirbti. Ro- 
dos išeis žmoniškai, 

Kalendorius' tegalėsiąs išeiti vos tik gale sausio, nes Golike, kur spausdinamas 
Smilgos laikraštis neapsiėmė atspausti, o kiti netur raidžių. Straipsnių prisiųsta 
daugybė, visų jokiu budu negalima bus sutalpinti. Pasiliks laikraščiams, arba kitų me- 
tų kalendoriui. 

Kažkos „lietuvys“ polemizuodamas su „Polka“ laikr. „Rus“ išsireiškė gana ne- 
taktiškai užtardamas Muravjovą koriką. Lenkai - klierikai pas mus išmetinėja lie- 
tuviams, buk „lietuviai“ esą maskoliams parsidavę. Gaila, labai gaila, kad pas mus 
randasi žmonės, nemokantys visai su plunksna apsieiti, įkiša kur nereikia, įkišdami 
nelemtai da ir „lietuvio“ vardą. 

Laikraštį musų užmanyta praminti „Katalikiška Apžvalga“ neva „Przegląd Ka- 
tolicki“", Man tas vardas visai nepatinka; rašiau apie tai į Kauna, bet nežinau, ar 
manęs paklausys. 


Tuotarpu lik sveikutis 
Tavasis A. Jak..... 


* Pasirodė pirmas leidinys dar 1895 m. Tilžėje; čia kalbama apie naują leidimą 
1905 m, 

5 Pirmas leidimas Tilžėje 1894, čia kalbamas antras leidimas Peterburge 1906. 

* Žiūr laiškus Nr. 10 ir 11. 

* Žiūr. laišką Nr. 12. 


Nr. 14 15. XI. 04. 
Malonus Drauge, 


Dokumentą gavau; maž' naudos iš jo.  Nusistebėjau neradęs pranešimo apie 
priedą prie „Pis'ma“. Jisai jau gan seniai išsiųstas Tamstai, Nejaugi butų prapuolęs. 

Rasit jau žinai, Kazaniaus universitetą pripažinus kun. Jauniui laipsnį daktaro 
sulyginamojo kalbų mokslo. Aleksandrovas pats parašė apie tai, užklausdamas Jau- 
nio, ar sutinkąs primti tą garbės titulą. Dėl sutikimo Jaunius sutinka, bet kas iš to, 
kad ant sveikatos kaskart silpnyn eina. Nuo kalėdų nebevaikščioja ant lekcijų nes 
pradėjo tint kojos. Daktaras sako, tai paeiną nuo širdies, kuri nedavaranti kraujo iki 
tulų gislų kojose. Pats kaltas, nes nehygijeniškai užsilaikė, retai iš kambario beišei- 
damas. Protiškai vienok yra sveikas ir darbuojasi po senovei, nors nieko nerašo. Ge- 
rai da, kad nors Buga jo išradimus sau užsižymi. Rasit nors tokiu budu dalis filolo- 
giškųjų Jaunio išradimų nepražus. 


Apie spaudą — žinios tos pačios. Sako busią gana greit; liepia rengtis, idant da- 
leidimui įvykus galėtumėm pasirodyti turinčiais šį tą gatavą. Paraginkit ir kitus 
kad rašytų ir kad parašę šį tą mums teiktųsi pavesti. Nes vienų peterburgiškių raš- 
tinikų permaž“, 

Jusiškis. 

Nr. 15 19. XII. 1904, 
Malonus Drauge, 

Sveikinu nuoširdžiai su ateinančiomis šventėmis. Duok Dieve Tamstai geros 
sveikatos ir gausios dangaus mylistos. 

Skaitau lietuviškuosius laikraščius ir džiaugiuosi, nors ne viskas man juose pa- 
tinka. Ypač pikta, randant klaidų daugybę. Vilniškis rimčiau rėdomas. Bet gi ir Pe- 
terburgiškis verčiasi kaip gali ir nėra visai peiktinas. Trečiame Nr. L. L.' atkreipk 
atydą į straipsnį įžanginį. Jis tapo parašytas, kaipo antidotum, idant prašalinti ne- 
geistiną įspudį, kurį padarė ant lenkų laiškas tulo lietuvio laikraštyje „Rusj“. Bet da 
prieš pasirodysiant 3 Nr. L. L. p. Jonkus* dar labiau įpykino lenkus, patalpindamas 
tame pačiame rusiškame laikraštyje savo atsišaukimą: „Pats gyvenk ir kitiems duok 
gyventi“. Bet kadangi straipsnyje „Atsargiai su viešu žodžiu“ jau nurodyta lietuvių 
pažvilgiai į Muravjova, tai daugau tuotarpu nebus rašyta apie tą bereikalo visai 
sukeltą ginčą. Ateinančiame 4 Nr. L. L. bus „Šis tas apie vienystę kalbos ir rašybos 
dalykuose“. Straipsnis tas daugumui kunigų rasit nepatiks, ale jis parašytas tapo 
prašant Kauniškiems, toje intencijoje , idant užtvenkti, jei tai galima, atžagareivišką 
srovę užplaukusią ant Kauno, o iš ten galinčią nemaž blogo padaryti ir visai Lie- 
tuvai ir net Bažnyčiai. Žinoma mums tai vargiai bus dovanota, ale.... magis amica 
veritas et publicum bonum, 

Rasit girdėjai, lenkai pasiuntė savąjį „Kuropatkiną“ ypatoje garsaus p. Korzono 
į kovą su „„Jednosc i separatizm“2, Matyt jaučiasi kovą pralaimėję, jeigu iš tokių 
„patrankų“ šaudo į „žvirblį“. Autorius „Jednosc i separatizm“ kaltinamas labiausiai 
už „nedėkingumą“ dėl lenkų ir jų kulturos... 

Siunčiu Tamstai kaipo Kalėdų dovanėlę naująją brošiurėlę“ išėjusią laimingai 
Berline ir negalėjusią išeiti pernai Peterburge“. 

Tuotarpu sudiev. Bučiuoju tamstą Tavasis. 

* Siunčiu tamstai tą Nr. Rus'ės ir draug kitą „Našėj Žizni“, kur rasi juokingą 
feljetoną apie blėdingumą „Basen' Krylova“. Bene verta butų aprašyti, kas atsitiko 
ne perseniai su Tamsta. 

! Antrą ekzempl. teikkis atiduoti P. A. Vaitkevičei. 


' „Lietuvių Laikraštis“ 
* Žiūr. laišką Nr. 2. 
8 

? 


Nr. 16 5. I. 1905 
'Siunčiu senų laikraščių glėbi. Žinoma interesingi tik straipsniai. Bet daryti iš- 
karpas neturiu laiko. Karpyk sau jei nori. Rankraščius su mielu noru perskaitysiu. 
Viln. Žinios tvarkomos gerai, bet kalba (draugove, raštenybe etc.) dažnai „viršlie- 
tuviška“. Laikraščius gausite, draugiai ir pasakas Krylovo! Jusiškis. 
Naujamiestis 16. II. 1905 


VAIŽGANTO ATSAKYMAS: 


Iš širdies ačiu už „Basni“ Krylova ir kitus siuntinius su knygelėmis ir laik- 
raščiais! Tamstai patariant aprašiau incidentą su Krylovo sakmėmis: „Smicjtes, 
jesti vam do smiechu“ išsiunčiu Tamstai, idant patalpintumei, jei pripažinsi už ver- 
tą „Naša žizn''eje arba, dar geriaus, „Rus'eje“ tam tikroje skiltyje: „Litovskij vo- 
pros“, 


* Vaižgantas jų buvo prašęs. 

Nr. 17 14, I. 1905 


Jau ištisa savaitė praslinko kaip neturime naujų laikraščių. Rankraščius! gavau 
ir pradėjau skaityti. Terp atsiųstųjų senų laikraščių teikkis išjieškoti „Slovo“, kur 
yra straipsnis: Rozanovo de eunuchis. Sugrąžink tą numerį man atgal, nes jis man 
kaipo ekzegetui reikalingas. 


Tavasis 


* Vaižganto, Atsiminimus“, kuriais Jakštas labai žavėjosi (žiūr. ir laišką Nr. 23). 


Nr. 18 16. I. 1905. 


Ačių, sveiki aprašę Vadaktus. Skaitau „Vilniaus Žinias“ ir randu ten daug gerų 
daiktų. Tiktai negaliu priprasti prie „draugovės su nariu“. Rašiau protestą, rašė Buga, 
pasiremdamas ant Jauniaus autoriteto. Bet jie vis savo „draugovės“ įsikandę! laikosi, 
ignoruodami ne tik gramatiką, bet ir gyvą faktą, P. Labd. Draugijai Rašykite pro- 
testus. Paraginkite ir kitus, tegu reikalauja išmetimo lauk netikusios „draugovės“, o 
priėmimo draugijos. 

Jusiškis 


* Petrapilio Labdariškoji Draugija. 


Nr. 19 26. I. 1905. 


Malonus Kun. Juozai, 


Išsiunčiau Tamstai Krylovą! ir naują brošurėlę Zdziechowskio, puikiai parašytą, 
ad usum dvasiškijos persiėmusios atžagareiviškaja dvasia. Brošurėlę kun. Mieškio 
(subaltgudintojo lietuvio) apie kurią prakalboje mini Zdziechowskis irgi skaičiau, 
bet ten vanduo... daugiau nieko. Ryt užporyt bus gatavas musų kalendorius?. Kaštų 
daug, koks bus pelnas nežinia. Jeigu pareikalautumėt honoraro už savo straipsnius, 
rasit ir prisiųstų šiek tiek. Pis'ma bogoslova? irgi išėjo. Rasit neužilgo gausiu. 


Jusiškis. 
* Žiūr. laišką Nr. 16. 
* Ziūr. laišką Nr. 10 ir 11. 
* Dambrausko polemika su provoslavais (žiūr. laišką Nr. 2). 
Nr. 20 2. II. 1905 


Malonus Kun. Juozai, 


Niekas nepražuvo. Smilga! Pietario rankraščius turi (juos jam prisiuntė Bass.2), 
bet nespausdina; tur but dėlto, jog mirusieji tyli, gyvusieji gi reikalauja pinigų už 
savo rankraščius, todėl ir meilinasi, nori „redaktoriaus“, kurs ir spausdina viso- 
kius šlamštus. Ką Tamsta rašai apie L.L? mes ir patys matome. Bet ką mes galime 


* Antanas Smilga (žiūr. laišką Nr. 11). 
* Jonas Basanavičius. 
* Lietuvių Laikraštį. 

padaryti. Buti redaktorium metropolita neleido mums. Na tai ir yra redaguojamas 
LL. devynių redaktorių. ... Nėr ko tatai ir stebėtis, kad ir nepanėši į žmonišką laik- 
raštį. Valančius L.L. yra ne Valančius, bet graičiaus Storiala, Nuo visų už tai gaus 
p. redaktorius, bet ką tai mačys; kisieliaus virikas užsimanė parupinti žmonėms dva- 
sišką maistą. Na ir išeina maistas šuniui ant uodegos užpilti. Visų papasakojimų da 
neperskaičiau, baisiai maž teturiu laiko. Pinigai guli Banke, laikraštis* neišeįna dėl... 
cenzuros, kuri rasit ir užmiršo apie mus. Reikės ryt dar sykį važiuoti za spravkami. 
„Teologo laiškai“ išėjo jau. Ką vasarą rodžiau, nespausdinau. Neturiu ant to pinigų. 
Įdaviau Tėvui Palmier: Vatikano Bibliotekoriui, jis žadėjo sunaudoti ir parašyti 
apie tai valakiškai. Nežinau, ar išpildė prižadėjimą ar ne. 
Tamstos tarnas 
Kun. AD... 


* Projektuotoji „Katalikiška Apžvalga“ (žiūr. laiškus Nr. 12 ir 13). . 


Nr. 21 25. II. 1905. 
Malonus Kun. Juozai, 


Ačiu už žinias ir rankrašti4. Nusiųsiu, į „„Rus'“, rasit patalpins. 

Suprantu labai gerai jusų vargą? Nors gyvename XX amž,, bet musų pieroreti- 
joje viešpatauja įpročiai XIII metšimčio: meilė litaros ir neapykanta ideos. Viską 
norėtų užlaikyti seniores pilnybėje kaip seniau buvo, be jokiu atmainų, be jokių pa- 
taisymų. Kas sako, seniau ne viskas buvę gerai, tas maištininkas, liberalas, protestan- 
tas etc. Pasirodo, jog kaip viskas pasaulėje, teip ir autoritetas tur šale geros ir blo- 
gąją pusę: užlaiko tvarką bet dažnai sulaiko ir bėgį gyvenimo, surišdamas rankas ir 
liežuvį gyvesniems, nepratusiems snausti sąnariams draugijos. Sako, kunigams iš- 
puola duoti pavyzdys priklausymo savo valdžios ir jos autoriteto, Tas tiesa. Alė 
iš antros pusės labai butų naudinga, jei kas autoriteto atstovams pasakytų gera pa- 
mokslą de abusu auctoritatis, ne teoretišką, bet illiustruotą vaizdeliais iš musų gy- 
venimo. Tyčia jums nusiunčiau Zdziechowskio brošurėlę, idant šį tą perskaitytumėt 
iš jos duta accasione savo vyresniems broliams.... Lenkų dvasiškija irgi nemėgsta 
liuosesnio balso ir nepaliauja šaukus: noli me tangere. Ale visgi ten šis tas atsiranda 
ir pasako verba veritatis. Gerai išdrožė vysk. Niedzialkauskis savo knygelėje: Ksiądz 
i nauka“. Dabar Zdziechowskis. Verta butų ir pas mus tame dalyke šį tą padaryti. 
Pamfletai kaip „Smertis“, „Parmazonas“, „Pragaro gelmės““ žinoma yra negeis- 
tini. Ale kad kas atsirastų, kurs nupieštų paveikslėlį iš tikro gyvenimo, rimtai išrody- 
damas kokie buna pas mus auctoritatis abusus ir kokią jie blėdį padaro, nuoširdžiai 
tokiam autoriui pasakyčiau ačiu. Tiktai conditio sine gua non, idant butų piešinys 
tikras, ne „šaržas“. 

Kaip pasirodė iš pašnekesio su vysk. Cirtautu* ir rašybos klausimas rišasi irgi 
su klausimu de auctoritatis abusu. Mes užmetinėjame seniemsiems, kad jie nori mus 
autoritetiškai priversti seną rašybą vartoti; senieji gi sako — jus jaunieji norit 
įbrukti Lietuviams naują rašybą savo autoritetu, kurio mes negalim pripažinti, Cir- 


*' Žiūr. Vaižganto laišką prie Dambrausko laiško Nr. 16. 

* Kalba apie Tumo konfliktą su kūrijos vyresnybe dėl tautinių dalykų. 

* Visos trys brošiūrėlės parašytos S. Matulaičio 1900, 1899, 1904. 

* Gasparas Feliksas Cirtautas (1841 — 1913), valdęs Žemaičių vyskupiją 1908 — 
1913, 


Jakšto - Dambrausko laiškai Vaižgantui - Tumui 21 


tautas teip ir išsitarė: Tegu, sako, kas nors moksliškai išrodo, naują rašybą esant 
geresnę, mes mokslo autoritetą pripažinsim ir naują rašybą priimsime. O dabar, 
girdi, visi šaukia tik, tai jaunųjų šovinistų išmislas, kuriems rupi vien tik, kad kaip 
nors kuotoliausiai nuo lenkų atsitraukti (sic!). Aš sutikau su Jo Mylista, kad tokia 
moksliška apologija naujos rašybos labai naudinga ir geistina ir raginau kun. Janu- 
ševičę rinkti medegą tai brošurėlei. Tokios tai tokelės. Bet šiam kartui bus gana. 
Likkite sveiki. 
Jusiškis. 


Nr. 22 14. III. 05, 
Malonus Kun. Juozai, 


Na, sveikas sulaukęs varduvių dienos. Duok Dieve tau, brolyti sulaukti ilgiausių 
ir geriausių metų! Priimk nuo manęs nuoširdžiausį bučkį. 

Baisiai dabar neturiu laiko: nutarta mokslo metus užbaigti 28 ateinančio ba- 
landžio, Todėl prasidėjo jau egzamenai, disertacijų skaitymai ir kiti pabaigos metų 
darbai. Tik tiek gerai, kad vakacijos bus ilgesnės. Bet kaip iš jų pasinaudosiu dar 
nesumislijau gerai. Baisu Lietuvon važiuoti, baisu ir čia likti. Bet visgi šiaip ar teip 
— turėsiu ant mojaus Lietuvon vykti. Daug dalykų reiktų apsvarstyti. 

Iš dvasiško laikraščio, Karosui pavesto, vargiai kas beišeis!, Paskirtas tapo 
naujas spaudos dalykų viršininkas; Jačevskis, kurs buvo V. Paliulioniui prižadėjęs 
paremti tą klausimą, išvažiuoja Varšuvon. Taigi man matos Jo Mylistos prašymas 
pasiliks be pasekmės draug su kitais panašiais, neparemtais skambančiais argumen- 
tais?, 

Smilga nesisako noris parduoti L.L?, Anot Mačiulio, kam mums ir pirkti; juk 
mes ir galim ir už dyką naudotis iš jo. Galutinai ir aš randu, kad teip iklaikui bene 
bus geriausiai: galima LL. viską beveik talpinti, net ir tokius dalykus, kurių „dva- 
siškame laikr.“ negalėtumėm talpinti, dvasiškai valdžiai mums to neleidžiant. 

Bet neturint savojo laikraščio reiktų sutarti ant ko apversti surinktus pinigus. 
Kai pažiuri žmogus aplink, tai net šiurpas ima — vien mes neturime nei elemento- 
rių, nei maldaknygių, nei kantičkų, nei Žmoniškų dvasiškų skaitymų. Amerikiečiai 
(k. Milukas) ši tą spausdina. Užbaigtos Geručio apeigos, :pradėta spausdinti „So- 
džionių Teologija“. O pas mus nei šnipšt. Keliatas iš susirinkusių perniai Kaune 
buvo apsiėmę pertaisyti maldaknyges. Kuomi tas darbas pasibaigė. Nieko negirdėti. 
Smilga5 jau rodos pradėjo spausdinti kokią ten maldaknygpalaikę su visais senoviš- 
kais barbarizmais. Volteris sakęs esą paduota į cenzurą ir kantička senoviška be 
jokių pataisymų. Gėda ir pikta. Kur musų protas. Oi duot tik kynų bambusais per 
užkųlnius visiems musų valdžios atstovams, to tik jie ir teverti .. 

Pykstame ant „bedievių“, kad jie kunigijos garbę žemina ir niekina. Mes patys 
daugiau save niekinam savo aklu konservatizmu ir atžagareiviškomis nuomonėmis. 
Dabar pati rugiapiutė, o pas mus dvasiški tėvai nei patys prie darbo neina, nei ki- 


! Antanas Karosas tik 1906 m, ėmė leisti „Nedėldienio Skaitymus“; juos paskiau 
redagavo Dambrauskas iki jų galo (1907). 

* Dambrauskas čia ironizuoja: skambantieji argumentai — kyšiai. 

* „Lietuvių Laikraštį“. 

* Gerutis — Kun. Jonas Balvočius (1842 — 1915); jo „Sodžionių Teologija“ 
išėjo 1905. 

5 Antanas Smilga, „Lietuvių Laikraščio“ redaktorius. 

tiems dirbti neleidžia. Ai tas autoritetas. Geras jis yra, bet, bet... rasit kur ten toli 
Romoj, pas mus jis tik darbus ardo. 
Tuotarpu sudiev ir dovanok man už nemeilius žodelius. Sunku — jie patys ver- 
žiasi iš širdies. Tavasis AJ. 


Nr. 28 13. IV, 05. 
Malonus Kunige Juozapai, 


Sveikinu su šv. Velykomis, spaudžiu nuoširdžiai Tamstos ranką, meilingai bučiuo- 
ju, nors per gromatėlę. Duok Dieve, idant tos šventės butų tikrai linksmos, ir ne- 
atneštų, gink Dieve, kokios nelaimės. Nes gadynė dabar visur nerami, tvarka nyksta, 
žmonės it vilkai ant kits kito dantis kalena... Dievas viens težino, kas bus toliaus. 

Pabaigiau skaityti Tamstos „Atminimus“. Galiu tik pasidžiaugti, jog Dievas ap- 
temdė protą „V. Ž.“! redakcijos... Tokių gražių dalykų lietuviškai ikšioliai nebu- 
vau skaitęs. Jie pasiliks musų literaturoje ant visados kaipo klasiškiejie; be jų ne- 
apsieis nei viena „chrestomatija“... Labai gerai padarei Tamsta, kad neleidai aniems 
„dvasios romytiniams“ darkyti Tamstos veikalėlius... Jie išeis iš spaudos, tik ne 
L. L“, bet musų „Šaltinyje“, kursai rodos, bus pavelytas. Neseniai čia buvo kun. 
Prapuolenis, pasimatė su kuo reikėjo, na, ir šį kartą, tur but, dalykas, bus privarytas 
iki galio. Pranešu apie tai tiktai Tamstai, teikkis niekam apie tai nesakyti, bijausi, 
kad iš Kauno vėl mums dalyko nesugadintų. 

Ateinančiame n - ry L. L. (jei Smilga nenukiš toliaus duodamas vietą vi- 
sokiems niekams) rasi mano straipsnelį apie Lietuviškąjį klausimą lenkų lite- 
raturoje. Paduodu ten trumpą peržvalgą dviejų brošurėlių „O jednošc i zgodę“ 
ir „Nowe Pasta“. Kriokuvoje, girdėjau išėjusi nauja gana plati brošura apie lie- 
tuviškąji klausimą, parašyta p. Herbaczewskio' „Rutos“ pirmsėdžio. Kriokuviečiai 
giria ją, bet aš dar jos neturiu. Jei gausiu — pranešiu. 

„Pis'ma kat. bog.““ seniai jau išėjo, bet suligšiol gavau tik du egzempliorius. 
Jei gausiu daugiau Tamstai vieną irgi prisiųsiu. 

Itališkame laikraštyje „Giornale di Roma“ buvo gana platus pranešimas apie 
Lietuvių padėjimą ypač Vilniaus vyskupystėje. Musų Metropolita siunta ant V. 
Ž* už Bylos“ straipsnį apie Seinus. Sakąs Kakowskio visai nerekomendavęs, bet 
iš viso matos, jog piršęs lenką. Nepatinka, kad išsiaiškino jo faktoriavimas, kurio 
nieks neprašė... 

Ryme išėjo brošurėlė „Pie X ses actes et ses intentions“. Vieni spėja buk 
tai pats popiežius parašęs, kiti, jog kas nors iš popiežiaus draugų su jo žinia. Bro- 
šurėlė nurodo nemaž svarbių reformų, kurias reiktų įvesti Bažnyčion, ypač pa- 
čiam Ryme ir Italijoj. Duok Dieve sveikatą Pijui X, idant jis nepabijotų paju- 
dinti ir apkuopti gana nešvarią dvasiškos biurokratijos gužtą (Irongregacijos etc); 
reikia oi reikia instaurare omnia in Christo ergo ir supelėjusią Romos biurokratiją, 
nes ir Eminentissimi Cardinales indigent eminentissima reformatione, kaip Tri- 
dentiškame Susirinkime buvo vieno vyskupo išsitarta. 

Sudiev. Tavasis. 


m 


„Vilniaus Žinių“. 

„Lietuvių Laikraštyje“. 

Juozapo Herbačiausko, kuris tada gyveno Krokuvoje. 
* Žiūr. laišką Nr. 2. 

„Vilniaus Žinios“. 

Byla — kun. P.Prapuolenio slapyvardis. 

Nr. 24 4. V.05 
Malonus Kun. Juozai, 


Ačiu už platų ir svarbų laišką. Sustatyt memorijalą nuo dvasiškijos ir įduoti 
vyskupui, žinoma, galimas dalykas. Tik reiktų gerai apmąstyti ir išdailinti to „me- 
morijalo lytį. Pagal Bažnyčios įstatymus vyskupas tai tėvas, kunigai jo sunųs — 
filii obedientissimi. Tatai kunigų memorijalas neprivalėtų but imperatyviškas, bet 
turėtų išreikšti dvasiškijos nuomonę apie tulus negeistinus apsireiškimus musų 
gyvenime — kaipo vaikų prašymą, kurį tėvas apsvarstęs gal išklausyti arba ir 
atmesti Man matos, toksai memorijalas geriausiai reiktų įduoti naujam vyskupui, 
jegu mes jo kada nors sulauktumėm. O dabar beveik neverta nei pradėti. Nes re- 


zultatas, galiu pranašauti iš augšto, bus — 0. 
Daug svarbesnis dalykas yra sutvarkymas busiančio „Šaltinio“. Čia reiktų pla- 
čiau viską apšnekėti ir apsvarstyti. Kaip aš dabar numanau — „Šaliiinis“ kaipo 


„savaitinis“ laikraštis negalės išlaikyti konkurencijos su „Vilniaus Žiniomis“. Pa- 
sirodo, jog musų žmonės labai mėgsta naujas žinias. Na, šeip ar teip tų žinių sa- 
vaitiniame laikraštyje visgi negalės tiek patilpti kaip kasdieniniame. Tatai, man 
matos, „Šaltinis“ ypač pirmuose metuose, negalės turėti daug skaitytojų ir per tai 
deficitas gale metų turės pasirodyti. Jeigu „Šaltinis“ bus teip šelpiamas kaip „T. 
Sargas“ tai turės žlugti, iš ko žinoma nemaž pasidžiaugtų musų antiklerikalai. Tai- 
gi nenorėdamas imti atsakymo ant savęs, aš malonėčiau idant būtų išrinktas tam 
tikras išleidimui Šaltinio komitetas, kurs prižiurėtų finansišką dalį dvasiško laik- 
kraščio. 

Antra reiktų pašnekėti ir apie algą redaktoriui ir jo pagelbininkams. Aš čia 
turiu 1000 rub. algos, gyvenimą, kuralą ir pietus — dagi ir drapanų skalbimą. Ap- 
sigyventi Vilniuj, pasisamdyti butą, pragyventi iš savęs, nusipirkti malkų etc. etc. 
už 1500 kaip buvo Kaune pernai kalbėta — tai visai negalimas dalykas. Listi į sko- 
las arba kentėti alkį ir šaltį aš nenorėčiau, ypač jog tokiose sąlygose literatiškai 
darbuotis nėra galima. Taigi išsiklausinėkit gerai ir aprokuokit, kiek reiktų pra- 
gyvenimui Vilniuje idant tas pragyvenimas butų pakenčiamas. 

Aš iš Peterburgo išvažiuosiu rasit gale Mojaus. Norėčiau pamatyti Panevėžio 
parodą. Tamsta ten irgi be abejonės busi. Teikkis tat pranešti, kokioj dienoj, idant 
galėtumėm susitikti. 

Aš porą dienų buvau išvažiavęs į Finlandiją. Aplankiau Imatrą, pasiekiau net 
Helsingforsą ir labai džiaugiuosi pamatęs tą žinotiną šalį. Sudiev tuotarpu. 

Tamstos draugas 
Kun. A. Dambr... 


Nr. 25 6. VIII. 05 


Malonus Kun. Juozai, 


Siunčiu Tamstai dvi knygelyti. Neužilgo gausite ir „Dainų Skrynelę“, nes jau 
atidaviau užvakar paskutinę korekturą. Labai sunku, kur rinkikai nieko nesupran- 
ta lietuviškai — dirba klaidų begalį. 

Tuotarpu sudieu 

Tamstos draugas. 


' Dambrausko poezijos knygelė, pirmas leidimas 1894, antras čia minimas 
Peterburge 1906. 

Nr. 26 21. IX. 05 
Brangus Kun. Juozai, 


Bus jau mėnuo su viršum kaip išsiunčiau Tamstai dvi knyguti rusišką ir espe- 
rantišką. Dabar siunčiu 100 egz. „Dainų Skrynelės“! Teikkis priimti tai nuo ma- 
nęs kaipo menką atlyginimą už vaišes šiumetines ir už pernykščias. Vieną egz, 
gratis teikkis padovenoti Vidugiriams“. Tamstai ir Bronytei įdėjau aptaisytuosius, 
Kitus egzempliorius patarčiau atiduoti kam nors „ant komisijos“, tai visgi ra- 
sit keliatą dešimčių rubliukų pelnytumei. Nenorėčiau idant Tamsta leistumei juos 
už dyką. Pažemintumei tuomi autorių, nurodydamas lyg jo veikalėlis butų visai 
bevertis. Teikkis pabriežti bent keliatą žodžių, idant žinočiau jog esi sveikas ir 
ant manęs nežvairuoji. Nuoširdžiai Tamstą mylįs 

Adomas Jakštas 


*! Žiūr. laišką Nr. 25. 


Nr. 27 30. IX. 05 
Malonus Kun. Juozai, 


Laišką su pridėčkais gavau. Ačiu už viską. Negaudamas gana ilgą laiką nuo 
Tamstos jokios žinios ir nerasdamas Tamstos straipsnių laikraščiuose, užsirupi- 
nau, be nesi kartais susirgęs. Dėku Dievui, jog tas mano spėjimas netikru pa- 
sirodė. 

Vakar perskaičiau V. Ž.! jog esi paskirtas į Sidabravą. Kiek žinau, nebloga tai 
vietelė, todėl skubinuosi nuoširdžiai Tamstą pasveikinti su tuo avansu. 

Man šią gromatą berašant, atneštas tapo atviras laiškelis nuo kun. Stakialos“. 
„Jei myli Lietuvą ir R. Katalikų Bažnyčią prie dabartinių aplinkybių turi neatbu- 
tinai atsisakyti nuo redaktorystės „Žiburio“. Nieko negaliu suprasti! Viena nieks 
:man tos redaktorystės nepiršo, o antra nėra da žinios, ar Ž-ys leistas. Lietuvoj 
girdėjau daugumas šneka apie tai kaipo apie dalyka užbaigta. Tos paskalos negalėjo 
iš kitur paeiti kaip tik nuo kun. Karbausko,, Matomai p. Dubinskas pranešė 
kun. Karbauskui, jog „Žiburys“ busias leistas. Bet oficijališko leidimo, kiek ži- 
nau, ikšiol da nėra. Nuo savęs galiu čia tiek tepridurti, jog cenzura neva neno- 
rinti užtvirtinti Januškevičę redaktorium, kaipo neturintį universitatiško laipsnio; 
tokia, mat, dabar cenzuroje atsiradusi pakraipa, kad redaktoriai butų vyrai augš- 
tesnio mokslo. Todėl Januškevičė prašęs Dubinsko, kad apsiimtų buti „Žiburio“ 
redaktorium. Tokiu budu jei „Žiburys“ bus leistas, tai tik ant Dubinsko vardo. Tai 
ir viskas, ką aš ikšiol gavau išgirsti apie „Ž.“ Matomai Vilniuj ir Lietuvoj kur kas 
daugiau žmonės žino apie tą laikraštį negu aš. 


* „Vilniaus Žiniose“. 

„» Tumo žodžiu betariant, ultranacionalistas, sykiu su kun. Ambraziejum (Am- 
brozevičium), kun. Olšauskiu, Basanavičium, J. Kriaučiūnu ir kt. buvo su- 
darę Lietuvių Sąjungą kovai dėl lietuvių kalbos Vilniaus krašto bažnyčio- 
se; jie laukė paramos šitoje kovoje iš rusų administracijos. Didelių rezul- 
tatų nepasiekė. 

* Kun. Jonas Karbauskas (slap. Maišinys), veikėjas, publicistas, miręs Pane- 
vėžyje 1929, 

* Apie p. Dubinską žiūr. laišką Nr. 2. 

Siuntinį su „Dainų Skrynele“ liepiau išsiųsti į Panevėžį. Tariuosi jį kelionėje 
neprapulsiant, nes ant knygų retai kas teužsipuola, o ant lietuviškų dar mažiau. 
Kaip Tamsta žinai pakėliau klausimą apei jubilėjus. Iš kunigų atsiliepė vienas 
tik Bikinas“. Bet jo projektas nors ir nepeiktinas, visgi man matos per siauras. 
Pagal mano nuomonę paminėjimui 500 metų sukaktuvių Žemaičių vyskupystės 
įsteigimo reikėtų surinkti kokį 50 tūkstančių rublių pataisymui Kauno katedros 
iš oro pusės. Ta bažnyčią, visų Žemaičių vyskupijos bažnyčių motina, graži viduje, 
iš oro pusės išrodo lyg koks pabrikas ar kazarmė. Kiek žinau seniai jau buvo 
pakeltas klausimas apie tą pata:symą. Yra net ir planas parengtas. Nėra tik pini- 
gų. Juos gi reikėtų arba iš Kolegijos gauti, arba iš liuosų atnašų surinkti. Kadangi 
nuo valdžios šioje gadynėje sunku bus ką nors iškaulyti, tai nieko daugiau neblieka, 
kaip tik pradėti rinkti pinigus po visą vyskupiją nurodytam tikslui. Bet surinkti 
50 — 60 tukstančių rublių nebus galima į metus. Todėl aš ir pakėliau tą klausimą 
iš angsto. Ką Tamsta sakysi ant to mano projekto. Tuotarpu bučiuoju Tamstą 
nuoširdžiai. 
Kun. Dambrauskas 


5 Kun. Juozas Bikinas (g. 1875), dabar Jurbarko klebonas ir Tautos Atstovas. 
Čia minimu laiku buvo Rietavo bažnyčios vikaras ir plačiai dalyvavo lietuvių 
publicistikoje. 


Nr. 28 10. XI. 05 
Malonus Kun. Povylai“, 


Ir kun. Jarulaitis? ir Šiaulys* ir Korzonas' ir Tamsta ir Bučys“ visi raginate 
išleisti „„Žiburį“. Aš ir pats esmi persitikrinęs , jog „N. Skaitymai““ nevisiems 
bepatiks. Bet kyla klausimas: ar „Ž.“ galės išlaikyti konkurenciją su „Skaitymais“. 
„Sk.“ bus juk oficijališkas vyskupo organas. Todėl gali atsitikti teip, jog vysku- 
pas prisiųs džiakonams ir  klebonams po kokį 100 ar daugiau egzempliorių su 
prisakymu — praplatinti terp žmonių. Na, ir ar daug atsiras kunigų, kurie - drįs 
atvirai pasakyti: ačiu Jusų Sveikatai, mums labiau patinka „Ž-ys“! O jei teip, 
tai „Ž-iui“ gali nebeatsirasti skaitytojų po parapijas. Apie tai reiktų pirm lai- 
ko pagalvoti, nes negražu butų pradėti darbas, kurs prireiktų mesti. Tai vienas 
dalykas. 


Antras — su redaktorium. Daugumas nori man pavesti ta darbą. Aš neatsisa- 
kau nuo to. Meilesnis man tai darbas negu profesoriavimas. Bet čia vėl reiktų 
pirma sužinoti, ar vyskupas“ leis mane į redaktorius. Tiesa budamas perniai Peter- 
burge nebuvo priešingas. Bet dabar besirengdamas išleidinėti savo „Sk.“ ir ži- 


! Dedame šioj vietoj ir laiška kun. Povilui Januševičiui, nes savo turiniu jis 
pritinka kaip tik čia. 

* Kun. V. Jarulaitis — žiūr. laišką Nr. 33. 

* Kazimieras Šaulys (g. 1872), prelatas, Kauno vyskupijos generalvikaras, pro- 
fesorius; laiške minimais laikais buvo seminarijos profesorius ir „Motinėlės“, 
„Saulės“ ir kitų įst. vienas įš organįzatorjų. 

* Korzonas, Joniškio klebonas. 

5 Pr. Būčys, vyskupas, tada Petrapilio dvasinės akademijos profesorius, akty- 
vus katalikų visuomenės ir spaudos veikėjas. 

“ „Nedėldienio Skaitymai“, leidžiami prel. A. Karoso, dabartinio vyskupo. 


" Vysk. M. Paliulionis. 

nodamas Seinuose išeisiant „Šaltinį“ rasit atmainė savo pažiuras ir rasit pasakys: 
turim jau du dvasišku laikraščiu; užteks lietuviams tų dviejų trečiojo nebereik!— 
O jeigu ir leistų, tai vėl keblumas: reiktų pamesti Akademiją, nes vietinė Dvasiško- 
ji valdžia vargiai leis profesoriui užsiimti tokiu pašalinių darbu, kaip laikraščio 
vedimas ir dagi lietuviško. Am. at. Šembekas' nei girdėti apie tai nenorėjo. Na, 
o atsisakius nuo Akademijos prisieitų pasilikti prie vienų stipendijų be algos, 
be gyvenimo, be maisto. O Peterburge pragyventi iš vienų stipendijų sunku. 

„Priag tam, kaip Tamsta gerai žinai, aš žmogus nepraktikas, o čia turint nuo- 
latinius reikalus su spaustuvininkais, su popierio fabrikantais — reiktų žmogaus 
išmanančio gerai ekonomiškus dalykus — truputi gešeftmacherio. Todėl aš tik 
tada teapsiimčiau redaktoriauti, jeigu man butų duotas pagelbininkas, kurs vestų 
visą ekonomiškai—finansišką dalį, man palikdamas vien literatiškąją. Tokiu žmo- 
gum galėtų buti kun. Karbauskas" (kursai persikelia į Mahyliavos antvyskupiją); 
nežinau tiktai ar dėl „Žib.“ ar dėlko kito. 

Todėl pagalvojęs šiaip ir teip, aš apsistojau ant šitko. Oficijal. Žib. redakto- 
rium užtvirtintas yra Dubinskas“. Kol kas tegu jis ir pasilieka oficijališku kaip 
Karosas „Skaitymų“. Mes gi su Bučiu įeitumėm neoficiališkai į redakciją. Visi 
straipsniai butų musų peržiurimi ir taisomi jei reikėtų. Nereiktų tat nei oficijališ- 
ko leidimo vyskupo. Laikraštis išeitų su Dubinsko parašu, bet tarnautų mums. Tu- 
rėtumėt tiktai paagituoti, kad žmonės imtų jį skaityti ir išsirašinėti. Jei ant to 
sutinkate ir pinigus pas mane sudėtus pavedate Žib., teip įog niekas negalėtų ka- 
bintis prie manęs: sugrąžink man mano dalį, aš ją noriu pavesti Vyskupui ar kam 
kitam, tai prieš Kalėdas pasirupintumėm išleisti „Žiburio“ prospektą, o nuo N. 
Metų ir pati laikraštį. Ar sutinkate ant to. Aš panašų laišką parašiau apie tai 
Jarulaičiui ir Šiauliui. 

Neparašei Tamsta man apie Balošerį, ką jis sako, dėl ko neatsiunčia man So- 
lovjovo t. VI. 

Tuotarpu sudiev. 

Mylįs Tamstą nuoširdžiai 
Kun. A. Dambrauskas 


* Amžino atminimo Šembekas, Petrapilio metropolitas, grafas, lenkas; jam ėmė 
skųsti lenkų endekai kun. K. Prapuolenį ir kt. lietuvius kunigus. 

? Žiūr. laišką Nr. 27. 

* Apie Dubinską žiūr. laišką Nr. 2. 


Nr. 29 22. XII. 05 
Malonus Kun. Juozai, 


Sveikinu su šv. Kalėdomis ir nauja vietele. Sidabrave esu sykį viešėjęs vasaros 
laike. Vieta man gana patiko. Žmonės irgi rodos neblogi. Esu persitikrinęs, jog 
ten Tamstai bus gerai, nes su žmonėmis moki sugyventi; daug tame dalyke padeda 
Tamstai linksmas budas, kurs gyvenime yra labai svarbiu dalyku. Imant gyvenimą 
per daug rimtai ir tragiškai prisieina neretai ir sau ir kitiems įkyrėti... 

Radau V. Ž! pradžią Tamstos atminimų. Velyčiau vienok juos perskaityti bu- 
siančiame musų „Žiburyj“ negu V. Ž. o paskui atskiroj knygelėj, kuri bus vienu iš 
svarbiausių musų dailios literaturos papuošalų. 

Aš dabar rašau įstatymus Šv. Kaz. Draugijos knygoms leisti. Jei busi Kaune 
ant visatino Dr. susirinkimo, teikkis gerokai juos apsvarstyti ir kur reikiant patai- 
syti. Įstatymai kur kas geresni išeina, jei juos rašo ne viena ypata, bet keliatas. 

„Žiburiui“ sudėtų ant mano vardo pinigų surinko 2154 r. 12 kap. Atsirokavęs 
3 rub. už persiuntimą siunčiu visą tą kapitalą Kaunan ant vardo Draugijos kasieriaus 
kun. Januševičės. Seiniškiai prižadėjo 2800 r. Vilniškiai jokio atsakymo nedavė. 
Draugijai vos tik 5000 ruh Žiburiui teturint nutarėme Kaune paskyrimą 3 redak- 
torių su alga 12000 r. į metus kiekvienam esant negalimu dalyku. Todėl iš pradžių 
redaktorius bus vienas kun. Civinskas“, jam algą pasilieka kaip nutarta 1200 r., 
toliaus jis pasiskiria sekretorių, kuriam moka 600 r. į metus ir ekspeditoriu su alga 
300 į metus. Visi sądarbininkų straipsniai yra apmokami. Paskui jeigu pasirodys 
jog prenumerata atneš kokius 6000 rub., galima bus paskirti daugiau redaktorių ir 
redakcijos sanarių. Išaiškinimui finansiško padėjimo buvau tyčia nuvažiavęs Kau- 
nan 6—10 šio mėnesio. Ar tie nutarimai tebepasilieka ar kitais pakeisti vėlesnių 
žinių iš Kauno nei iš Seinų neturėjau. 

Bronytės ir Vidugiraitės Jadvygos“ laiškelį gavau. Už meilius žodelius nuo- 
širdžiai joms dėkavoju. 

Vakar dar kartą peržiurėjome, papildėme ir ištaisėme L. K. D.“ partijos prog- 
ramą. Neužilgo jis bus patalpintas Liet. Laikr. jei tik tas laikraštis nepaliaus ėjęs 
ateinančiuose metuose. Žinoma sustatymas savojo programo yra geras daiktas: bet 
visuomenei jis tik tuomet teatneš naudą, jei pasekmingai taps išpildytas. Fiat fiat. 
Nors aš apie tai abejoju, atsimindamas Evang. žodžius. messis guidens multa, ope 
rarii autem pauci. Spaudžiu ranką ir bučiuoju 


Tamstos draugas 
Kun. A. Dambr... 


i! „Vilniaus Žiniose“. 

* Antanas Civinskas (1867—1913) Dr., tuo metu Seinų seminarijos profesorius, 
1905-6 „Šaltinyje“ (ne „Žibury“, kaip buvo projektuojama pagal Damb- 
rausko laišką!) ėmė dirbti, o 1910—12 ji pats redagavo: 

3 


* Lietuvių Krikščionių Demokratų. Šios programos sudaryme dalyvavo kunigai 


Būčys, Dambrauskas, Maironis, Matulevičius (arkivyskupas), paskiau ir Tumas. 


Nr. 30 15. III. 06 


Malonus Kun. Juozai, 


Rašiau Tamstai prieš Naujus Metus sveikindamas sveika sulaukusį linksmų 
švenčių ir geresnės vietos. Paminėjau apie tai ką nutarėme Kaune apie „Žiturį“. 
Bet greit po tam gavau iš Seinų žinią, kad jie ant musų nutarimo nesutinką ir kad 
išleisią patys vieni Seinuose „Šaltinį“. Na, Dieve jiems padėk! Ne tik už tai ant 
jų nepykstu, bet dar net nusiunčiau jiems pirmajam numeriui eiles po antrašu: 
„Šaltinis“. 

Apie Tamstą rašė man po Kalėdų iš Kauno, buk buvai paieškomas skraidan- 
čiųjų burių, kuriems buk tai buvę prisakyta Tamstą areštuoti. Labai man Tamstos 
buvo gaila, bet, ačiu Dievui, prisiųstoji man žinia, matomai, prigulėjo prie mela- 
gingų paskalų. Radęs „Vilniaus Žiniose“ Tamstos straipsnį nudžiugau visa širdimi, 
nes supratau, jog nesi kalinyje. Ačiu Dievui už tai. 

Bet. iš antros pusės, negaudamas nuo Tamstos jokio laiškelio, aš visgi negaliu 
sau išaiškinti gerai to Tamstos tylėjimo. Kas čia pasidarė, kad paliovei man raši- 


*! Žiūr. laišką Nr. 9 ir 29. 

nėjęs. Bene užpykai kartais ant manęs už negana nuoširdų vaišingumą iš mano 
pusės. Tiesa, tame dalyke nesų, rasit, be kaltės, ale ir Tamsta kaltas kodėl neatvy- 
kai anksčiau, kada aš buvau visai liuosas, kami išrinkai laiką, kada ant mano gąl- 
vos buvo ir lekcijos ir išpažinties klausimai ir kiti dalykai. Prieg tam man, kaipo 
vaišių dalykuose nespecijalistuiį, sustatyti nors menkiausį vaišių programą kur kas 
sunkiau, negu straipsnį parašyti. Todėl teikkis man maloningai atleisti, jei kuomi 
Tamstai neiįtikau. 

Kaip jau Tamsta tur būt esi girdėjęs, pabaigęs šiuos mokslo metus žadu Aka- 
demiją mesti ir sugrįžti Kaunan. J. M. Vyskupas* sutiko antato. Mohiliavos gi ant- 
vyskupijos administratorius nors ir neišleido manęs tuojau po Naujų Metų kaipo 
norėjau, bet metams pasibaigus prižadėjo irgi paliuosuoti. Kaune užsiimsiu Šv. 
Kazimiero Draugijos išleidimais, o jei toki bus Dievo valia, tai ir nauju lietu- 
viškų laikraščių paskirtu inteligentijai, o ypač kunigams. Jei tai įvyks, teikkis bu- 
ti jojo sandarbininku. Skubinuosi Tamstą užkviesti, nes bijausi, kad gink Dieve 
Tamstos atminimai netektų kam kitam, 

Koks bus tas laikraštis, ant to klausimo nuo savęs aš nieko da negaliu pasakyti, 
kadangi tai prigulės ne nuo manęs vieno. Išleisdamas jį ne už savo pinigus turėsiu 
priklausyti nuo Šv. Kazimiero Draugijos, kuri bus išleidėju. Aš norėčiau mėnesinį 
a la Przegląd Uniwersalny, kur ir literaturai ir politikai ir mokslui butų paskirta 
tam tikra vieta. Bet jai Draugija nutars kitokią programą — reikės ją priimti. 

Jei augščiaus minėtieji projektai įvyks, tariuosi Tamstą ne syki mane aplan- 
kysiant Kaune. Tuo gi tarpu sveikindamas su Varduvių diena spaudžiu Tamstos 
ranką ir nuoširdžiai bučiuoju, linkėdamas visokio labo, gausios Dievo palaimos ir 
ilgų, ilgiausių metų! 

Nuoširdžiai Tamstą mylįs 
Kun. A. Dambrauskas 


! Žiūr. laišką Nr. 9 ir 29, 
* Vysk. M. Paliulionis. 
* Turi galvoj savo planuojamą „Draugiją“, kuri pasirodė 1907. 


Nr. 31 19.VI. 06 
Malonus Kun. Juozai, 


Šv. Kaz. Draugija rengia 1907 metams Kalendorių. Ar negalėtumėt atsiųsti at- 
sakanti kokį straipsnį. 
Aš sugrįžau Kaunan 13 š. m. ir apsigyvenau tuotarpų Seminarijoj 
Tamstos draugas 
Kun. A. Dambrauskas 
P. S. Ar gavote mano laišką ir brošurėlę? 


Nr. 32 12. IX. 06. Kaune 
Malonus Kun. Juozai, 


Ačiu labai žemai už straipsnį apie kun. Želvį. Net apsiašarojau jį beskaityda- 
mas. Jis patilps „Draugijoj“ jei tik gausime pavelijimą. — Pas kun P. Barauskį' 
yra kelios Želvio gromatos Valančiui rašytos. Ar Tamsta nėsi jų skaitęs. — Straipsny 


* Kun. Petras Barauskis (1859—1919), Žemaičių vysk. prelatas, seminarijos 
profesorius. Ė 

radau vieną vietą nesuprantamą. Matomai, perrašant sakinio dalis praleista tapo. 
Atvykęs Kaunan turėsi pataisyti. 

Nei kiek Tamsta manęs neužgavai ir nei kiek aš ant Tamstos nepykstu. Jei 
koks knygnešys nukentėjo už Kalendorių, tai čia nei aš nekaltas už eiles, nei au- 
torius straipsnio apie kareivius, nei Tamsta to kalendoriaus išleidėjas... Už faktų 
konstatavimą pykti vien apjakėlis koks tegali. Todėl kalbėk ir rašyk be baimės 
kiek nori, 

Kaltas esu prieš Tamstą, kad Tamstai Kaune beviešint nepadovanojau savo 
„Nakties Matymų“.* Tiesą pasakius jie buvo man visai iš galvos išėję, o prie to aš 
nesu jais užsiganėdinęs. Mat tas veikalėlis tai tikrai sakant yra vien „Zemsta lite- 
racka“ vintininkų, kurie mane nesykį privargino. Nenorėjau visai jo spausdinti, 
atspausdinau gi vien kun. Januševičei* patariant, kad duoti Banaičiui* darbą. Visai 
tat nepyksiu, jei Tamsta nerasi „N. Matymuose“ nieko kito, kaip tik „graždansku- 
ju poeziju“ A la Nekrasov. 

Dabar išleidau kitą didesnį veikalėlį proza: „Tris pašnekesiai ant Nemuno 
"kranto“. Tas man geriau patinka, nors ir ten toli neviskas gerai išėjo. 

Perspauzdinau teipogi „Glos Litwinow““" antru atveju pridėjęs prakalbą ir kaikur 
sumodernizavęs tekstą. Dieve tu mano! kaip tas gyvenimas graitai bėga ir viską 
maino! Išleistas pirm ketverių metų „Glos'as“ iš daugelio atžvilgių jau »aseno!... 
Abi knyguti gausi Tamsta Kaunan atvykęs. 

Dėku Dievui, kad pasitaisei. Išgirdęs nuo kun. Bajorino“ apie nelaimingą atsi- 
tikimą kelionėje, norėjau tuojau parašyti laiškelį su kondolencija, bet įvairi reika- 
lai suardė tą mano gerą užmanymą; teikkis dovanoti. 

Jadvyga' matomai norėtų išmokti lietuviškai; lietuviškų žodžių gana daug 
žino, bet kalbėti negali ar nedrįsta. Jei atvežtumei savo Bronią tai ji grait nuo 
Jadvygos išmoktų lenkiškai, o Jadvyga nuo Bronios lietuviškai. 

Kaip girdėt ir kitos panos suskubo mokytis lietuviškai. Duok Dieve, kad bent 
ant galo suprastų lietuvišką kalbą musų krašte esant daug reikalingesnę negu 
prancuziška, kuriai tiek laiko ikšiol pašvęsdavo. 

Šiandieną kun. Dominikas sugrižęs iš Vaitkuškio pranešė, kad J. M. Vyskupas 
sutikęs pavesti „„Nedėldienio Skaitymą“ Šv. Kazimiero Draugijai. Tas butų visai 
neprošalį. 

Tuotarpu baigk taisytis Tamstos draugas 

Kun. A. Dambrauskas 


* Kun. Petras Barauskis (1859 — 1919), Žemaičių vysk. prelatas, seminarijos 
profesorius. 

* 1906 m. pasirodžiusi Jakšto poezijos knyga 

A 


Saliamono Banaičio (1866—1933) spaustuvėj, pirmojoj lietuvių  spaustuvėj 

Kaune; ji buvo įsteigta 1905 m, o 1918 Banaitis ją pardavė Šv. Kazimiero 

D-jai; dabar ji vad. „Šviesos“ spaustuvė. 

5 Žiūr. laišką Nr. 1. 

“ Kun. Antanas Bajorinas (1876—1927), kapelionas tuo metu Kaune ir „N. Skai- 
tymo“ politinio skyriaus vedėjas. 

Ep 


Nr. 33 19. X. 06. Kaune, 
Malonus Kun. Juozai, 


Užvakar 17 š. m. buvo susirinkęs pas mane musiškių kunigų burelis ir kun. 

Mironas' iš Vilniaus. Svarstė klausimą apie padarymą iš „Vilniaus Žinių“ katalikiš- 
kojo dienraščio. Pakraipa turėsianti but progresiviška. Leidėju su teisėmis redak- 
toriaus pasilieka p. Vileišis. Kunigai įeina su juo į kompaniją. Nuostoliai ir pelnas 
nuspręsta dalyties pusiau. Kunigai iš savo pusės stato savo redaktorių, kuriam pons 
Vileišis mokės algą (ne mažiau 100 rub. į mėnesį). Redaktorius galės pasirinkti 
sau dar du sandarbininku. Į redaktorius nutarta kviesti Tamstą, o man pavesta 
pranešti Tamstai apie tai ir paklausti ar sutinki. Teikkis atsakymą graitai prisiųsti, 
nes prieš Naujus Metus reiktų tą dalyką užbaigti. 

Rengiu 1 N. „Draugijos“. Ar negalėtumei Tamsta prisiųsti „Algimanto“ kri- 
tikos ar kitko panašaus. O taipogi — benegalėtumei vesti skyrių „Laikraščių perž- 
valgą“ — Tamsta juk daug jų skaitai. Tuo tarpu sudiev 


Kun. A. Damb... 


* Kun. Vladas Mironas, dabar ministeris pirmininkas, anuo metu kapelionas 
Vilniuje, jis drauge su Basanavičium, Dambrausku, P. Matulioniu, K. Ol- 
šauskiu, A. Smetoną,, J. Stonkum, R. Šliūpu, Vaižgantu, Urbonu, sudarė ko- 
mitetą „Vilniaus Žinioms“ iš P. Vileišio perimti. Tuo metu į Kauną tartis 
dėl „Vilniaus Žinių“ buvo atvažiavęs ne tik Mironas, bet net vyskupas Rop- 
pas ir dar keli lietuviai kunigai. 


Nr. 34 į 21. XI. 06. Kaune 
Malonus Kun. Juozai, 


Ačiui už meilingą laiškelį. Nesiskubinau su atsakymu, nes nežinodamas gerai, 
kada Tamsta palieki Sidabravą, bijojausi, idant mano raštas paskui Tamstą bese- 
kiodamas nepražutų kur. 

Iš paskutinio Tamstos laiško matau, jog tikrai esi prisikamavęs ir nuvargęs. Aš 
stebiuosi, dėlko dvasiška valdžia teip nusileidžia prieš biurokratus. Paliepė  iš- 
mesti Tamstą — ir išmetė', paliepė išmesti Visbarą“ — ir teipogi meta lauk! Jei 
teip toliau bus — tai kiekvienas klebonas ar filijistas bus priverstas šokti pagal 
uriadniko ar pristavo dudelę... Visus tokius panašius biurokratijos darbus reiktų 
aikštėn išvesti ir teisybės jieškoti. Laukiame tatai Lietuvos atstovų Dumoje. Jaru- 
laitis* jau išvažiavo iš Plungės; 17 š. m. žadėjo buti Vilniuj ir įš ten pranešti man 
apie dieną savo pribuvimo Peterburgan. Bet ikšiol negavau n'ei laiško nei jo paties 
nesusilaukiau. Tur but užtruko Vilniuj ir ten draug su Roppu siengiasi išdirbti 
programą. 

Juo ilgiau gyvenu, juo labiau man darosi aišku, jog tikra liuosybė yra pamatas 
visko; be liuosybės negal but jokio tobulinimos žmonijos gyvenime, o ypač be žo- 
džio liuosybės. Ant nelaimės pas mus Bažnyčioje ta žodžio liuosybė pasilieka dabar 
suspausta daugiau negu XI-—XII amžiuose. Kiekviena gyvesnė mintis išreikšta ka- 
taliko rašytojo tuojau patenka į Indeksą. Nedovanojo nei tokiai nekalto turinio 


* Kun. Tumą, valdžios įsakymu, iškėlė 1906 m. kovo 2 d. iš Miškių — Sidabra- 
vos į Pamituvio Stakius. 

? 

* Kan. Jarulaitis, Vincas (g. 1859), patriotas, spaudos platintojas, 1906 m. 
drauge su J. Sabaliu, L. Bramsonu, L. Lopu, Č. Milvydu ir J. Kubilium, išrink- 
tas nuo Kauno gubernijos atstovu į pirmąją Rusų Valstybės Dūmą. 

apysakai, kaip „Il santo“ Fogazzaro“. Indeksas tai amžini pančiai, kurie nevieną 
dorą žmogų nuo Bažnyčios jau atstumė, 

Apie tą klausimą aš parašiau lotyniškai satirą, kurią Tamstai skaičiau. Dabar 
atspausdinau ją užrubežyje ir vieną egzempliorių siunčiu Tamstai ant paminklo, 

Į Pamituvi aš su noru atvykčiau, tik nežinau ar tai bus galima. Peterburgą 
metu, nes lekcijos baisiai mane „nervina“, buti fonografu atkartojančiu idem sem- 
per idem aš nemoku. 

Tuotarpu pasilikk sveikas ir drutas ir Dievulio mylimas. 


Tamstos draugas 
Kun. A. Dambrauskas 


* Antonio Fogazzaro (1842-1911), italų romanistas, italams buvęs moderniojoj 
literatūroj tuo, kuo buvo prieš 1850 Manzoni. Rodęs ankstesniuose romanuose 
„mažąjį mūsų tėvų pasaulį“, paskui „mažąji mūsų laikų pasaulį“, galiausiai 
rodo naujosios kartos herojų „Šventąjį“ („Il Santo“), kuris skelbia religinių 
ir bažnytinių reformų idėją. Jos buvo iš dalies palaikytos vad. „„modernizmo“ 
klaidoms, ir veikalas indeksuotas. 


Nr. 35 
Gerbiamasis Kun. Juozai, 


Yra pačtos įstatymuose $, pagal kurio rankraščiai galima siuntinėti vietoj 7 
kap. už 2, jei laiškas nesveria viršiau 4 lotų. Tuotarpų — provincijinės paštos ar to 
nežinodamos ar del kitokių priežasčių ne tik ant atvirų laiškų, bet ir ant aiškiausių 
banderolių, kur parašyta „rukopis““ deda štampelį „doplatit 10 kop.“ Kauniškė pačta 
ekzekvuoja tą užmokesnį, nors aiškiai mato, kad jis neteisingas. Argi vietinėms 
pačtoms butų paliktas pilniausias „proizvol'as“ tame dalyke. Ar jau nebegalima ko- 
kiu nors budu priversti suskius pačtininkėlius pildyti aiškius viešpatijos įstatymus. 
Aš nežinau, ką daryti ir nuo ko pradėti. Ar nevertėtų paduoti koki lkolektyvišką 
prašymą nuo lietuviškų redakcijų į Vilniaus Pačios ir telegrapo Valdybą ar kur ki- 
tur. Su mielu noru prie to prisidėčiau. 

Žinoma pigiausias dalykas nepriimti laiškų su panašiais štempeliais. Bet juk 
reikia pasigailėti musų Žmonių. Jie rašo, vargsta, kartais ir svarbia žinią paduoda 
— nepriimsi, ji sugriš atgal, darbas nuėjo per niek. Juk mes publicistai — taip 
biurokratiškai elgtis neprivalom. Reiktų pagalvoti ir nepasiduoti pačtos činauninkų 
absoliutizmui. Jei jie teisinsis, kad jie nesuprantą lietuviškai ir per tai negalį at- 
skirti paprasto laiško nuo korespondencijos ar straipsnio dėl to, kad nemoka lietu- 
viškai, tai reiktų musų atstovams Dumoj reikalauti, kad duotų mums valdininkus 
suprantanšius lietuviškai ir nebereikalaujančius laužyti aiškių Viešpatijos įstatų. 
Jei mes neprotestuosim — tai jie lips mums ant sprando dar labiau. 


Likkit sveiki 
Kun. A. Dambrauskas 


Nr. 36 16. XII. 06 Kaune 
Malonus Kun. Juozai, 


Laukiu Tamstos žadinio — „Algimanto“ recenzijos. Gaila, kad Tamsta nepara- 
šei „Nakties Matymų“ ir „Trijų pašnekesių“ recenzijos. Tegu tie veikalai ir neturi 

didelės svarbos, bet visgi, man matos, publika turėtų apie juos žinoti. O dabar pas 
mus išeina suvis pagal Ščedriną': Pisatel popisyvaet, čitatel počityvaet — ir tiek. 
Sveikinu su šventėmis ir laukiu kol Tamsta paimsi V. Ž.? į savo rankas. 


Kun. A. Damb... 


* Mykolas Saltykovas, slap. Ščedrinas (1826—89), rusų satyrikas. 
* „Vilniaus Žinias.“ 


Nr. 37 1. V. 08 Kaune 
Malonus kun. Juozai, 


„Draugijos“ redakcijon Jauniaus paminklui prisiųsta iš Amerikos 210  rub., 
„Vilties“ ir „Vienybės“ redakcijose, kiek menu, surinkta irgi nemažiau. Mano nuo- 
mone, reiktų pagalvoti ir apie tam tikrą komitetą, kurs apsiimtų įvykdinti paminklo 
pastatymą. 


Gegužės 9 bus Kaune dailės parodos atidengimas. Beabejo atvyks spaudos 
atstovai ir artistai. Reiktų pasinaudoti tąja proga ir pradėti darbas. Ką Tamsta 
manai apie tą dalyką. 


Su tikra pagarba 
Kun. A. Dambr.... 


Nr. 38 19. V. 08 Kaune, 
Amantissime, 


Prisiųstas rankraštis seniai parašytas, bet neužbaigtas. Iš pradžių norėjau jį sta- 
čiai nusiųsti „Švieson“ ir kadangi ten jis negreit butų užbaigtas spausdinti, tai tuo 
tarpu jį šiaip netaip užbaigti. Paskui, matydamas, dėl laiko stokos negalėsiąs jį už- 
baigti, norėjau nusiųsti taip kaip jis yra, pasitikėdamas, jog jis galįs šiokią tokią nau- 
dą atnešti. Galop nusiunčiau Tamstai. Parašyti toki katekizmą — paragino mane 
išleistasis dviejose kalbose Jalowieckio „Katechizma narodowy“, kurs mano nuo- 
mone plačiai yra lietuvystei kenksmingas. Kaipo antidotum aš ir pradėjau rašyti sa- 
vaji „Tautiškąjį katekizmą“, ale kitais darbais prislėgtas turėjau tą darbą mesti ne- 
užbaigtą, kaip ir Tamsta savo Algimanto recenziją. Kad lietuviai griebiasi lietuviš- 
kos kalbos reikalo priversti, tai tiesa, aš tai net ir nurodžiau, rodos, vienoj vietoj. 
Dėl didesnio aiškumo galima ir ten pridėti, kur Tamsta nurodei. Tamstos patėmi- 
jimas apie suerzintą priešą — visai teisingas. Aš ir rengiausi pridėti paskui. Pas 
Jalowicckį yra antra dalis grynai politiška. Kai kuri* dalykai ten neblogi. Verta 
butų ir juos naujan musų katekizman įtraukti, ir dagi sulig Tamstos patarimo — pra- 
platinti. Bet aš tą darbą vargiai atliksiu. Ar negalėtum rasti kokio kito Žmogaus, 
kurs tuo užsiimtų. Patarkit kun. V-nui', jis sakosi puikiai politiką suprantąs — tegu 
parašo ką nors pozityviško, nes iš jo polemikos aš jokios naujos minties negalėjau 
ištraukti. Vox vox praeterea nihil. Parašo jokio nenorėjau dėti. Bet jei to butinai 
norite, galite padėti Druskiaus* pseudonymą. O da geriaus butų, kad tai išeitų kaipo 


+ 2 
* Dambrausko pseudonimas satyroms. 

dviejų autorių dalykas — nelyginant kaip Malinin* — Burenin, etc. Taigi pajieško- 
kit sandarbininko, nes aš vargiai tą dalyką užbaigsiu. 

O ji užbaigti ir į svietą paleisti visgi reiktų — ir tai ne tik lietuviškai, ale ir 
lenkiškai. Man matos toks katekizmas galėtų daugiau naudos atnešti negu Silvestra- 
vičės „Satyry“ arba Zawiszos „Hymn litewski“. 

Katekizmo vardo mano nuomone nėra ko baidyties. Jei yra „Suvartotojų Kate- 
kizmas“, tai gali buti ir Lietuvių tautiškas katekizmas. Norint jį atskirti nuo Jalo- 
wieckinio reiktų negut pridėti. Tikras arba Naujas, tautiškas katekizmas. 

Galop darykite, kaip išmanote. 

Dia 


P. S. „Vilniaus Žinios“ apie „Draugijos“ 16 Nr. paminėjo. Ačių joms. 


* Aleksandras Malininas (1835 — 88), žinomasis rusų pedagogas, vadovėlių ra- 
šytojas, daugiausia matematikos; rašė kai kuriuos drauge su Bureninu, 


Nr. 39 2. XII. 08. Kaune. 
Carissime, 


Kun. Maculevičė' rašė man terp kitko ir apie tai, jog vysk. Cirtauto? jau į Rymą 
nukeliavęs perstatymas ant Žemaičių vyskupo, pridurdamas, jog gal ant vasaros tu- 
rėsime ingresą. Departamente mąstoma ir apie sufraganą, nes vysk. Zdzitowieckiui 
sufragano paprašius atsakyta, kad pinigų nėsama, o tuotarpu girdi reikia sufragano 
Kaunan „gdie naselenje mnogočislenneje u bolie mnogojazyčnoe“. Kasžin, ar tik 
nemanoma mums pasukti kokio lenko. Nes ta „mnogojazyčie“ — greičiausiai bus 
lenkų išradimas, kuriuo jie matomai nori priveikti ir Vatikaną ir Departamentą. 
Reiktų lietuviams nesnausti, nes jei gausime į sufraganus Borauskį“ ar Žong.' nebus 
kuo pasidžiaugti. Jiems ir Dvasia Šv. vargiai ką gerą beipus. 

Vienas kauniškis pataria siųsti kolektyvišką prašymą Ryman nuo Kauno, Vil- 
niaus ir Seinų vyskupijos. Nežinau, ar tai praktiškas dalykas. 

Kaune lenkai apie Cirtautą nuolat tupinėja — ir liežuviu mala. Be abejo jie 
liežuvio nesigaili ir Ryme. Lietuviams reiktų irgi nesnausti ir referuoti — apie 
musų reikalus. 

Kas link Seminarijos — ji pasiliksianti iki vakacijų in status guo be rektoriaus. 
Po vakacijų į rektorius tikimės, bus paskirtas kun. Maculevičius. Jis pats man rašo, 
jog šnekėjęs su Cirtautu apie seminarijos reikalus: „Vysk. Cirtautas turįs, girdi, 
geriausius norus ir užmanymus, tik vis pamažu — langsam“. 

Matomai buvo šnekėta ir apie filosofijos įvedimą, nes kun. Mac. klausia ar ne- 
apsiimčiau parašyti lietuviškai filosofijos rankvedėlį (sic!). To aš žinoma neapsi- 
imsiu — nes aš tame ne specialista. Negut par force padarytų mane filosofijos pro- 


* Maironis. 

? Cirtautas, Gasparas Feliksas (1841 — 1913), Žemaičių vyskupas nuo 1910 m. 

* Edvardas Barauskis (1835 — 1894), prelatas, žemaičių seminarijos inspekto- 
rius, atkakliai priešinęsis rusifikacijai, bet nepalankus ir lietuvių tautiniam 
susipratimui. Dėl to Dambrauskas nieko nelaukia iš jo kandidavimo į sufra- 
ganus. 

* Bronislovas Žongolavičius, vysk, Cirtauto sekretorius, priešingas lietuvybei, 
intrigavęs ir prieš Maironį Romoje, kad nebūtų paskirtas vyskupu. 

fesorium — tuomet norom nenorom reiktų rašyti klierikams lekcijas, iš kurių po 
metų, po antrų rasit ir išeitų koks rankvedėlis. Bet tuomet žinoma reiktų mesti re- 
daktorystę. 

Prie progos meldžiu patalpinti „Draugijos“ apgarsinimą, kuri rasi 23 „Draugi- 
jos“ n-je, nes tas trumputis, kurį patalpinote — jokio supratimo apie „Draugiją“ 
neduoda. 

Jusų draugas 
K. A. D 
Nr. 40 7. II. 09. 


Carissime, 


Dagilėlio'! „Žaltienė“ nėra pergerai parašyta. Man patiko joje tiktai gana leng- 
vas eiliavimas ir stengimas seną mytą bent kiek sumodernizuoti. Todėl ir įdėjom 
„Draugijon“. 26-me n-je bus tos poemėlės pabaiga. Išleisti atskiroj knygutėj, dagi su 
piešiniais mes neapsiimam. Gal panorėtų pats autorius prisidėti savo lėšomis. Apsi- 
eitų neperbrangiai. 

„Gon. Wil.“ n-je 27 padavė žinią apie tai, kad Kražių „Dozor koscielny“ prisiun- 
tęs oficiališkąjį prašymą „do Zarządu Towarzystwa opieki nad zabytkami starožyt- 
nosci w Warszawie“ idant ta Draugija teiktųsi „paimti savo globon sugrąžintosios 
bažnyčios restauraciją ir tolesnę jos konsekraciją“. „Draugijos“ 24-me aš tyčia ra- 
šiau, kad tą restauraciją reiktų pavesti talentuotiems lietuviams artistams. Padaryta 
stačiai priešingai. Mano nuomone butų neprošalį, kad Lietuvių Dailės Draugija ne- 
dovanotų Kražių dozorui už tokį atvirą lietuvių artistų išniekinimą ir pakeltų „Vil- 
tyje“ triukšmą. Aš esu įsitikinęs, jog Varšaviečiai ir brangiau nulups ir prasčiau 
išrestauruos. Ko verti Varšuvos artistai parodė geriausiai Kauno katedros restaura- 
cija. Jei tat turi kokį speciališką korespondentą iš Kražių, duok jam paliepimą, kad 
jis pristatytų „Vilčiai“ žinias apie Kražių „dozoro“ veikimą. Jei prie to dozoro prį- 
guli ir kun. Talmontas — nepasigailėk ir jam pipirų už jo „lenkišką“ patriotizmą. 

Su tikra pagarba 

K. A. D. 


! Mykolas Šeižys, slap. Dagilėlis (g. 1874 m.), dabar Pandėlio klebonas, anuo 
metu Balninkų vikaras, poetas, sakmininkas. 


Nr. 41 12. III. 09. 
Carissime, 


P. Ulianskis' atvežė Jauniaus paminklo projektą. Yra tai bent kiek perdirbtas 
motyvas pirmojo projekto. Jaunoji Lietuva pavidale tautiškai pasirėdžiusios jaunos 
mergaitės deda vainiką ant Jauniaus biusto. Pats projektas gana gražus; tiktų pa- 
statyti kur ant pleciaus. Bet ant kapų šventoje vietoje išrodytų perdaug svietiškas. 
Kun. Januševičė patarė projekto autoriui pridurti viršuj kryžių, išreiškimui, kad 
Jaunoji Lietuva pasilieka krikščioniška. Gal tas ir butų gerai. Nes Kauno lenkai iš 
paminklo be kryžiaus be abejo imtų tyčioties — šaukdami: lietuviai pastatę kokią 
ten vaidilutę — pagonę — ir galėtų da nudažyti tai „vaidilutei“ rankas ir nosį. Taigi 
nors Ulianskis ir nori kalti paminklą iš smiltinio akmens, aš manau, ar nebūtų ge- 


- 

riaus jį nuliedinus iš cinko, kaip iš pradžių buvo projektuota. Be to, aš propria auc- 
toritate nedrįsau nei aprobuoti Ulianskio projektą nei derėtis su juo. Gal reikėtų 
apskelbti paminklo projektų konkursas. Pagalvok Tamsta apie tai. Aš iš augšto su- 
tiksiu su Tamstos sumanymu. 

Su pagarba Kun. A. Dambrauskas 


Nr. 42 25. VIII. 09 
Carissime, 


Gavęs Tamstos laišką apie Žongolą' nustebau, nes reikalauji daikto stačiai ne- 
galimo. Kokiu budu aš galiu sužinoti, ką jis ten Ryme veikė ir ką kalbėjo? Juo la- 
biau, kad jis sakosi Ryme nebuvęs — ir ant rytojaus sugrįžo Kaunan. 

Daukanto pasakas svarstėm šiandieną, ar leisti ar ne. Mums tą klausimą besvar- 
stant, atėjo policijantas ir atnešė nuo Griasevo popierį apie nubaudimą manęs 300 
rub. už „Lenkų ir rusų spaudą“ 30 „Draugijos“ n-je, kaipo „soderžaščaja v sebe l0ž- 
nyja u neotvečajuščija dejstvitel'nosti svedenija o dejstvijach Arhiepiskopa litov- 
skago į Vilenskago Nikondra vo vremia ego poezdki v maje mesiace sego goda po 
eparchiji i tem vozbuždajuščija vraždebnyja otnošenija k pastyriam pravoslavnoj 
cerkvi“. Užmokėję tą bausmę nutarėm pasakų nebespausti. 

Kaip matai, nc tik tapau nubaustas, bet ir apšauktas melagiu.* Norėčiau jieškoti 
teisybės. Bet nežinau kame mano „melas“. Ar nebuvo ko rašyta apie tai vilniškiame 
„Vestnik Sviatoduchovskago Bratstva“? Jei turėtumei kokį patarimą — pranešk. Ar 
neverta butų visiems nubaustiems susivažiuot ir surašyti visas bausmes, kokių pri- 
tyrė lietuvių spauda. Toks straipsnis gal padarytų šiokį tokį įspudį, jei ne pas mus, 
tai gal kitur. Man rodos ir jums teks tas pat botagas. Taigi solamen miseris socios 
habuisse malorum. Kasžin kad suvažiavus pas Vileišį — gal jis kaipo juristas šį 
ta išgalvotų. Ką Tamsta manai apie tai? Reiktų ką nors daryti, bet ką nežinau. 

Lauksiu atsakymo. 
Jusų 
K. A. Dambrauskas 

* Nors aš išcitavau tekstus rusiškai ir nurodžiau puses. Negaliu suprasti, kame 

ten rado melagystę. 


! Kun. Bronislovą Žongolavičių (žiūr. laišką Nr. 39). 
* Petrą Vileišį, Vilniuje. 


Nr. 48 21. X. 09. Kaune. 
Carissime, 


Ačiu sveikas pajudinęs religijos išguldymo klausimą. Dabar siunčiu „Vilčiai“ 
feljetoną „Musų bažnytinio gyvenimo paradoksai“. Jis yra gan aukšto dvasiškio' 
inspiruotas. Taigi teikkitės jį patalpinti in extenso. Jeigu kas klaustų, iš kur jį ga- 
vote, galite nurodyti tarnaujantį musų redakcijoj eks-klieriką Stulginskį“. 


1 
2 

* Aleksandras Stulginskis (g. 1885), buvęs Lietuvos respublikos prezidentas; 
jis mokėsi Žemaičių seminarijoj, Insbruko un-te, paskui iš teologijos pasitrav- 
kęs, baigė Halėje agronomijos institutą. 

Tuo straipsniu mes norime keletą zuikių nušauti, o ypač paliuosuoti klierikus 
nuo sakymo pamokslų katedroje. 
Taigi neatsisakykit patalpinti jį kuogreičiausiai. 
Su tikra pagarba 
Kun. A. Dambrauskas 


Nr. 44 Kaunas, 3. VIII. 10. 
Carissime, 


Nuo „Draugijos“ ir „Vienybės““ liepiau šiandieną išsiųsti po 25 rub. Kas link 
„Saulės“ — nesant namie jos pirmininko“ nėra kas palieptų. 

Tamstos pranešimas labai interesingas. Gal but buvę geriau neerzinus lenkų 
pašiepimais, bet ir taip man matos doresniems lenkams "Tamstos straipsnis atneš 
bent kiek naudos. Jau ir pati polemikos pradžia („Tišku pišku“) nepasiliko be at- 
balsio. Lenkai tikrieji matomai nori arčiau pažinti „litewską kwertję“, nes šiandien 
radau žinią, kad Vilniun atvykęs koks ten prof. Bujak'as. Tik keista, kad jis lietu- 
viškai lenkiškus santykius tyrinėti pradeda nuo... Minsko. Na, tai jau jų dalykas. 

Rusinų pažinimas mums labai reikalingas, taigi lauksime Tamstos pažadėto 
straipsnio apie tai su nekantrumu. Duok Dieve Tamstai sveikatos. Gal nebutų pro 
šalį apie rusinus padarius kelias paskaitas pirm spausdinsiant laikraštyje. Galėtu- 
mei šiek tiek ir pasipelnyti — ir visuomenę gyvu žodžiu prie energiškesnio darbštumo 
paskatinti. Jei tas projektas Tamstai patiktų, melsčiau neaplenkti ir Kauno. 

Su tikra pagarba 
K. A. D. 


Labas dienas Smetonai ir Girai. 


m" 


„Draugija“, Dambrausko leidžiama, pasirodė 1907 m., „Vienybė“, kun. A. Alek- 
nos redaguojama pasirodė irgi 1907 m. gruodžio mėn., pakeisdama vienerius 
metus ėjusius „Nedėldienio Skaitymus“, redaguotus prel. būsimojo vyskupo 
A. Karoso ir paskiau A. Dambrausko. 

* Kun. K. Olšauskio. 


Nr. 45 8. V. 12. 
Carissime, 


Rankraštį' gavau. Jei pats vesi korekturą, tai žinokis ir su rašyba ir su ilguoju 
u, kuri net ir „Laisvoji Mintis“ nuo naujų šių metų yra jau išmetusi. Nepranešei 
apie leidinio formatą. Mums butų parankiau išleisti tokio didumo kaip „Dainų Skry- 
nelė““, vien dėl to, kad išeitų storesnė knygelė, antra, mums butų patogiau siuntinėti 
draug su kun. Paltaroko'? „Šventąja istorija“, kuri irgi žada buti tokio pat didumo. 

Už taip karštą pakvietimą nuoširdžiai ačiu. Nori žmogus bandyt. Bet jautrumas 
pas mane aptilo, vargiai bau išsirengsiu į taip tolimą kelionę. Medžiai žydi ir pas 
mus, bet kažkodėl vis mažesnį tedaro į mane įspudi. Žmogus džiaugiesi šiaip taip 
bekrutąs. Čia apie poeziją — nėra ka nei svajoti. 

Su tikra pagarba ir dėkingumu 
K. A. Damb... 


* Vaižganto „Ten gera, kur mūsų nėra“, išspausdinta 1912 m. 
* Jakšto poezijos knygelė. 
* Kun. Kazimiero Paltaroko, dabar vyskupo. 

Nr. 46 19. V. 12: 


Carissime, 


Ačiu už tiek užuojautos. Gėrėtis gamta labai gera, bet ne kunigui. Išeik anksti 
į pievą, griši sušlapęs. Ilgi skvernai gadina įspudį. Kunigas ponas — tegali gamta 
gėrėtis iš langų vagono arba iš kambario lango. Dar saviškis, tiek to, o svečias — 
buk „korekt“ pasirėdęs — suvaržytas. Tai daugiau vargina, negu atilsio suteikia. 
Galop jei jau taip nori, pabandysiu. Ačiu dar kartą už užuojautos žodžius. 
Tamstos draugas 
K. A. D. 


Nr. 47 12. VI. 12 


Carissime, 


Ačiu už vaišes, laišką kun. Bučiui įdaviau, siunčiu Mierežkovskio' dvi kningi, 
Perskaitę teikkitės sugrąžinti. 
Su tikra pagarba 
Jusų K. A. D. 


* Dimitrijus Merežkovskis (g. 1865 m.), rusų rašytojas filosofas, tada jau 
garsėjęs religine mistika, „trečiosios karalystės“, arba Dievo Karalystės ieš- 


kojimu; nuo 1920 m. emigrantas. 


Nr. 48 9. VII. 12 Kaune 


Carissime, 


Bus bene trys savaitės kaip Tamstai išsiųsta pirmo lanko korektura'. Klausiau 
p. Banaičio?, ar ji sugrįžo. Pasirodė, jog ne. Nesuprantu, kas do priežastis. Raidės 
užimtos, darbas stovi. Jei taip toliau viskas eis, tai Šv. Kaz. Dr. jo šimet negalės 
užbaigti. Mums tas dalykas negeistinas. Meldžiu tat paskubėti ir pasigailėti Drau- 
gijos ir spaustuvės. 
Su tikra pagarba 
K. A. D. 


* „Ten gera, kur mūsų nėra“ (Žiūr. laišką Nr. 45). 
* Saliamonas Banaitis (žiūr. laišką Nn. 32). 


Nr. 49 10. VII. 12 Kaune 
Carissime, 


Pasirodė Banaičio! sumeluota. Korektura buvo atsiųsta, bet kada, nežinia. Taigi 
prašyčiau adresuoti ne Banaičiui, bet tiesiog į musų kontorą arba mano vardu. Per- 
žiurėjęs pirmą lanką, radau ten keletą keistumų k. a. Kostiuško, bugalterija, dollarų 
ir tp. aiškiai parodančią Tamstą nenorint nusikratyti gudų kalbos įtekmės. Todėl 
palikdamas Tamstai pilną liuosybę, padėjau trumputi pranešimą „Nuo leidėjų““, 
prieš kurį tur but sveikas nieko neturėsi, gerbdamas musų nuomonių liuosybę. 

Su tikra pagarba 
K. A. D. 


* S. Banaitis (žiūr. Nr. 32) 

Nr. 50 7. I. 13 Kaune 
Gerbiamasai kun. Juozai, 


Šv. Kaz. Dr-jai esi padaręs didelį nemalonumą ir nuostolį. Pasiėmei avansu 300 
rub., liepei pradėti spausdinti savo veikalą apie Ameriką', prižadėdamas jį greit už- 
baigti. Paklausėme, zeceriai rinko, Banaitis“ spausdino. Atspausta 4 lankai po 10.000 
egz. Moraliai aš atsakau už tai, aš Banaičiui daviau į spaudą Tamstos knigelę, todėl 
ir paliepiau prie galo metų išmokėti spaustuvei už darba. Tas mums apsiėjo į 400 
rub. su viršum. Tuo budu sveikas padarei mums nuostolio apie 700 rub. Na ir 
Tamstos sąžinė, literato ir kunigo, matyt, yra rami, nes nei jokio iš Tamstos pasi- 
teisinimo nei atsiprašymo — nič nieko. Aus den Augen aus dem Sinn! Pasielgei 
kaip tikras cicilikas, ekspropriatorius arba koks nususęs dvarponėlis — šlėktelė.... 
Buvau pas Tamstą vasarą, mačiau kaip gyveni. Laiko turi daug, galėtumei ne vieną, 
bet po kelis veikalus parašyti, jei tik įvestum į savo gyvenimą šiokią tokią tvarką. 
Tiesa dėl dirbimo ir šįmet dirbai: rašinėjai „Vilčiai“ politiškus straipsnius, važi- 
nėjai su paskaitomis, vedei net pieno statistiką... Viena tik užmiršai, ka esi prį- 
žadėjęs šv. Kaz. D-jai. Delko. Negaliu įspėti. Skaičiau sveiką doru žmogum, geru 
kunigu, rimtu veikėju, bet dabar iš tikro nebežinau, ką bemanyti. Tokio iš Tamstos 
šalies apsileidimo, tokio žodžio nelaikymo, tokio tiesiog nesąžiningumo aš ne tik 
nesitikėjau, bet nei pramatyti negalėjau. Viskas Tamstai svarbu ir veršiukai ir 
paskaitos ir pienas ir rinkimai ir paršai ir politiški straipsniai — nesvarbu tik duo- 
tas žodis Šv. Kaz. Dr-jai, nesvarbu, kad tuo padarei man tiek nemalonumo, nesvar- 
bu, kad aš turiu vargti, rašinėti į Tamstą laiškus su iškalbinėjimais etc. Ak kun. 
Juozai, užmušei manyje paskutinį pasitikėjimą žmonėmis! Nes jei jau toks veikė- 
jas kaip kun. Tumas pasirodo pilniausiu ištižėliu, tikriausiu Molio Motieju, galin- 
čiu padaryti kuo didžiausią kiaulystę, tai ko galima besitikėti iš šiaipjau žmone- 
lių, prie jokios aukštesnės idėjos niekados nerodžiusių jokio palinkimo!... 

Negražu koliotis, nemalonu man tai rašyti, bet rašau šį paskutinį kartą prašy- 
damas atsako į klausimą. ar sveikas žadi savo veikalą užbaigti (ar net užraukti) ar 
ne. Jei žadi, tai kada tai bus padaryta. 

Lauksiu greito ir kategoriško atsako. 

Su pagarba Kun. A. Dambrauskas. 


'! „Ten gera, kur mūsų nėra“ 1912. 
* S. Banaičio spaustuvė (žiūr. laišką Nr. 32). 


Nr. 51 15. I. 13 Kaune 
Carissime, 


Pasiteisinimai parodo, kad daugiau dirbi, negu gali. Jei vietoj 20 paskaitų bu- 
tumei padaręs 10 nieko nebutumei' nuskriaudęs. Žmogaus energija turi ribas, žmo- 
gaus nervai negeležiniai. Aikvojime kuno ir dvasios jėgų reikia laikytis tam tikros 
ekonomijos. Atsiimu atgal savo aštresnius žodžius ir duodu "Tamstai laiko iki pava- 
sario, by tik pradėtas darbas butų užbaigtas. Geriau darbo nepradėti, negu pradėjus 
mesti. Tai butų visai nelietuviškai. Na, likki sveikas ir nepykk ant musų. Mes apsi- 
šarvosime kantrybe, o Tamsta stengkis suvaržyti bent kiek savo „širokuju naturu“ 
ir nukreipti ją prie vieno darbo, 

Su tikra pagarba 
p. K. A. D. 

Nr. 52 22. I. 13 Kaune 
Carissime, 


Visus tris siuntinius! gavau. Mat kaip barimas „pamačijo“. Gailiuos, anksčiau 
to nepadariau. Pasirodo sveikam reikia diadkos, kurs primintų koks darbas reikia 
dirbti. Tomis pačiomis jėgomis, tuomi pat laiku gali padaryti kas reikia, jei tik 
kaip pridera daboji savo jėgų ekonomijos. Suvaržytos jėgos — lyg garas — čaug 
nuveikia, o paleistos — niekais nueina. 

Na, tiek to. Dieve padėk kuogreičiausiai darbus užbaigti. 

Su tikra pagarba 
K. A. D. 


* „Ten gera, kur mūsų nėra“ rankraščių likučius. (žiūr. laišką Nr. 50 ir 51). 


Nr. 53 30: I. 13 
Carissime, 


Autografai seni dalykai nuėjo į kašę. 

Anupro Žemaičio! rankraštį gavau. Ar negalėtum keliais žodžiais paaiškinti to 
rankraščio turini, ypač autoriaus pažiuras etc. Man nesinori jo skaityti del to, kad 
labai ilgas. Jei sveikas esi jį perskaitęs, tai ir galėsi be vargo patenkinti mano 
žingeidumą. Ar nebutų geriau, kad tą rankraštį perleistų „Viltis“ savo felžetonuose. 
Ji juk turi daugiau vietos negu „Draugija“. Su tikra pagarba 

Kun. A. D, 
P. S. Gavau iš Tamstos 3 pluoštus rankraščių. Ar jau viską pabaigei — o jei 


ne, tai ar daug da bus. 
K. A. D. 


* Anūpras Jesevičius, slap. Žemaitis (1809—1884), Ariogalos klebonas, ištrem- 
tas į Rusiją po 1863 m. sukilimo, ten pradėjęs poeziją rašyti (žiūr. Vaižganto 
raštai XI). 


Nr. 54 29. IV. 13 


Kada gi užbaigsi savo veikalą“. Ouousgue abutere patientia nostra. Nejaugi 
nori, kad aš virsčiau į darvinistą ir imčiau žiurėti į kiekvieną literatą kaipo i 
bestiam pessimam. 

Be jokios pagarbos 
K. A. D. 


' „Ten gera, kur mūsų nėra“ (žiūr. laiškus Nr. 50—53). 


Nr. 55 31. VII. 13 Josvainiai 
Gerbiamasai kun. Juozai, 


Labai man malonu, kad Tamsta ėmei vėlei labiau plunksna darbuotis. Dieve 
padėk sveikam ilgiausius metus puošti savo raštais visus katalikiškus musų laik- 


raščius. 

„Draugijai“ man rodos irgi galėtumei šį tą pabrėžti, jei ne iš kitų sričių, tai 
bent iš literaturos. Net ir atminimus kun. Jasiukaičio (kuriuos buvai atsiuntęs) aš. 
įdėčiau, jei tik sveikas tinkamai juos sumodernizuotumei, ir jei jie turi savyje ne- 
maž interesingų faktų. Nes aš tų atminimų neturėjau laiko peržiurėti. Mokėčiau 
po 3 kap. nuo eilutės. 

Honoraras 300 rub. butų perdidelis, bet kadangi jo dalį atgauti iš Tamstos 
butų nepatogu, tai tegu jis ir pasilieka atlyginimu už abu dalyku 1) Ten gera, 
kur musų nėra ir 2) Už rankraštį apie vyskupą Valančiauską. Šio pastarojo aš ikšiol 
nei neperžiurėjau taigi negaliu nieko pasakyti ar jis mums tiks ar ne. Mano nuo- 
mone butų neprošalį davus sąnariams' ir kitus Valančiaus veikalus, ypač beletris- 
tiškus. Reiktų tik kad kas juos spaudon prirengtų. Net ir „Žyvatai Šventųjų“ rei- 
kėtų perspausdinti paliekant viską kaip buvo, tik polonizmus išmetus. 

Su savo veikalu apie Ameriką mums pridirbai keblumų. Perniai pradėję spaus- 
dinti jį manėme užteksią 10000 egz., nes metinių sąnarių teturėjome vos 8000 sų 
viršum. Nuo tų 10.000 butų koks 1500 egz., likę atskiram pardavinėjimui. Dabar 
praslinkus metams sąnarių metinių priaugo 9748, taip kad knygynams "Tamstos 
veikalo nebegalime duoti, o ir patiems sąnariams nebeužteks. Nežinau nei ką pada- 
ryti. Reiks tą klausimą įnešti valdybos posėdin, gal prisieis antru atveju spausti. 
Nebent davatkos nuo Tamstos veikalo atsisakytų ir panorėtų pakeisti ji kitais 
leidiniais. 

Gerai butų taipgi, kad kas iš kunigų apsiimtų sulietuvinti platųjį Šaltinį“ su. 
visais jo oficijais. Davatkoms mat musų ,„Pulkim ant kelių“ neužtenka. Draugija 
galėtų ir honorarą žmonišką paskirti, by tik viskas butų žmoniškai sutaisyta, ne 
tik proza, bet ir giesmės. Ar sveikas nežinai tinkančio darbininko. Turėjau dar šį 
tą pridurti, bet pačta tuojau eina, taigi baigiu, kad greičiau gautumei atsakymą. Aš. 
ištrukau kokiai savaitei iš Kauno, bet neužilgo ketinu ten grįžti. Taigi atsakymą 
adresuok Kaunan. 

Su tikra pagarba 
Kun. A. Dambrauskas 


P. S. Apie išleidimą atskiroj kningoj Tamstos smulkiųjų dalykėlių bei atsimi- 
nimų iš jaunystės dienų, tuotarpu nieko negaliu atsakyti, nes maža jų teskaičiau. 
Daugumui musų sąnarių nežinau ar tiktų. Bet galutini tą dalyką tegali nuspręsti 
vien valdyba. Asmeniškai aš busiu už išleidimą. 


'! Šv. Kazimiero Draugijos nariams, 
* Maldaknygę. 


Nr. 56 4. XI. 13 Kaune 
Carissims, 


9 š. m. bus Valdybos posėdis, kuriame ir svarstysime Tamstos pasiulijimą apie 
„Augštaičių Vaizdelius“. Asmeniškai aš tarsiu žodį už juos, nes manau, kad jie 
sąnariams tiktų, bet yra kiti valdybos sąnariai, kurie gali turėti kitas nuomones. 
Geriausia butų, kad sveikas atsiųstumei visą rankraštį, nes taip išeis pirkimas ka- 
tės maiše. 

Mokėti nuo eilutės po 3 kap. (nežinant kokio formato bus leidinys) Valdyba 
vargiai sutiks. Ar negeriau išsirinkti lengvesnį apskaitymo buda: sąraše: nurodyta 
70 straipsnelių — taigi tebuna už kiekvieną po 3 rub., — tai išeitų /'210 r. Daugiau 


- 

nežinau ar valdyba sutiks, ypač jei reiktų mokėti artistui už iliustracijas, Jurašai- 
čiui už klišes etc. Taigi kad greičiau pasibaigtų tarybos — paduok griežtesnes 
sąlygas. 
Su tikra pagarba LŽ 
Kun. A. D. 
P. S. Jei Zawadzkis daugiau duotų, (nes jis turtingesnis) mielu noru jam duok 
teleidžia. 


Tumas Dambrauskui 
Laižuva 8. XI. 13 


Iš Tamstos laiško matosi, kad Šv. Kaz. Dr. netaip jau labai stinga rankraščių, 
ir ji ne taip jau labai norėtų manąjį spausdinti. Ale aš labai noriu, kad ji spausdintų. 
Kita tiek daug neišplatina. Taigi aš sutinku su paduotomis Jūsų sąlygomis ir visą 
rinkinį jums nusiųsiu, kitų leidėjų nebeieškodamas. Labai malonu, kad žadate 
vieną — antrą vinjetę indėti. — 

Kaipo literatas, ne kaipo suinteresuotas, pasakyčiau, kad originaliams dalykams 
priderėtų pirma vieta mūsų knygų rinkoje“. 

V. M. E 118. 88. 


Nr. 57 Kaunas, lapkričio 8 d. 1913 m. 
Gerbiamasai kun. Juozai, 


Posėdis įvyko šiandieną. Valdyba principialiai neatsisako, bet laikosi principo 
— neturint rankraščio rankose derybų nevesti. Matyt atsiminta čia skaudus skau- 
dus pamokinimas, kurį jai davei savo veikdlu apie Ameriką“. Aš prieš tai nieko ne- 
galėjau atsakyti. Be to, paaiškėjo Valdybos nuomonė, jog spausdinti tegalima bu- 
tų tik tokie dalykai, kurie musų Žmonėms butų suprantami ir nesukeltų jokių pro- 
testų. Todėl tokių straipsnių kaip „Pirmasis Juokų Akademijos posėdis“, „Žemės 
ar moters“ vargiai besutiktų rinkinin dėti. „Blaivybės“ gromatos įduota „Blaivy- 
bės“ draugijai. Mes jų nespausdinsime. Su tikra pagarba. 

K. A. B. 


1 Žiūr. laiškus Nr. 50—54, 


Nr. 58 Kaune 3. VI. 19 
Gerbiamasai jubiliate, 


Ačiu sveiks apdovanojęs mane savo „Pragiedruliais“, kuriuos aš draug su pir- 
maisiais „„Neprikl. Lietuvos“ numeriais neseniai esu gavęs. Iš laikraščio patyriau, 
jog esi ačiu Dievui pagijęs ir narsiai  grumiesi su naujais okupantais. Mane tai 
labai pradžiugino, o jau „Pragiedruliai“ tiesiog sužavėjo. Po Tamstos „Karo vaiz- 
dų“ musų literaturoj nieko gražesnio aš neesu skaitęs. Po tuo įspudžiu parašiau jų 
gana platoką recenziją, kuri ir pasirodys netrukus išeisiančiame 4—5 „Draugijos“ 
n-je. Ten aš pripažinau „Pragiedrulius“ gražesniais už visas musų eilėmis rašytas 
poemas. Mat joms visoms truksta fabulos, akcijos, epiškumo, be to ir jų tipai daž- 


* Pirmosios knygos I ir II dalis pasirodė 1918. 

niausiai kažkokie migloti, neaiškus. „Pragiedruliuose“ gi visi veikiantieji asmenys 
pasirodo ne tik savo gyvu veidu, bet ir savo gyvu veikimu; skaitycojui tuoj aišku, 
kad jie ne iš piršto išlaužti, bet iš tikro, kunkuliuojančio gyvenimo pagauti, o draug 
tokie realiai ir reljefiški, kad tiesiog prašyte prašos iliustruoti. Jei Tamstai pa- 
vyks šis veikalas taip puikiai užbaigti, kaip jis pradėta, tai juo sveikas pasistatysi 
sau monumentum aere perennius. 

Kaipo kritikas, žinoma, aš kai ką esu ir prikišęs. Nepatiko man (o taipgi ir 
kitiems rimtiems skaitytojams) perdidelis vietomis naturalizmas 4 la Zola, ypač 
lytiškos meilės apsireiškimų piešime, Teisingumo jis teisingi, sakyčiau net fo- 
tografiški, be: dailėj dažnai esti daug geriau jei jie pridengiama ar figos lapeliu, 
ar bent lengvučiu poezijos šydu. Mums seniams tokie nuogi meilės aprašymai ne- 
kenksmingi, bet „Pragiedrulius“ skaitys daugiausia jaunimas. Šiam gi butų kur kas 
naudingiau palikus meilės paslaptį — paslaptim, kuo ji po teisybei visados ir turėtų 
buti. Perdaug šviesos — akims nesveika; perdaug naturalizmo — dorai ir pačiai 
dailei nesveika. 

Kito Jonžulės veikalėlio Tamstos versto nesuskubau da perskaityti. Nežinau 
tik kokioj prasmėj sveikas vartoji žodį „pradas“. Gyvoj kalboj jis reiškia kiaulių 
miltus. Esama ir žodžio užpraduoti — užkulti pradu jovalą. Šiaip ar 
taip tas žodis matyt Tamstos yra klaidingai vartojamas. 


Dabar tesie man leista trumpai pasiteisinti dėl „Draugijos“ mesiuntimo. Mano 
kaltės čia nėra, nes aš išėjusius „Draug.“ numerius (1 ir 2—3) buvau nusiuntęs 
i Vilniaus Šv. Kaz. D-jos knygyną su įsakymu Tamstai pristatyti ir buvau tikras, 
kad tai išpildyta. Bet, matyt, bolševikams knygyną užgrobus, siuntinys yr dinges ar 
nepristatytas mano nurodymu. 

Draugijos koncesija gauta iš vokiečių rudenį 1918. Atsižvelgiant į tuomo' /nius 
santykius buvo nustatyta jos kaina ir ėjimo dažnumas. Bet nuo 1919 pradžios leidi- 
mo sąlygos taip umai atsimainė, kad leisti „Dr.“ reguliariai ir tokio pat didumo 
kaip 1—as n-ris nebebuvo galima. Taigi ir nutariau leisti ją kas antras mėnuo dvily- 
piais n-riais. Delei to jos ir teišėjo tiktai 1 ir 2—3 n-ris; 4—5 baigiama spausdinti 
ir netrukus Tamsta jį gausi. 

Be recenzijos savo „Pragiedrulių“ rasi ten dar įdomų S. Daukanto laišką V. 
Gintilai" rašytą iš Petrapilio 1845. Suradau aš jį Žemaičių Kapitulos Bibliotekoj. 
Kiek žinau, jis niekur da nebuvo spausdintas. 

Šią savaitę tikiuos užbaigti savo „Logikos vadovėlį“, Jo spauda tęsėsi pusę 
metų. Didumo jis bus kaip vienas Tamstos „„Pragiedrulių“ tomas. Netrukus atsiųsiu 
ji Tamstai. Kad ir ne originalis tai darbas, bet jis man gana brangus; mat, juo no- 
rėjau pramankštinti nedisciplinuotus lietuvių protus, ir tuo bent kiek sumažinti 
aną dideliai kenksmingą anarchiją ir chaosą, kurio tiek daug musų gyvenime, kal- 
bose, raštuose ir protavimuose. Kaip kaimo kereblos perėję kareivišką muširą virsta 
tikrai europiečiais kareiviais, taip ir mokiniai perėję sistematiškai logikos vadovėlį 
gal pradės kulturingai ir europietiškai galvoti. Toks buvo mano tikslas, taip no- 
rėčiau, kad ir kritikai į mano vadovėlį žiurėtų. Bent iš Tamstos to aš tikiuosi. 


Rašyba, žinoma, aš Tamstos nepatenkinsiu. Čia mudu stovime tiesiog priešin- 
guose ašigaliuose. Sveikas laikai Jablonskinę rašyba gera, objektiviai moksliška ir 
net tobula; aš, deja, negaliu kitaip žiurėti į ją, tik kaip į grynai subjektivų Jab- 
lonskio prasimanymą, tiesiog autokratišką, jokios rimtesnės kritikos neišlaikantį 
„byt po semu“. Iš kitos šalies jusų tariamoji rašybos sustatymo Komisija buvo 


*2 

Komisijos kauke bei parodija, nes joj po teisybei yr šeimininkavęs vienas Klimas“, 
kurs dar 1914 m. buvo „Viln. Žiniose“ viešai pasiskelbęs, kaipo griežkas visokių 
rašybos reformų priešininkas. Taigi jo neva „naujoji“ rašyba ir buvo ta pati se- 
noji Jablonskinė; tatai ir nenuostabu kad Jablonskis grįžęs iš Rusijos ir griebėsi 
jos visom keturiom, pripažindamas ją gera, tinkama ir galutina. Tuo budu ši neva 
„naujoji“ rašyba yra sudaryta „domašnim obrazom“, nedemokratiškai ir, ginklams 
žvangant, autokratiškai antmesta visuomenei. Anksčiau ar vėliau visa tai turės aikš- 
tėn išeiti ir musų rašybos reformos klausimas turės but iš naujo rimtai pastatytas, 
ar kas nori ar nenori musų rašyba turės but moksliškai sureformuota, pataisyta, ir 
žymiai suprastinta. Tą darbą turės atlikti visos Lietuvos (Didžiosios ir Mažosios) 
filologai, o ne viena tik jų vilniškė grupė. Gali sau ji didžiuoties, kad jos rašyba 
yra nun jau visų (net ir bolševikų) priimta, gali sau ir toliau savo prasimanytus 
filologiškus „ukazus“ visai Lictuvai diktuoti, gali į nemalonius sau paklausimus 
(kaip šit į mano Tamstos „Liet. Aide“ paskelbtąji laišką) atsakinėti grynai „kan- 
celiarkoj otpiskoj“, bet ateis laikas, kuomet musų visuomenė supras, jog rašybos 
nustatyme ir ji turi savo balsą. Aš to gal ir nesulauksiu, bet savo seną netobulą 
rašybą mainyti ant naujos dar netobulesnės Jablonskinės nematau jokio reikalo. Į 
ką tai panešėtų, jei pav. Šv. Kaz. D-ja išleidus Šv. Rašto tris tomus sena rašyba, 
imtų antrus tris tomus spausdinti naująja?! Galop kaip visur, taip ir rašyboj nau- 
dinga yra opozicija; tai sveika pačiai rašybos geryneigai. Kas nor teplaukia sau 
sveiks su laikina srove. Aš to niekam nepavydžiu, bet pats taip plaukyti nemoku ir 
nenoriu. Priimsiu naują rašybą, kuomet ji bus sudaryta bendromis visų Lietuvos 
filologų pastangomis; Jablonskio autoritas man atrodo tam permenkas. Jis yra ge- 
ras folkloristas, žodžių ir liaudies išsitarimų rupestingas užrašinėtojas, bet jis visai 
ne filologas. Filologijos, kaip mokslo, jis nestudijavo nei nemėgo. Lyginamos kal- 
botyros nežinodamas jis visus kalbos klausimus stengės išgvaldyti vien tik lietuvių 
kalbos dėsniais, o ir tų dėsnių, nebudamas specialistas filologas, suformuluoti nei 
pateisinti moksliškai nesugebėdavo. Galop moksliškas pamatavimas jam nelabai ir 
terupėjo: jis tenkinosi vien dogmatizavimu, paremtu senu principu. aLTOS šon — 
ipse dixit — ir tiek. Taigi po teisybei jis yra ne kalbininkas, bet sui generis kal- 
bos srityje agitatorius. Baronas, Jaunius, Buga, Spudulis ir kiti tikri kal- 
bininkai — mokslininkai kalbos ar rašybos dalykus aiškindavo, išrodinėdavo, pa- 
matuodavo, bet savo nuomonės niekam neantmesdavo. Jabl. priešingai — 
beveik niekad nepamatuodavo, bet užtat nuolat dogmatizuodavo,  apaštalaudavo, 
skelbdavo, rašydavo, polemizuodavo, ironizuodavo, kad tik šiaip ar taip užhipnoti- 
zavus musų visuomenę ir privertus ją priimti jo numylėtuosius „žiurimuosius kal- 
nus“, „dvasininkus“, „aktivyzmus“, ,,praktikingumus“ ir kitokius jo išradimus. Bu- 
damas jau nuo senai nesveikas, jis ir visą musų kalbą, ypač rašomąją, laikė tokia 
nesveika, tokia liguista, kad net kalbos vardo neverta. Taigi nuolat tik ir galvojo, 
kaip čia tą vargšę musų kalbą pagydžius. Pradėjo ją gydyti paskelbdamas žutbutinę 
kovą sufiksui — yste. pridirbo ištisą virtinę moralybių, moterybių, katalikybių ir kitų 
panašių gražybių. Kiek vėliau puolė narsiai ant sufikso — iškas ir užsispyręs sten- 
gėsi mesti lauk Barono, Jauniaus, Kudirkos ir k. vartotuosius žodžius  demokra- 
tiškas, poetiškas, gramatiškas ir tt. Voroneže budamas ėmė uiti ir sufiksą — ija., Jo 
paklausę ateitininkai ėmė Iiniją versti į linę, provinciją į provincę, sesiją į sesę ir 
tt. Tuo keliu eidami netrukus nebeteksime nei Vilkijos, nei Šatrijos, nei Minijos, 
nes jų vieta užims Vilkės, Šatrės, Minės. Man rodos ir be psichiatro aišku, kad tai 
tiesiog nesveiko proto darbas. Gaila man to žmogaus, bet da labiau gaila tų jau- 


* Petras Klimas, dabar Lietuvos ministeris Prancūzijoj. 

nuolių, kuriuos jis užkrėtė savo liguista manija kalbos darkymo. Rašau tai priva- 
čiai, nes polemizuoti viešai dėl Tamstos man daromų rašybos priekaištų neketi- 
nu: nematau tam nei naudos nei reikalo. 

Su tikra pagarba Pr. A. Dambr. 


Nr. 59 Kaune kovo 14 d. 1923 
Jusų Prakilnybe, 


Meldžiu neatsisakyti apsilankyti pas mane rytoj 15 kovo 4 val. po pietų del 
pasikalbėjimo su kitais katalikų veikėjais apie susidariusią padėtį. 


Su tikra pagarba 
Pr. A. Dambrauskas 


Nr. 60 Kaunas, sausio 10 d. 1924 
Gerb, Kanauninke, 


Vakar turėjau posėdi pas Vyskupą, šiandien visą laiką nuo 10—12—2 busiu. 
namie — k Vašim uslugam 


Su tikra pagarba 
Pr. A. Dambrauskas 


Nr. 61 Kaunas 24 IX. 24 
Gerbiamasai, 


Pradėjau rašyti straipsnį apie kun. Ambraziejų - Pranciškų Kosarzewskį... 
Tamsta, rodos, jį pavadinai Kašarausku. Ar tą sulietuvinimą Tamsta pats prasima-. 
nei ar gal girdėjai taip žmones tariant. Jei taip lietuvių tariama, tai kur, kokioj 
parapijoj. Nes jo gimimo vietos iš jo raštų aš negalėjau susekti. Jo matyt buta 
bajoro, tai nurodo ir dvejopas jo vardas ir pažymėjimas, kad jo tėvas buvęs inte- 
ligentas. Jei ką žinotumei apie Kašarauską-Kosarzewskį, teikis man pranešti. Busiu. 
už tai labai dėkingas. 


Su tikra pagarba 
Pr. A. Dambrauskas 


Nr. 62 Kaune 24. IX. 24 
Carissime, 


Ačiu už žinias apie Kosarzewskį. Jo vardas buvo ne Stanislovas Antanas, bet 
Ambraziejus-Pranciškus. Jo tėvas nebuvo Tadas, bet Mykalojus, nes pateikdamas. 
„Wiestniko Evropy“ redakcijai savo adresą Tomske pasirašė Kc. Ambroziju Niko- 
laeviču Kossaževskomu, nors brulone žodis Nikolaeviču perbrauktas. 

Kunigu jis pašvęstas 1844 m. 22 vasario (s. st.), taigi galėjo gimti 1821 m. 

Savo laiške rašytame 1879 m. sakosi turėjęs 58 metus, iš čia vėl išpultų 1821 
kaip gimimo data. 

Raštuose radau vieną pažymėtą 1881 m. Aš jo raštus gavau 1883 m. Taigi mirti 

turėjo ar 1881 ar 1882. Ar neturi kokių davinių jo mirties metams griežčiau 
nustatyti. 
Su tikra pagarba 
Pr. A. Dambrauskas 
Tikiu, kad tikriausią datą įrašei „Žinyčioj“, bet man jos neturint nekokia iš to 
nauda, Geriau butų jei butum tą datą laiške pažymėjęs. Kad jis nėra miręs 1880, tai 
aišku iš jo vieno rašto pažymėto 1881 metais. 
Atsiųsk jei žinai adresus: 
1) Giros 
2) Vyduno 
3) Lazdynų Pelėdos 
Pr. A. Dambrauskas 


Nr. 63 Kaunas, lapkričio 28 d. 1924 m. 


Gerbiamasai kun. Juozai, 


Atsiprašau už susierzinime ištartus Tamstos adresu nemandagius žodžius“. 
Tuo nusidėjau Tamstai, bet dar labiau krikščioniškai dorai, kurios teises netinka- 
mai gindamas, jų neapgyniau, nes sveikas pasilikai įsitikinęs, nieko bloga nepada- 
ręs savo recenzija Šemerio leidinio. Aš pasilikdamas prie savo nuomonės, esu tik- 
ras, kad priėmęs mišiose šv. Komuniją pasiklausi Kristaus apie savo recenzijos 
vertę doros atžvilgiu. Kokį ten atsakymą išgirsi, tai jau ne mano dalykas. Aš 
žinau, kad Kristaus atsakymas bus tikras ir šventas. Nes nors omnis homo men- 
dax, bet Deus — Homo semper verax. 

Linkėdamas Tamstai gausios Dievo malonės ir pasisekimo darbuose pasilieku 


Tuus in veritate Pr. A. Dambrauskas 


! Vaižgantas Salio Šemerio poezijos rinkinėlį „Granata krūtinėje“ pagyrė ir 
autorių net pranašu pavadino. Tuo pasipiktino Jakštas ir smarkiai užprotes- 
tavo prieš patį Vaižgantą (žiūr. A. Jakšto Meno kūrybos problemos. . 1931, 
str. Dekadentizmas ir jo atstovai mūsų poezijoj). 


Nr. 64 Kaune 6. IX. 26 


Gerbiamas kan. Juozai 


Ar negalėtum man paskolinti naujų poezijos rinkinių (Binkio, Šemerio, Tys- 
liavos etc), kuriuos recenzavai „Lietuvy“. Sunaudojęs savo raštui, grąžinčiau Tams- 
„tai su padėka. 
Aukštai Tamstą gerbiąs 
A. Jakštas 


Nr. 66 25. VII. 28, Kaunas 
Gerbiamasai „Normanto vėžių“ autoriau! 


„Ryto“ redaktorius: vėl nubaustas 2500 litų ir pasodintas kalėjiman. Šitokia 
administraciniu pabaudų sistema yra biauriausias rusų valdžios vėžys. Kai man 


' A. Jokūbauskas, dabar kunigas. 


46 Juozas Ambrazevičius 


Kauno gubernatoriai viena po kitai dėjo pinigines pabaudas už „Draugiją“, „„Atei- 
ti“, „Garnį“, „Vienybę“, kai Griazevas mane traukė teisman už ,,nepildymą spau- 
dos įstatų“, aš tylėjau, nes baudė mane svetima, barbariška rusų valdžia. Bet kai 
ta pati administracinių bausmių sistema išbujojo ir nepriklausomoj. Lietuvoj, kai 
ją kaskart dažniau ima vartoti ir tautininkų valdžia, pakartodama tas pat kaltes, 
kurias yra darę krikščionys demokratai, tai aš šitokio valdžios pasielgimo negaliu 
kitaip pavadinti, kaip musų administraciniu vėžiu. Sveikas pradėjai kovą su viso- 
kiais praeities vėžiais, tai apsišarvojes tautiška drasa, kibk visom keturiom ir į 
tą visų šlykščiausį spaudos smaugimo vėžį. Jis, po teisybei, jau nebe vėžys, bet 


tikras nas 2 Redsktorlama gali užčiaupti burnas bet neužčiaupsi bur- 
A "AS Už go, CATS i , i 


ą 7 <! Ar tvirta teisėta val 
džia I turėti kokios naudos iš šitokių drakoniškų spaudos smaugimų. Jokių! 
Taip elgtis tegali tik valdžia svyruojanti, netikra rytojaus, viso ko bijanti, nesi- 
jaučianti teisėta. Tikra tvirta valdžia kaip ka kita taip ir spaudos nusidėjimus pa- 
veda teismui spręsti, ji leidžia kaltinamam gintis, teisintis. Taip turėtų buti ir pas 
mus. Nes ten kur viešpatauja administracinės pabaudos, o teismo nėra, ten daž- 
niausiai nėra ir teisybės. Ne tam aš visa amžių dirbau plunksna, kad koks beraštis 
cenzoriukas braukytų mano straipsnius ir kvalifikuotų, kuris tinka spaudai, o ku- 
ris negalima praleisti. Ne tam mes visa amžių kovojom su rusais, kad butumėm 
tukstančiais litų baudžiami. 

Pats žinai, kad aš nesu krikščionių demokratų prietelis, bet aš negaliu ne- 
laikyti „Ryto“ lietuvių spaudos organu. Kenčia „Rytas“ kenčia visa katalikiškoji 
spauda. Dėliai to aš, neradęs sveiko namie, ir nutariau parašyti Tamstai šį laiškelį. 
Aš žinau, kaip brangini lietuvių spaudą, taigi ir tikiuos, kad neatsisakysi stot į kovą 
su aukščiau nurodytu spaudos vėžiu. Pasinaudok savo autoritetu, kurį turi tautinin- 
kų tarpe, nueik stačiai pas J. E. Valstybės prezidentą ir griežtai pareikalauk: 

1) Kad tuojau panaikintų įstatymą apie administracines pabaudas laikraščiams, 

2) Kad įsakytų atleisti iš kalėjimo „Ryto“ redaktorių, 

3) Kad greičiau įvykintų pažadėtąjį cenzuros panaikinimą ir 

4) Kad spaudos nusidėjimus įsakytų spręsti teismo keliu. 

Jei visa tai iš valdžios iškaulysi, turėsi nuopelną daug didesnį, negu iš tau- 
tininkų katalikybės apologijos, kur bereikalo ir mane priplakei. 

Dixi. 

Keturis kart administratyviškai rusų baustas, penktą kart teisman trauktas 

Tavo kolega 
A. Jakštas' 


' Ant kitos pusės laiško yra Tumo ranka rašytas prierašas: 

Jei tai butų nors kiek teisinga, tai aš visa širdžia prašyčiau poną Valstybės 
Prezidenta bent šiuo kartu „Ryto“ Redaktoriaus pasigailėti ir įsakyti, kad jį iš 
kalėjimo paleistų. 

Palangoje, 1928 m. VII - 27 d. 

Kan. J. Tumas - Vaižgantas 


Nr. 65 5, IX. 29 
Carissime, 


Korekturos pateko vietos Valsčiun, todėl, rodos, tik vakar teatėjo. Šiandien 
p. Saulys tau jas pristatys. Jei jau esi nusistatęs savo gimimo dieną švęsti rugsėjo 

8 d., tai aš mielai tą dieną pacelebruosiu Vytauto bažnytėlėj. Jei ir tektų man 
archidiakonuoti Katedroj, atsisakysiu nuo tos pareigos, nes esu atostogose. 
Lik sveikas 
Tavo A. Dambrauskas 
P. S. Ką rašai apie kaž kokį atleidimą, tai yra gryni niekai, nes manyje buvo 
kai kada nepritarimas sveiko darbams. 


Nr. 67 Kaunas, gruodžio 9 d. 1929 m. 
Carissime, 


Štai mano vardu atsiųsti Tamstos panegirikai ukrainietiškai ir esperantiškai. 
Siunčiu juos Tamstai, kaip tikram adresatui. 
Su gilia pagarba 
Pr. A. Dambrauskas 


Nr. 68 Kaunas 8. I. 30, 
Carissime! 


Kas veža, tam ir krauna. Kaip didelis darbininkas, gal neatsisakysi peržiurėti 
ir mano „neva beletristikos“, papešiotos iš „Garnio“. Daug ką aš pats išmečiau, ne- 
pyksiu, jei iš likučių dar daug ką išmesi. 

„Rimtoji jumoristika“ beveik visa originalė. „Svetimi šypsniai“ visi yra versti 
bei trumpinti. 

Jei visa ta medžiaga verta spausdinti, patark, kur kreiptis, kur leidėjas rasti. 

Aš padariau, ką galėjau. 

Daugiau, visuomene, žinokis: spausdink, ar pečiun kišk. 

Nepadyvyk, jei aš į sveiką kreipiuos: esi literaturos specas, tat ir specuok!.. 

Tavasis 
„A. Jakštas 


Nr. 69 10, I. 31 Kaunas 
Carissime! 


Siunčiu sveikam du tik ką gautu iš kun. Toločkos' dokumentu. Neprošalį gal 
butų ir spaudoj juos paminėjus ir sveiko vedamajin archyvan sudėjus. Viska pavedu 
Tavo „usmotrienijai“. 

Tavo 


A. Jakštas 


Nr. 70 12. VI. 32 Kaunas 
Carissime, 


Prašyčiau įteikėją šios kortelės p. Nacevičių' išklausyti ir jei galima, jo drau- 
gui kalėjime esančiam padėti. Jis prašo ne savo, bet savo draugo reikalu. Aš jį 
pažįstu kaipo didelį idealistą geriausia to žodžio prasme. 

Tuus 
Pr. A. D. 


*2 


Gustaičio laiškai prel. Dambrauskui 


Spaudai parengė Kazimieras Berulis 


Kun. Dr. Motiejus Gustaitis, kaip poetas, visuomenininkas, publicis- 
tas, mokslininkas, pedagogas, švietimo įstaigų direktorius ir kunigas, turė- 
jo įvairių reikalų su daugybe žmonių, ypač veikėjais ir redaktoriais. Dalį 
reikalų atlikdavo su jais gyvu žodžiu, o kai kuriuos kitus laiškais. Dėl to 
jam teko susirašinėti ir su pagarsėjusiu, daug įtakos ir reikšmės turėju- 
siu, žymiausiu mūsų mokslininku, didelių kritiku, publicistu ir redaktorium 
kun. prel. A. Dambrausku-Jakštu. 

Teisybė, nedaug tėra likę laiškų iš jų susirašinėjimo, ir tai tik kun. M. 
Gustaičio rašyti prel. A. Dambrauskui. M. Gustaičio gautuosiuose laiškuose 
iki šiol nerasta nė vieno laiško prelato A. Dambrausko rašyto, nors iš Gus- 
taičio laiškų matyti, kad Jakštas jam taip pat jų yra rašęs. Gal būt, karo 
metu tie laiškai kur žuvo!, o gal Gustaitis juos perskaitęs sunaikino, nes 
jisai laiškus saugoti, bent gyvendamas Lazdijuose, perdaug nesirūpino. 

Vytauto Didžiojo Universiteto Bibliotekoje rankraščių skyriuje rasta 
iš viso devyni M. Gustaičio laiškai prel. A. Dambrauskui ir prie jų dar trys 
eilėraščiai ir vienos giesmės fragmentas“. 

Visi šie laiškai pačio M. Gustaičio ranka rašyti. Juose liečiami įvairūs 
spaudos reikalėliai. Tai bendradarbio lydimieji laiškeliai „Draugijos“ re- 
daktoriuis, 

Juos spausdiname chronologine eile ir be jokių taisymų, tik, patogu- 
mo dėliai, sunumeravome. 

Gale laiškų spausdiname ir rastuosius prie jų tris eilėraščius ir vienos 
giesmės fragmentą. Šių dalykų taip pat netaisome. 


*! M. Gustaitis savo straipsnyje „Iš mano santykių su Česlovu Sasnausku“ 
(„Lietuva“ 1926 m, 18 (2107) nr.) sako, kad Č. Sasnausko jam rašyti „vėly- 
vesnieji laiškai žlugo Marijampolėje D. karo metu...“ Tame pat straipsnyje 
rašo, kad „Sasnausko rankraštis per lenkų sukilimą 1919 — 20 m. dingo Sei- 
nuose“. Taigi, ir prel. A. Dambrausko laiškai ten pat ir tais pat laikais grei- 
čiausiai bus žuvę su kitais M. Gustaičio gautais laiškais. 

Šių laiškų spaudai rengėjas, besimokydamas M. Gustaičio vedamoje gimna- 
zijoje, nuo 1922. II.11 d. iki 1922. XI.1 d. buvo asmeniniu jo sekretorium, 
Oo po to iki 1925. VIII. 1 d. Seinų „Žiburio“ gimnazijos Lazdijuose raštvedžiu, 
tos gimnazijos direktorium esant M. Gustaičiui. Raštinė buvo direktoriaus 


( 


“ 


a 


a 

bute. Taigi, per tą laiką, drauge dirbant, teko jo gyvenimą ir darbo meto- 


Su laiškais M. Gustaitis tuo metu darydavo taip: būdavo perskaito 
arba pats arba liepia jam garsiai perskaityti. Po to suplėšo arba liepia su- 
plėšyti, ir skutai metami kašėn. Jei laiško viena pusė būdavo neprirašyta, 
tai prirašytają perbraukdavo, ir įdėdavo tą laišką arba liepdavo įdėti stal- 
čiun, kur buvo kraunami popieriai juodraščiams. 

Jei pasitaikydavo svarbesnis laiškas, tai kuriam laikui jį pasidėdavo. Bū- 
davo padedami ir tie, į kuriuos reikėdavo atsakyti, bet tą dieną nebūdavo 
kaip. Atsakius, ir tų laiškų dalį numesdavo. Vis tik kai kuriuos pasidėdavo, 
o į kai kuriuos pats atsakydavo, tačiau tokių būdavo nedaug. Gauti atvirukai 
su vaizdeliais būdavo kraujami ant staliuko laukiamajame, ir tokių atvirukų 
yra likę daug net iš prieškarinių laikų. 

Šie atvirukai ir dalis įvairių asmenų rašytų M. Gustaičiui laiškų yra 
Dzūkijos muziejuj Lazdijuose. 

Šia proga reikia pažymėti, kad dalis M. Gustaičio laiškų jau išspausdinta: 

1. Graževičius A., Pluoštas Motiejaus Gustaičio laiškų, „Athenaeum“ V 
t. Kaunas, 1934 m., 143 - 158 psl. 

2. Gira L., Literatūrinis M. Gustaičio rūpestingumas, „Literatūros Nau- 
jienos“, Kaunas 1938 m. 1 (68) nr. 3 - 4 psl. 

Biblioteka visus čia suminėtus dalykus surišus į vieną tomelį ir įvardijus 
„Kn. M. Gustaičio laiškai pr. A. Dambrauskui ir eilės: Pavasaris, Vietovės, 
Žiburio himnas“. Dar pridėta: „1907 - 1923 m. Iš pr. A. Dambrausko archyvo“. 
Tomelis pažymėtas numeriu E 85. 

Mat, M. Gustaitis beveik visada, kai pradėjo visuomeninį darbą dirbti, tu- 
rėdavo asmens sekretorių. Juo būdavo reikalingas pašalpos gabesnis moks- 
leivis, ir už darbą M. Gustaitis tinkamai atlygindavo. Tas sekretorius jo 
parašytus rankraščius ir laiškus perrašydavo arba, ir tas dažniausiai, jam 
diktuojant parašydavo, o M. Gustaitis juos tik pasirašydavo. 

Būdavo ir taip, kad sekretoriui pasakydavo ką rašyti, o tasai laišką pa- 
rašydavo; paskui M. Gustaitis ištaisydavo, ir reikdavo tada švariai vėl per- 
rašyti ir išsiųsti. 

Lazdijuose gyvendamas turėjo kelis sekretorius ir kiekvienas jų turėjo 

jam pavestos srities reikalus atlikti. Čia jo butas buvo panašus į raštinę, nes 
jame dirbdavo po 4 ir net daugiau žmonių. 
Šiuos žodžius rašančiam tikrai žinoma, kad čia ne visi M. Gustaičio laiškai 
prel. A. Dambrauskui rašyti. 1924 m. pabaigoje ar 1925 m. pradžioje M. Gus- 
taitis yra parašęs smarkoką laišką prelatui, bet jo dar iki šiol nėra pavykę 
rasti. Buvo taip: 

Šv. Kazimiero Draugijos knygyne buvo sukrauta įo knygelė „Amerikos 
Mokykla“ (išleista 1919 - 1920 m.). Tais laikais nedaug kas domėjosi tokiais 
dalykais, dėl to ją maža kas ir pirko. Knygynas prašė autorių atsiimti knygą, 
nes ji užimanti daug vietos sandėlyje. M. Gustaitis prašė kiek palūkėti, nes 
buvo deramasi su Švietimo Ministerija nupirkti tos knygelės visą laidą, ką 
M. Gustaitis esą buvęs sakęs ir prelatui A. Dambrauskui. M. Gustaičiui buvo 
labai skaudu, kai vieną dieną gauna prel. A. Dambrausko laišką, kuriame 
rašo, kad taip ilgai neatsiimamos knygos išsiųstos autoriaus vardu į Aly- 
taus geležinkelių stotį, kai tuo tarpu žymiai arčiau buvo Šeštokų stotis. 

M. Gustaitis labai retai kada taip supykdavo. Labiausiai buvo piktas, kad 
nepalaukė keletos dienų ir dar nusiuntė knygų dėžes taip toli, kas persiuntimo 

išlaidas labai pabrangino. Bet skaudžiausia, kad kitą dieną ar po kelių dienų, 
gavo pranešimą, jog ministerija perka visą jo knygelės laidą, ir tos knygos 
vėl reikėjo greitu laiku siųsti atgal Kaunan. 

M. Gustaitis tada padiktavo smarkų laišką, prikaišiodamas prel. Dam- 
brauskui, kad jo prašymo, ilgiau palaikyti sandėlyje knygas, nesiteikė paten- 
kinti, nors buvo pažadėjęs tatai padaryti, juo labiau, kad gerai žinojo ir apie 
tarimąsi su ministerija. 

Po šio incidento, be abejo, jų labai nuoširdūs ir geri santykiai visai at- 
vėso. Dėl šio laiško, bent taip M. Gustaitis manė ir buvo tvirtai įsitikinęs, 
Jakštas išpeikė jo „Varpelius“. (A. Jakšto smarki „Varpelių“ recenzija įdėta 
„Ryte“ 1925. X. 21 d. 232 nr.). 

Tai recenzijai pasirodžius M. Gustaitis sakydavo, esą Jakštas jau paseno 
ir dėl to dabar jo sprendimai nėsa pagristi ir nėra objektyvūs. 

M. Gustaičio kaip ir inspiruota jo bendradarbė, sekvetorė p. O. Bradaus- 
kaitė (dabar Zabielskienė) parašė 1925 m. „Ryto“ 245 nr. repliką dėl A. 
Jakšto recenzijos, kurią M. Gustaitis aprobavo ir kiek pataisė. 


Nr. 1. LAIŠKAI Iš 1907 METŲ (3) 
Gerbiamasai Kunige Redaktoriau! 


Siunčiu „Draugijai“ šiąs eiles „Pavasaris“ ir „ Jaunos širdis“. Malonėčiau 
išgirsti Jųsų nuomonę apie jas. Matau, kad joms vietomis trūksta minties lygsvarės 
ir formos švelnumo, bet jau aš jų neišgrožisiu, gal po budria Jųsų plunksna tos 
raukšlės išsilygis. — “ 

Prašalinimui abejonės pranešu, kad pirmiaus prisiųstasis „Čatyrdag'as“ yra 
mano originališkai parašytas.“ 

Su didele pagarba Kun. M. Gustaitis 


Marijampolė d. 14-27 balandžio 1907 m. 


“ „Pavasaris“ neišspausdintas „Draugijoje“, o „Jaunos širdis“ įdėtos to žur- 
nalo 1907 m. 6 nr. Eilėraštis turi 148 eilutes ir eina per keturis puslapius. 
Antrą kart šis eilėraštis išspausdintas M. Gustaičio eilių rinkinyje „Sielos 
Akordai“ (Jaroslavlis, 1917 m.) 30—35 pusl., iš eilės antruoju cikliuje „Lais- 
vė“. Ar M. Gustaitis susilaukė iš prel. A. Dambrausko įvertinimo šių eilė- 
raščių, kaip toliau jisai to laiške prašo, — nežinome. Taip pat nežinia, ar 
redaktorius lygino tų eilėraščių raukšles. 

Eilėraščio „Čatyrdag'as“ nėra išspausdinto „Draugijoje“ nei 1907, nei 1908, 
nei 1909 m. A. Mickevičiaus „Krimo Sonetų“ vertime (išleisti Vilniuje 1909 
m.) yra M. Gustaičio išverstas Čatirdag'as 39 pusl., bet tokiu vardu origina- 
laus Gustaičio eilėraščio kol kas neteko užtikti. 


= 


Nr. 2. 
Didžiai gerbiamas Kunige Redaktoriau! 


Turiu išvertęs visus Krimo sonetus. Šiuomi siunčiu dešimtį Jųsų Malonybei 
ir meldžiu patalpinti „Draugijoje““. Ant adverniškos lakšto pusės paaiškinimai yra 
autoriaus, mano tiktai vienas paaiškinimas prie žodžio  „žvėrinė“ pirmame 
sonete. Lygus, gal dar biski geresnis vertimas ir likusiųjų sonetų, jeigu šitie tiks, 
tai neužilgio ir anuos prisiųsiu. Beveik visiems sonetams turiu aprašomųjų vietų 
fotografijas, jeigu g. Dr. Redakcija norėtų sunaudoti, tai prisiųsčiau; klišas apmo- 
kėčiau savo lėšomis, nes jos man vistiek tariuos bus reikalingos spausdinant diser- 


Gustaičio laiškai. prel. Dambrauskui 51 


taciją“. Veiksis Jusų Malonybė pastebėti ortografiją tūlų svetimų žodžių, kaip va; 
Krimas ar Krymas? Čatirdagas ar Čatyrdagas, Bakčisarai ar Bachčisarajus, hidra 
ar hydra, Kanų ar Khanų gal Chanų, Haremas ar garėmas ir t. t. Aš nežinau kaip 
būtų geriau šitie žodžiai rašyti.“ Gal gerbiamasai Redaktorius teiksis nuspręsti ir 
pagal tai atspaudinti.“ 


* 1907 m. „Draugijos“ 9 nr. įdėti šie A. Mickevičiaus sonetai, M. Gustaičio 
versti: Akermano tyrimė, Marių tyla, Mareivystė, Audra. "Tų pat metų 11 
nr. idėtas Piligrimas. Kitų neteko rasti 1907—1911 metų laikotarpio „,Drau- 
gijoj“. 

* M. Gustaičio disertacija neišspausdinta ir yra V. D. U. Bib. rankraščių sky- 
riuje. Jos pilnas įvardijimas toks: „Die Krimschen Sonette von Adam Mickie- 
wicz. Dissertatien zur Erlangung den Doktorwiirde an der philosophischen Fa- 
kultūt der Universitūt Freiburg in der Schweiz.“ (Ranka rašyta 270 pusl.) 
Vokiečių kalba jisai, berods, nei nemanė jos spausdinti. Dalis tos disertaci- 
jos išspausdinta 1908 m. „„Draugijoj“ 21, 22, 23, 24 nr. nr. ir 1913 m. „Vaivo- 
rykštėje“ 1-je, 2-je, 5-je ir 1914 m. 1-je knygoje. 

Fotografijomis, matyti, redaktorius nepasinaudojo, nes jų niekur „Drau- 
gijoje“ neužtikta. Jos dabar yra prie disertacijos universiteto bibliotekoje. 

“ „Draugijoje“ išspausdinta: Krymas, Bachčisarai, Chanas. 

Laiško tik tiek tėra: tolimesnis jo tęsinys atkirptas žirklėmis. Kad laiškas 

tikrai M. Gustaičio, tai nekelia abejonių jo turinys, o taip pat Gustaičio rankos 

braižas. Jisai, be abejo, yra iš 1907 metų liepos ar rugpiūčio mėnesių, o gal 
ir anksčiau, nes rugsėjo mėn. „Draugijoj“ jau išspausdinta dalis siustų sonetų. 


= 


Nr. 8. 
Gerbiamasai Kun. Redaktoriau!'* 


Jogei dabar yra laikas gryninimo poterių ir bažnytinių maldų bei giesmių, no- 
rėdamas ir aš šiuomi - tuomi prisidėti prie to švento darbo, ištaisiau Ražančiaus 
giesmes, kurias siunčiu Jųsų Mylistai, prašydamas peržiurėti jąsias ir patalpinti 
Draugijoje del kritikos.“ Vienkart siunčiu aštuonis rublius, už kuriuos meldžiu 
užrašyti mane ėmėju „Draugijos“ ir „Vienybės“ ateinančiais 1908 metais. Mano 
ačresas pasilieka tasai pats: Marijampolė, Suv. gub. 

Su visa pagarba 


Kun. M. Gustaitis 
d. 15—28 gruodžio 1907 m. 


“ Šis laiškutis parašytas apačioje lapo, po trijų posmų 62 pusl. dedamos ra- 
žančiaus giesmės. 

“ Kun. J. Laukaitis (dabar prelatas, Seirijų klebonas) 1907 m. „Draugijos“ 
4 nr. 417—420 pusl. parašė straipsnį „Apie poterių vienodumą“ ir patiekė 
„Tėve mūsų“ ir „Sveika Marija“ nauja vertimą, prašydamas redakciją atverti 
skiltis „išrišimui šito taip svarbaus klausimo. Tuo tarpu paduodu, rašo jis, 
visuomenės kritikai naują vertima „Tėve mūsų“ ir „Sveika Marija.“ Redak- 
cija prieraše pareiškė „su mielu noru atveria savo laikraštį išaiškinimui to 
taip svarbaus klausimo“, 

Po šio straipsnio pasipylė daugybė straipsnių tuo reikalu, Kun. P. Sau- 
rusaitis, Waterbury Conn. „Draugijos“ 6 nr. 197-198 p. labai pritaria poterių 

taisymams ir pareiškia savo nuomonę dėl kun. Laukaičio vertimų ir redakcijos 
pastabų. Kun. J. Sruoginys „Draugijos“ 7 nr. 288—289 p. tuo klausimu rašo sir. 
„Dėlei poterių vienodinimo“ ir gale sako, kad reikią ir suplikacijos ir litanijos 
taisyti. „Draugijos“ 8 nr. 386—389 p. kun. M. Jurgaitis rašo. „Apie kalbos 
gryninimą ir poterių reforma.“ „Draugijos“ 9 nr. 105—108 p. M. Pakalniškis 
rašo str. „Dar prie kalbos gryninimo ir poterių reformos.“ „Draugijos“ 11 
nr. 319—320 kun. Jasinskas, Danielius, iš Vitebsko gubernijos rašo str.: „Prie 
lietuviškų poterių grynumo ir vienodumo.“ „Draugijos“ 12 nr. 474—475 p. 
M. Pakalniškis rašo str. „Katekizmo kalbos grynumas“. Tuo reikalu rašyta 
ir kitų metų „Draugijoj.“ 

Matyt, ir M. Gustaitis, paveiktas poterių, maldų ir giesmių kalbos gry- 
ninimo šalininkų, ėmėsi darbo, bet tų giesmių neteko rasti „Draugijos“ 
puslapiuose. 


LAIŠKAS Iš 1909 METŲ (1) 


Nr. 4, Marijampolė d. 12—25 rugsėjo 1909 m. 
Gerbiamasai Kun. Redaktioriau! 

Dar vasarą buvo pas Jųsų Mylistą guasi delegacija — kun. V. Antanavičius ir 
Kun. V. Tautkevičius“ pasikalbėti apie Vysk. Merk. Giedr. portretą. Jųs ketinote 
palengvinti jo išgavimą. Taigi dabar, iškilmei prisiartinant, labai laikas ji parsi- 
gabenti. Panelę P. Uogintaitę,“ važiuoiančią savo reikalais in Kauną šiuo inga- 
liojame tą paveikslą parsivežti Marijampolėn. 

Meldžiu nurodyti jai kelią, prie ko turi kreiptis, kad tikriaus galėtų išgauti, ir 
meldžiu tame reikale mus užtarti pas Kauno Seminarijos Valdybą, kurios nuosa- 
vybė turbūt yra tasai paveikslas. — 

Atleiskite už paklaidą apgarsinimuose apie Giedraičio jubiliejinę iškilmę Ma- 
rijampolėje, kad Jųsų „Lopšinės dainos“ vertimą iš operos „Žoslen“ priskaitytas 
Jovarui;“ tečiaus tai visa bus recenzijoje atataisyta. 

Laukiame Tamstos atsilankysiant toje iškilmėje pagarbos biletu. 

P. Bobravičius jau pas mus vieši. Atvažiavo iš Peterburgo.“ Be galo išsiilgome 
„Draugijos“! Su tikra pagarba 

Kun. M. Gustaitis 

* Kun. V. Antanavičius Dr. juris can. kapelionas Marijampolės gimnazijose len- 
kams (ž. ir 6 laiško gale 55 psl.), o kun. V. Tautkevičius 1909 ir 1911 m. Seinų 
vyskupijos subricelėse Seirijų vikaras. 

* Petronėlė Uogintaitė nuo 1909 metų rudens Marijampolėje vedė „Rankų 
Darbo, Namų Ūkio ir Ruošos Mergaičių Mokyklą.“ Dabar ji yra Vargdienių 
Seselių kongregacijos vienuolė. 

“ Slapyvardė poeto Jono Krikščiūno, mirusio 1926 m. 

"“ Iš šio laiško matyti labai didelis M. Gustaičio rūpestingumas ir gilus masės 
psichologijos pažinimas. Žodžiai praskambės ir jų neatsimins, o portreto 
vaizdas ilgiau pasiliks atmintyje. Apskritai, šis minėjimas labai kruopščiai 
rengtas, kas matyti iš žemiau dedamo skelbimo. 

1909 m. „Šaltinio“ 36 nr. 575 — 576 pusl. taip paskelbta: 


TAUTIŠKOJI IŠKILMĖ MARIJAMPOLĖJE 


Kunigaikščio Merkelio Giedraičio, Žemaičių Vyskupo, 300-tų metų jubi- 
lėjaus iškilmė Marijampolėje rugsėjo 16 (29) d. per Mykolines vakare 6 va- 
landą miesto klubo salėje. 

Iškilmės programa: 

1. P. A. Voldemaras, Peterburgo universiteto studentas, skaitys referatą: 
„Vysk. Merk. Kun. Giedraičio nuopelnai lietuvių tautai“ (istorišką jo gyve- 
nimo peržvalga). 

2. Kun. Į. Staugaitis „Vadovo“ redaktorius skaitys referatą „Katalikybė 
ir Civilizacija“. 

3. P. J. Bobrevičius, Peterburgo konservatorijos mokinys, padainuos solo 
(vienu balsu): a) Siuntė mane motynėlė (tautiška daina), b) Užmigo žemė 
(Sasnausko kompozicija), c) Lopšinė daina (iš operos Žoslen, vertė Jovaras). 

4. Choras padainuos Naujalio kantatą „Garbė Didvyriui“ ir p. Č. Sas- 
nausko himną „Jau slavai sukilo“. 2 

5 Gyvieji paveikslai. 

6. Deklamacijos. 

Klube bus bufetas be svaiginančių geralų. Šitą iškilmę rengia „Žiburys“ 
Marijampolės mergaičių keturklasės mokyklos naudai. Iškilmei surengti iš- 
rinktas komitetas iš vietinių draugijų: Žiburio, Žagrės, L. K. Moterų, Blai- 
vybės ir Darbininkų. 

Pirmininkas kun. M. Gustaitis. 

Sekretoriai. p. A. Staugaitis ir p. J. Vailokaitis. 

Kasierius kun. A. Uogintas. 

Nariai: kun. V. Draugelis, p-lės: O. Vaitavičiūtė, A. Draugelytė, E. 
Budzeikiūtė ir p. J. Bliuvas. 

Vietų kainos sėdimos nuo 2 r. 50 k. iki 50 k., stovimos 40 k., moksleiviams 
25 kap. 

Tų pat metų „Šaltinio“ 39 nr. 619 pusl. yra šios iškilmės aprašymas. 
Viskas atlikta apytikriai taip, kaip programa skelbė. Skirtumo tiek, kad „cho- 
ras p. Jėsmanto išmokytas, drauge su orkestra vedant p. Vodickai puikiai pa- 
dainavo šventei pritaikytą giesmę „Garbė didvyriui“. Bobravičius „džiugino už- 
žavėtą publiką“ ir jam „bedainuojant okompanijavo p-lė Pečkauskaitė“. Dė- 
kojama p-lei Breverniūtei, „kuri teikėsi paskolinti erdvą savo gimnazijos 
salę šio jubilėjaus apvaikščiojimui“. Esą, „svečių buvo didokai. Apie 15 ku- 
nigų. Vakaras surengtas buvo sąžiniškai“. Apie prel. Dambrausko dalyvavimą 
nieko nerašo: greičiausiai jisai nebuvo ir nuvykęs. Nieko nekalbama ir apie 
paveikslą. Jo, reikia manyti, negavo pasiskolinti. Apie gyvuosius paveikslus 
recenzija taip pat nieko nesako. Redakcija prieraše sakosi turinti „nemalonę 
žinią, kad iškilmės komitetas, užkvietęs krikščionių darbininkų draugijos 
chorą dalyvauti jubilėjaus apvaikščiojime ir apgarsinęs tai viešai, porą die- 
nų prieš vakarą pašalino darbininkus nuo dalyvavimo“. Redakcija prašė pa- 
aiškinimų iš komiteto ir darbininkų draugijos, nes nenorėjo tikėti, kad „ko- 
mitetas būtų norėjęs taip pažeminti ir nuskausti jaunutę darbininkų draugiją“. 
Pasiaiškinimų nėra tolimesniuose laikraščio numeriuose. 


Labai įdomi stud. A, Voldemaro pažiūra į M. Giedraitį. Pasak korespon- 
dento, puikiame referate jisai pareiškė, esą, „lietuviai būtų like katalikais ir 
be vyskupo Giedraičio, kadangi dauguma kunigaikščių jau buvo atvirtę į ka- 
talikus, bet nebesant vyskupo Giedraičio nežinia, ar daug būtų buvę šiandien 
lietuvių“. Vyskupa charakterizavo „kaipo karštą tautietį - lietuvį drąsiai kovo- 
jantį su lenkais ir visomis jėgomis žadinantį lietuvius tautiškai susiprasti. 
Kalbėtojas suėmęs viską į krūvą aiškiai išvedė, jog vyskupas M. Giedraitis 
buvo tikras didvyris“. 

LAIšKAI Iš 1910 METŲ (3) 


Nr. 5. Marijampolė d. 2—20 I—XII 1910—1909 


Sveiki sulaukę Šventų Kalėdų! 
Gerbiamasai Kunige Redaktoriau! 


Siunčiu „Draugijai“ trejatą giesmaičių“. Kantatą kaip matote perdirbau iš 
pamatų, praplatinau ir išlyginau“. Gal susigadys? Mickevičiaus ir Slovackio cha- 
rakteristika — tematas man labai in skonį, bet prieš mūsų šventes tiek turėjau 
su pedagogija ir šiaip - jau kliūčių, kad parašyti jokiu būdu negalėjau. Dabar 
tarpkalėdyje esmi liuosesnis, gal ir įstengčiau šį - tą parašyti, tik jau tur but per- 
vėlu, nes jubiliejaus metai pasibaigė“, 

„Garnys“ labai čia mums patinka, žinoma iki nepradės ir mus kapoti". Vardas 
labai tikęs; be reikalo „Viltis“ piršia savo „Gandrą““ Męs suvalkiečiai turime tik- 
tai garnį, o gandrą, gužuti ir busilą pažįstame tiktai iš žemaitiškų“ raštų. Labai 
geistina, kad „Garnys“, neatsižvelgdamas in jokias pirmių“ sląstas, eitų toliaus. 

Siunčiu laikraščių administracijai 10 rublių, iš kurių prašau už 6 rublius siųsti 
man „Draugiją“ 1910 m., už 2 rublius siųsti man „Vienybę“ 1910 m., už 1 rublį 
siųsti man „Garnį“ 1910 m. ir už 1 rublį siųsti „Garni“ mano broliui šiuo adresu: 
počt. st g. Kalvarija, Suv. gub. gmina Liudvinovo, imenie Novina, G-nu Michailu 
Gustaitisu. — 


Su tikra pagarba Kun. M. Gustaitis 


* Gal autorius taip vadina eilėraščius, nes M. Gustaičio giesmių tų laikų „Drau- 
gijoje“ nėra išspausdinta. 

“ Nėra nei M. Gustaičio kantatos tų metų „Draugijoje“. Jos, matyti, redak- 
torius nespausdino. 

* Atrodo, kad prel. A. Dambrauskas siūlė ar ragino M. Gustaiti parašyti ką 
nors vysk. M. Giedraičio jubiliejui, bet jis del laiko stokos to nepadarė, nors 
tema, kaip pats sakosi, labai patikusi. Teisybė, 1909 m. „Draugijos“ 33 nr. 
yra M. Gustaičio sonetas „Vyskupui M. Giedraičiui“, nors 29 nr. 58 pusl. iš- 
spausdinta A. Jakšto kantata „Garbė Didvyriui“ vysk. M. Giedraičio jubiliejaus 
paminėjimui ir pridėtos kantatos gaidos. Šiame numeryje yra ir jubiliato 
paveikslas iš 1794 m., su nurodymu, kad po ilgų kelionių pateko Kauno ku- 
nigų seminarijon ir dabar kabo didžiojoj salėj. Ji norėjo M. Gustaitis Ma- 
rijampolėn pargabenti minėjimui, bet greičiausiai, kaip jau anksčiau paste- 
bėta, nepavyko jo gauti pasiskolinti. 

Kai del vysk. M. Giedraičio jubiliejaus, tai 1908 m. „Draugijos“ 23 nr. 
311 pusl. yra A. Jakšto laiškas redakcijai, kuriame sako, kad 1909 m. gegužės 
11 d. sukanka 300 metų nuo mirties vieno iš didžiausių Lietuvos veikėjų — 
vysk. M. Giedraičio, ir siūlė sudaryti jungtinį visų katalikų jėgomis komitetą 
tam jubiliejui paminėti. Prašė taip pat siųsti sumanymu, kaip geriausiai tik- 
tų ji paminėti. 

1909 metų „Draugijoj“ 29 nr. 111—113 pusl. yra vysk. Cirtauto aplinkraš- 
tis (lotyniškai rašytas) apie vysk. M. Giedraičio jubiliejų. 

“ „Garnys“ — juokų ir pašaipos (satyros) mėnesinis laikraštis. Jį įkūrė ir re- 
dagavo prel. A. Dambrauskas, nors oficialiai kiti pasirašinėdavo atsakomaisiais 
redaktoriais. Ėjo 1910—1914 ir 1924—1929 metais. 

* Vaižgantas „Viltyje“ 145 nr. pirmam „Garnio“ numeriui padarė priekaištų 
ir gynė jo pašieptus dalykus. 

* Garnį busilu vadina dzūkai ir kai kurie kiti aukštaičiai, o ne žemaičiai. 

** „Pirmis“, tai M. Gustaičio, matyti, sutrumpintas tų laikų labai dažnai var- 
tojamas žodis „pirmeivis“. Juo vadinosi socialistai. 


Nr. 6. 
Gerbiamasai Kun. Redaktoriau! 


Ponas Č. Sasnauskas“ prašo, kad duočiau atspaudinti 300 egzempliorių Kan- 
tatos teksto, kurio du variantu anuosyk nusiunčiau „Draugijos“ Redakcijai. Jisai 
nori tuos atskirai atspausdintus lapelius pridėti ėmėjams prie Kantatos muzikos, 
kurios taipgi 300 egzemplorių spaudina.“ Kad jo norą geriau ir pigiau užganėdi- 
nus, norėčiau žinoti, ar Tamsta spaudinsi tą Kantatą „Draugijoj“ ar ne“ Jeigu 
taip, tai kad tuo pačiu raidžių rinkimu pasinaudojus, prašau duoti atmušti skyrium 
dėl viso - ko 400 egzempl. tų eilių ir vienkart su rokunda prašau įsakyti, kad spau- 
stuvė man juos prisiųstų. P. Sasnauskas rašo, kad jisai muzikai galutinai pritaikęs 
žodžius paskutinės redakcijos, kurią prieš porą savaičių Tamstai pasiunčiau, betgi 
porą straipsnių paliko iš priešpaskutinės redakcijos, taigi ir man jau dabar reiktų 
prisilaikyti ano priimtojo kompozitoriaus teksto, tačiaus jeigu Tamsta patėmytumei 
ką pataisytina, tai prašau su visiška liuosybe ištaisyti. Ketvirtame Kantatos straips- 
nyje“ Sasnauskas pavartojo šitaip: 

Broliai! juk męs katalikai, 
Tat reikalauja dalykai, 
Kristaus Bažnyčios ideją 
Pasistatyti vedėja. 


Aštun'ame straipsnyje Sasnauskas šitaip nori giedoti: 


Pastangos mūsų tėvynei 

Tvyro senovės gadynėj, 
Kuomet mūs viešpačiai - kariai 
Valdė nuo marių lig mariai. 


Visos gi kitos strofos sulyg pastarosios redakcijos. Da p. Sasnauskas praneša, 
kad jisai tą giesmę užvardina Broliai Kantata“, delto kad jeigu kartais rašytų kitą 
kantatą, tai aiškesniam jų atskyrimui reikalinga vardas. Taigi ir aš ją privalau taip 
užvardinti. 

Jeigu šita kantata „Draugijai“ netiktų, tai visgi prašau Tamstos malonės, kad 
teiktumetės man šiame dalyke patarpininkauti/“' būtent induoti ją p. S. Banaičio. 
spaustuvei“ ir korrektą prižiūrėti. Kadangi Kantatos muzika būsianti atspausta už 
poros savaičių, tai anuos lapelius reiktų pagaminti kiek pirmiaus.“ 

Šia proga pasinaudodami p. Petras Kraučūnas, Marijampolės vyrų gimnazijos 
mokytojas, ir kun. Valentas Antanavičius tos pat gimnazijos prefektas siunčia ši- 
tame rašte pirmas 6 rublius, antras 3 rub. ir prašo užrašyti juodu „Draugijos“ ėmė- 
iais šiems 1910 metams“, — 

Pridedu trejetą eilučių „Garniui“.“ Su tikra pagarba 

Kun. M. Gustaitis 
Marijampolė d. 6. III. 10 


* Talentingas muzikas (1867—1916), Šv. Kotrinos bažnyčios Petrapilyje var- 
gonininkas, parašęs nemaža puikių religinio ir pasaulinio turinio kompozicijų. 

Kazimieras Berulis 


Jis harmonizavo Maironio „Kur bėga Šešupė“, „Jau slavai sukilo“, Ateiti- 
ninkų himną, „Žiburio“ himną ir k. Ypač puikiai suharmonizavo M. Gustaičio 
parašytą kantatą „Broliai“. (Skaityk Juozo Žilevičiaus L. M. parašytą mo- 
nografiją „Česlovas Sasnauskas“. Kaunas, 1936 m.). 

M. Gustaitis 1900 m. Romoje parašė kantatai žodžius ir pasiūlė tuomet taip 
pat Romoje studijavusiam Č. Sasnauskui muziką parašyti, Šis mielai sutiko 
ir pažadą tesėjo. Ilgainiui žodžių rėmai pasidarė per ankšti ir rašė M. 
Gustaičiui iš Petrapilio „ar nebūtų galima jie pratęsti“. (Skaityk M. Gustai- 
čio str. „Iš mano santykių su Česlovu Sasnausku“. „Lietuva“, 1926 m. 18 
(2107) nr.). Šiuo laiku M. Gustaitis praplėtė kantatos žodžius ir nusiuntė 
muzikos autoriui, kuris pritaikė muziką ir rengė kantatą spausdinti. 


M. Gustaitis del kelių priežasčių, mums rodos, atsargus: nenori, kad redak- 
torius jam atrodantį jo žurnalui netinkamą dalyką spausdintų, ir antra, žino- 
jo, kad nevisi autoriaus eilėraščiai jam patikdavo. 

Štai, 1907 m. „Draugijos“ 2 nr. 198 pusl. redakcijos atsakymuose pirmoje 
vietoje randame tokį charakteringą atsakymą: „P. Gust. M. „Skriejunėlį“ per- 
taisę patalpinome. Sonetai likusieji netilps, nes jų forma perdaug... „žežotiška“. 

1909 m. „Draugijos“ 30 nr. 260 pusl. redakcijos atsakymuose vėl randa- 
me: „Kun. M. Gustaičiui. Sunaudosime nors ir neviską. Ačiu“. 


Vietoj posmas autorius šiame laiške visur rašo straipsnis. 
Autorius ją buvo įvardinęs „Vyrai“ nuo pirmojo kantatos žodžio, bet muzi- 
kos autorius ta žodį pakeitė žodžiu „Broliai“. 
1910 ir 1911 metų „Draugijos“ komplektuose šios kantatos nėra. Ar prelatas 
tarpininkavo, įduodamas rankraštį spaustuvei, ir ar prižiūrėjo korektūrą, o 
pagaliau ar tie kantatos žodžiai buvo tuo metu spausdinami — kol kas ne- 
bežinoma. 
Saliamono Banaičio spaustuvė įsteigta 1904 m., kai tik leido lietuvių spaudą. 
Tai pirmoji lietuvių spaustuvė Kaune. 1918. XI. 1 d., tą nedidelę spaustuvę iš 
jos savininko nupirko Šv. Kazimiero draugija, ją pavadino „Šviesos“ spaus- 
tuvė, ir žymiai padidino. S. Banaitis buvo lietuvių veikėjas ir kaip Valsty- 
bės Tarybos narys pasirašė 1918. II. 16 d. akta, (Apie šią spaustuvę rašo 
prel. A. Dambrauskas knygoje „Šv. Kazimiero draugija“, Kaunas 1932 m. 
74—75 pusl). 

Lietuviškoji Enciklopedija (II tomas 1095 pusl.) rašo, kad spaustuvė 
įsteigta 1905 m. S. Banaitis mirė 1933 m. Kaune. 
Pirmą kartą ši kantata kompozitoriaus išspausdinta 1910 m. „Lietuviškoje 
Muzikoje“ 12 nr., o 1930 metais „Dirvos“ bendrovė išspausdino taip įvardy- 
dama: „Kun. prof. d-ro Kazimiero Jauniaus atminimui „Broliai“ (kantata). 
Muzikos, dainavimo ir scenos vaizdas. Žodžiai — M. Gustaičio. Muzika — 
Č. Sasnausko“. 46 pusl. 


Paskutinė pastraipa nuo „Šia proga...“ mėlynu pieštuku, matyti, gavėjo ar 
kito asmens perbraukta ir apačioje tuo pat pieštuku parašyta „jau“. Grei- 
čiausiai tai kasininko padaryta. Laiško gale iš šono yra toks prierašas „Su- 
grąžinti šitą laišką K. A. D.“ Matyti, kad duodamas laišką kasininkui, prel. 
Dambrauskas prašo jį vėl jam grąžinti. Mėlynas pieštukas padarė taip pat 
brūkšnį ir per žodį „sugrąžinti“. 

„Garnys“, ypač prieškarinis, dabar yra bibliografinė retenybė, dėl to neteko 
jo niekur užtikti ir patikrinti, kokius eilėraščius M. Gustaitis šiam laikraščiui 
siuntė. 

Nr. 7. 


Gerbiamasai Kun. Redaktoriau! 


Sugraibstęs iš įvairių šaltinių žineles, ypač iš pasikalbėjimo su pralotu Povi- 
laniu, parašiau šį - tą apie Vyskupą A. Karosą. Jeigu tiks, sunaudokite „Draugi- 
joje“. Tiktai prašau papildyti pora vietų, būtent kokioj mokykloj, pradinį ėjo moks- 
14 — ar Anykščiuose? ir ką išguldinėjo seminarijoje, būdamas profesorium ir rek- 
torium, turbūt morališkąją Teologiją.“ 

Susivėlinau su šituo raštu delto, kad ligindamas tėvą daug turėjau sugaišti 
laiko ant klelionės ir šiaip įvairių smulkių kliūčių.“ Šį laišką rašau iš Karlsbado; 
čia užtruksiu dar porą savaičių. 

Mačiau, kad mano eilėse „Tėvynės Rauda“ patilpusiose „Draug.“ 42—43 n. 
įsibrovė pora klaidų antroj strofoj galūnių suderinime: užuot „plaukus“ turėtų būti 
kasas, vieton „našlaičius“ reiktų gedules. Jau atitaisyti negalima, todėl  meldžiu 
klaidų suraše atitaisyti“. 

Vienkart rašau ir in „Šaltinio“ redakciją, prašydamas, kad „Draugijai“ pasko- 
lintų vysk. A. Karoso fotografijos klišę. Nežinau ar paklausys.“ 


Su tikra pagarba 
Kun, M. Gustaitis 
Karlsbad, Bėhmen. 
Bellevuestr. Haus „Miihlfedd“ 
d. 1. VIII. 10 


“ Minimas straipsnis išspausdintas 1910 m. „Draugijos“ birželio ir liepos mėn. 
42—43 nr. 205—207 pusl. tokiu vardu: „Naujas Seinų Vyskupas J. M. An- 
tanas Karosas“. Pasirašo G. M. 

Prel. A. Povilanis, kurį mini laiško autorius, buvo Žemaičių vyskupijos 
kapitulos narys ir seminarijos profesorius. Mirė 1918. II. 24 d. Joniškyje. 

Dėl čia prašomų pataisų žurnale išspausdinta, kad „pradinį mosklą vysk. A. 
K. igijo namie ir Anykščių mokykloje“, o kunigų seminarijoje „išguldinėjo 
kanoniškas teises, vėliau lietuviškąją kalbą ir homiletiką, galop morališkąją 
teologiją“. 

Fotografijos prie šio straipsnio nėra, bet tame pat numeryje, aprašant 

vysk. Karoso ingresą Seinuose, prie kun. M. Gustaičio kalbos teksto, pasa- 
kytos ingreso metu, (ji užima beveik du puslapiu) 217 pusl. įdėta vyskupo 
fotografija per visą puslapį. 
1911 m. „Šaltinis“ rašo, kad lapkričio 17 d. palaidotas Kazimieras Gustaitis. 
Straipsnelyje rašoma, kad „paskutiniais laikais širdies liga susirgęs, sūnaus, 
kunigo Motiejaus, lydimas, a. a. Kazimieras porą kartų važinėjo gydytųs į 
Karlsbadą, Karaliaučių ir Nauheimą — bet veltui, nes amžio įtemptais dar- 
bais pailsusi širdis nustojo plakusi lapkričio 14 dieną“. Atrodo, kad M. Gus- 
taitis čia mini pirmąjį išvažiavimą su tėvu, 

Dar reikia pastebėti, kad ir sūnus kun. Motiejus mirė ta pačia liga, kaip 
ir tėvas. 

“ Nors ir prašomas, „Draugijos“ redaktorius nemalonėjo šių klaidų atitaisyti. 
“ Skaityk 35 išnašos gale šiame puslapyje. 

58 Kazimieras Berulis 


LAIŠKAS Iš 1911 METŲ (1) 
Nr. 8. Marijampolė d. 19. III. 1911 m. 
Gerbiamasai Kun. Redaktoriau!“" 


Rengiu spaudon knygelę,“ in kurią ineis ir eilės „Meilė“,“ del to Banaičio 
spaustuvė atsiuntė man pirmą Draugijos N. 51 numerio lanką korektai in aną kny- 
gelę. Patėmijau didelę klaidą: ant pusl. 204 paskutinės penkios eilutės turi būti 
perkeltos į p. 203 po žodžių: „Štai kaimynas veda sūnų“. Reikia kaip nors atitai- 
syti, nes labai neaistetiškai išrodo. Be to ant p. 202 eil. 17 vieton „Plaukkis“ turi 
būti „,„Traukkis“ ir ant p. 207 eilėj 6 užuot „Kuris“ turi būti „Kurio“. Kadangi šitos 
paklaidos iškreipia mintį, tai meldžiu ir jiedvi įsakyt pataisyti.“ 

Su tikra pagarba. 
Kun. M. Gustaitis 

Tarp šių laiškų šis vienas atvirukas. 

* M. Gustaičio archyve rasta daug išspausdintų viršelių su užrašu: „M. Gustai- 
tis Poezija MCMXI“. Viršeliai tamsiai pilkos spalvos, A. Zmuidzinavičiaus 
juostų ir dviejų rūtų šakelių piešinys. Bet kodėl šis rinkinys neišėjo? Ma- 
tyti, šią knygele autorius ir mini. 

* Poema „Meilė“ išspausdinta 1911 m. „Draugijos“ 51 nr. 193—207 pusl. Kaip 
matom, ji užima 15 pusl. Atskiru leidiniu ši poema išleista Chicagoje 1914 m. 
ir turi 24 pusl. Šiame leidinyje ji perredaguota, pertaisyta ir papildyta. 

* Korektūros klaidos „Draugijoj“ taip ištaisytos: iš 204 pusl. eilutės įdėtos 
savo vieton, o likusios dvi atitaisyta 296 pusl. 

LAIŠKAS Iš 1923 METŲ (1) 
Nr. 9. “ 


Didžiai Gerbiamas Redaktoriau! 


Del V. Bičiūno iliustracijos buvau pas p. Šimoni.“ Jis atidžiai peržiūrėjęs 
visus paveikslėlius, pareiškė, kad jie meno reikalavimus patenkiną, nesą reikalo 
antra serija piešti, pagalios ir jis pats geriau nepadarytų. Tiesa, stilius esąs sa- 
votiškas — kubinis ar gotinis — vis delto meno dalykas“ Matyt, Šimonis daili- 
ninkas ex professo, apsikarstęs paveikslais paveikslėliais, visi gražūs — akį veria! 
Bandysiu jo rankai ką kita pasiūlyt. Ano tarpu reik pasitenkinti kas yra. — 

11—12 Draugijos N-y skaičiau Tamstos straipsni apie rašybos reformą. Pilnai 
pasirašyčiau po protestu už universito pakeitimą universitetu, nors „Amerikos 
mokyklą“ esu pats ta priesaga išmarginęs, bet liepiamoji nuosaka, man rodos, ei- 
nant rašybos prastinimo dėsniu, nėra reikalo rašyti su dviem raidėm  galūnėje. 
Juk tokių homonimų — aibės (raūs — raus, gėrs — gėrs, aūšta — žušta). Del aišku- 
mo, kur reikia, gali kirtis pavaduoti raidę, tai bus prasčiau negu visur dvi raidi 
rašyti. — 

Puiki persų pasakėlė — Vyras ir Žmona. Iš tiesų, vertėtų orientalizmui pla- 
čiau durys atidaryti į mūsų šventyklą.“ — Visa pagarba 

Jūsų M. Gustaitis. 
Lazdijai 1923. I. .13. 


“ Kalbama apie J. Slovackio „Anhellio“, M. Gustaičio vertimo, iliustracijas. 
* Matyti, M. Gustaitis, gavęs V. Bičiūno iliustracijas, nuėjo su jomis pas 


Gustaičio laiškai prel. Dambrauskui 59 


prel. A. Dambrauska, o tasai jas išpeikė ir siūlė duoti vertimą dailininkui K. 
Šimoniui iliustruoti. 

Gustaitis tik iš dalies buvo jomis nepatenkintas. 1923. I. 20 d. laiške V. 
Bičiūnui (V. D. U. Bib. rankraščių skyrius E 199, lapas 34) rašė: „Kai del 
Eloės, tai ji man daro nusiminusios baletininkės (mano pabraukta K. B.) 
įspūdį, o ne angelo. Stinga dvasingumo. Tiesa ji panaši į Slovackio tekstą, bet 
gi iliustracija teksto gali nepaisyti. Tai pasakydamas, aš tik pareiškiu savo 
nuomonę, anaiptol nemanau varžyti kompozitoriaus intuicijos“. (V. Bičiūno 
straipsnyje „Kun. D-as M. Gustaitis“ („Lietuva“ 1928. I. 7 d. 5 nr.) netei- 
singai rašoma, esą, M. Gustaitis laiške išsireiškė: „Kai dėl Eloės, tai ji man 
daro nusiminusios ateitininkės (mano pabraukta K. B.) įspūdį, o ne angelo“) 

Dėl kitų iliustracijų laiške nieko nesako. 

Knygai išėjus, 1923 m. „Gairių“ 4 nr. 250 pusl. V. Bičiūnas (T. V,) rašė, 
kad „Dirvos“ Bendrovės spaustuvė Marijampolėje tiek suterliojo piešinius, 
jog tenka labai delto gailėtis“. 

Iliustratorius siūlė vertėjui atsisakyti tokį leidinį priimti. Dėl to M. Gus- 
taitis rašė V. Bičiūnui (V. D. U. Bibl. rankraščių skyrius E 199, lapas 41) 
1923 VI. 27 d. laiške: „Ką gi pagelbės atsisakius nuo „Anhellio“ laidos? Juk 
tai dalyko nei kiek nepataisys. Knygos eis kaip ėjusios, tik jau, žinoma, 
„Dirvos“ naudai. Atiduoti jiems popierą, kurios kaina dabar bus dvigubai 
pakilusi, reiškia taip pat patarnauti jų bizniui. Taigi manau pasitenkinti laida 
kokia yra, juo labiau kad jai pinigų daugiausia yra įdėjęs kun. Garmus: 
tegu jis galutinai ir sprendžia, o Tamstos pasiūlymą aš jam pranešiu. 

Pagalios ne taip jau blogai atrodo darbas. Tiesa, kai kurios iliustracijos 
išėjo per tirštos, kitos per blankios; vietomis kur nekur žymu bereikalingi 
taškai, arba dėmelės. Taigi dalykas ne tobulas, bet vis delto pakenčiamas“. 

Iš tikrųjų iliustracijos labai blogai išėję. 

M. Gustaitis, rašydamas daktaro laipsniui gauti disertaciją apie A. Micke- 
vičiaus Krymo sonetus, turėjo kiek studijuoti ir orientalizmą. Jisai jį, ma- 
tyti, pamėgo. Jo disertacijoje yra tokių skyrių: „Orientalinė srovė Europos 
literatūroje“ („,Vaivorykštė“, 2-ji knyga), „Ad. Mickevičiaus orientalizmas“ 
(„Vaivorykštė“, 3-ji knyga), „Orientalinis Krimo Sonetų stilius“ (,„Vaivo- 
rykštė“, 4-ji knyga). 


60 Kazimieras Berulis 
Eilėraščiai 
VIETOVĖS+*s 

Vietos išgirtos, pažįstamos mano! Čia Gediminas, čia Vytautas — narsūs, 
Vėl jus regiu ir regėdams stebiuosi Priešą paveikę žūtbūtinėj karėj, 
Jūsų didinga grazna, kuria žydit Dėjos ant skruostų vainiką iš laurų, 
Lygiai taip pat, kaip žydėjot senovėj. Sveikino savo kariuomenę drąsią 
Tas pat slaptingas milžinkapių, rūmų Po kalavijų ir skydų gaudimui 
Ir jų paminklų rūstusis paveikslas. Čia midum taurės pripiltos skambėjo 
Jis man vaizduoja tą didžią galybę, Geriant vadų ir kareivių sveikatą, 
Kuria garsėjot per ištisus amžius. Žvengiant žirgams ir berykaujant miniai, 

Pažvelgiau vėl į palinkusius skliautus — 

Ir padavimai senovės subudo 

Viens pagal kitą stebėtini gražūs... 

Sveikinu jus, atminimai garbingi! 

M. Gustaitis 
PAVASARIS*7 

Štai ir saulutės giedri spinduliai Kad prigimimas pavasarį švenčia, 
Plyštančius ardo užsupalus sniego — Ir trimituoja pati sau gamta, 
Kirdina žemę; šiai keliant iš miego, Vien atgalainis tik merdesį kenčia. 
Kruša lediniai šiaurės ryšuliai. 
Jau pasirėdė pasaulis žaliai; Kelkis lietuvi! mirtis įveikta — 
Gyvis ir paukščiai, ką žiemą iš spiego Viskas gyvuoja: štai tavo viengenčiai 
Miškų pusnynuos po kerpėmis liego, Šaukia į darbą ir laukia tauta! 
Išsidanginę, bylojas' meiliai. Gustaitis 


*“ Šio eilėraščio bene pirmasis tekstas yra „M. Gustaičio eilėraščiai“ V. D. U. 

Bib. D 693, lapas 30 rankraščių skyriuje. Čia duodamasis tekstas gal bus 
antrasis. Jis rašytas ranka p. Otono Milaševičiaus, buvusio M. Gustaičio 
seketoriaus. Jisai, kaip Seinų gimnazijos, dabar Lazdijuose, raštvedys, š.- 
m. kovo 2 d. laišku man pranešė, Seinų „Žiburio“ gimnazijon yra įstojęs 
1918. I. 15 d., o išstojęs 1922. XI. 1 d. Tik šiame laikotarpyje galėjo būti 
atsiųstas „Draugijos“ redaktoriui ir šis eilėraštis. 

Trečiasis šio eilėraščio tekstas išspausdintas „Gairėse“ 1923 m. sausio 
mėn. 1 nr. 1 ir Z pusl. Pastarasis tekstas žymiai geresnis už čia įdedamąjį. 
Ši eilėrašti M. Gustaitis mini pirmajame savo laiške 50 pusl. 


Labai įdomu, kad po 18 metų nuo šio soneto atsiuntimo „Draugijos“ 
redaktoriui, autorius tą sonetą iš pagrindų perdirbo ir išspausdino „Varpe- 
liuose“ (išleisti 1925 m.) 14 pusl., įvardydamas „Rezurekcija“. Čia jo teks- 
tas toks: 


Gustaičio laiškai prel. Dambrauskui 

ŽIBURIO HIMNAS*s 


Kam brangiausia — Lietuva, 
Kas ją myli — kaip Tėvynę, 
Stokie sveikas su knyga 
Vardan Dievo šviesti miniai, 
O tiesa mus išganys. 


Kad graži būt Lietuva, 
Ei pakelkim, vyrai, meną: 
Lai kiekvienas kiekviena 
Dailei aukurą kūrena — 
Menas vardą sugražiįs, 


Dora dora, kur esi? 

Ko bastaisi? Tave tremia! 
Vai tautų žvaigždė šviesi, 
Grįžk gaivinki tėvų žemę — 
Tujen mūsų Žiburys. 


Vėl įau gaivūs saulės spinduliai 
Ardo murziną paklodę sniego 
Ir žemelę kirdina iš miego. 
Trūksta pančiai, klega vandenai. 


Vėl dabinasi gamia žaliai; 
Paukščiai žvėrys, kur miškyne liego 
Kas tik gyvas vėl aikštėn išbėgo 
Sveikinti pavasarį linksmai. 


M. Gustaitis 


Aleliuja! Jūs, Velykos mano! 
Jūs Mesijui atidarėt grabą, 
Izraelį išvedėt iš tvano: 


Paskandinkit mano ydų stabą! 
Užgaudė varpai — žemužė dreba, 
Kelkis, siela, džiūgauk! Ei, Hozanna! 


“ Šis himnas rašytas taip pat p. O. Milaševičiaus ranka. Vadinasi, jisai redak- 
toriui atsiųstas 1918—1922 metų laikotarpyje. 

Pirmą kartą šis himnas išspausdintas kaip eilėraštis „Žiburyje“ 1911 m. 1 

Nr. 3 pusl. Ten jisai įvardintas „Mielas drauge“. Jau 1912 m. „Žiburio“ 3 nr. 5 

pusl. išspausčintas ir įvardytas „Žiburininkų giesmė“. Išspausdinta ir Č. Sas- 

nausko muzika, Tais pat metais išleistas atskiru iš kompozitoriaus rankraš- 

čio cinkografijos atviruku. Tačiau tarp ten išspausdinto teksto ir čia esamojo 
yra skirtumų. Ten šio himno tekstas šitoks: 


Jei tamsybė užgesiįs, 
Paskutinę tau balaną, 

Ir aptemęs žvilgesys 
Skęs į juodą tvaną. 
Štai tau šviečia Žiburys. 


Jeigu vėtra namą griaus, 

Tik ketvirta liksis siena, 
Mielas drauge, tu tuojaus 
Saulėn langą kirski vieną, 
Jis vadįsis Žiburys. 


Jei kaimynas neramus 

Skaudžia tave ir šeimyną 
Globdams žemę ir vaikus, 
Dirstelk, sveikas, i sėtyną, 


Ten tau šviečia Žiburys. 


Be to, Žiburio himną 1922 m. M. Gustaitis išleido su gaidomis atskirame 
lapelyje, bet redakcinių pataisų tik šios: antrame posmelyje antuoji eilutė 
baigiasi tašku. To posmelio paskutinės eilutės paskutinis žodis „sugrąžins“. 


Paskutinio posmo priešpaskutinė eilutė ten tokia: ,„Grižk, 


žemę —“ 


tėvų gaivinki 


Karaliene apgarsina.“ 


Kazimieras Berulis 


GIESMĖS FRAGMENTAS 


Sūnus Dievo koaukščiausia“ Pagarbinta būk Marija, 
Tarp Šventųjų Ją sodina Dangaus rūmų visa Ponia! 
Teikia valdžią kodidžiausią Užtaryki mūs broliją 


Ir palaimink ją malone. 


Duokim Garbę Dievui Tėvui 
Ir Jo Sūnui Žmogui — Dievui, 
Šventai Dvasiai Linksmintojai, 
Mūsų dūšių Pašvęstojai. Amen. 


“** Šie giesmės posmai išliko archyve, tur būt, del to, kad po jais buvo M. Gus- 
taičio trečiasis laiškas parašytas (išspausdintas 51 pusl). V. D. U. Bib. 
rankraščių skyriuje yra vienas iš M. Gustaičio sąsiuvinių, kurio pradžioje yra 
surašytos kelios ražančiaus giesmės su įvairiais braukymais ir taisymais, 
10 pusl. yra ir šių trijų posmų, matyti, pirmesnysis tekstas, kuris taip atrodo: 


O Sūnus ją koaukščiausia Būk pagarbinta Marija, 
Terp Šventujų pasodina; Rūmų Dangiškųjų Ponia; 
Duoda valdžią kodidžiausią, Užtaryk Dievop Žmoniją 
Karaliene pavadina. Ir palaimink ją malone! 


Duokim garbę Sutvėrėjui, 
Jėzui Kristui Atpirkėjui, 
Šventai Dvasiai Linksmintojai, 
Mūsų dūšių Pašvęstojai. 
Amen. 

Pirmieji du giesmės posmai tame sąsiuvinyje pieštuku ištaisyti ir tas 
tekstas sutinka su rastuoju prel. A. Dambrausko archyve, o trečiasis pos- 
melis netaisytas. 

“ Parašyta „būt vadina“, o Gustaičio ranka šie žodžiai perbraukti ir ištaisyti į 
"žodį „apgarsina“. 


Lietuvos ir Livonijos konfliktas 
1556—1557 m. 


SIMAS SUŽIEDĖLIS, KĖDAINIAI 


Prisiminę Lietuvos ir Livonijos politinių santykių raidą, lengvai pa 
stebėsime tris būdingesnius tų kaimyninių sijų periodus. Pirmasis prasi-- 
deda Kalavininkų ordino įsikūrimu ir užsibaigia jo pralaimėjimu Švento- 
sios šlaituose: visą tą laiką — pustrečio šimto metų — vyravo dažnos tar- 
pusavio kovos su labai trapiomis taikos paliaubomis. Antrąjį periodą —- 
nuo Šventosios kautynių iki Pasvalio taikos — Lietuva ir Livonija išgy- 
veno taikiai, tačiau per tą šimtą su viršum metų neatlaidžiai ginčijosi dėl 
sienos, prekybos reikalų ir pagaliau dėl Rygos arkivyskupijos globos. Tre- 
tysis laikotarpis apima Kalavininkų ordino žlugimą ir integralų Lietuvos 
įsigalėjimą Livonijoje. Kiekviena iš šių fazių, be to, žymi kaskart augančią 
Lietuvos įsravą padauguvio žemėje. 

Pirmasis ir antrasis laikotarpis, kaip regime, susiejamas Šventosios 
kautynių, o antrasis su trečiuoju sujungiamas Pasvalio taikos. Ypačiai 
reikšminga yra Pasvalio taika, vienu atžvilgiu žyminti atomazgą susikau- 
pusių Lietuvos ir Livonijos ginčų, didžiausios įtampos pasiekusių 1556/57 
metais, o antruoju—sudaranti preliudiją galutino Livonijos pajungimo Lie- 
tuvai. Ties šiuo būdingu ir patraukliu Lietuvos ir Livonijos santykių po-- 
sūkių — Pasvalio taikos užsklęstu 1556/ 57 metų konfliktu — ir sutelkia-. 
ma šio straipsnio vedamoji mintis. 


I. LIETUVOS IR LIVONIJOS NESANTAIKOS VERSMĖS 


Lietuvos ir Livonijos santykius daugiausia kartino toji geopolitinė- 
būklė, kuri jas abi sijo, bet drauge ir skyrė. Prisiglaudusios prie Baltijos 
jūrų kraštelio, bet turėdamos už savęs didelius slavų plotus, karinės eks-. 
pansijos laikais jos viena su antra varžėsi dėl įtakos Pskove ir Naugarde. 
ir atkakliai grūmėsi dėl Dauguvos vagos. Pirmajai priklausė Dauguvos 
aukštupis su Polocko faktorija ir gudų žemėmis, iš kurių Livonijos pir-- 
kliams plūdo duona ir turtas, o antroji valdė Dauguvos žemupį su Rygos 
uostu, į kurį smelkėsi rytinių ir šiaurinių Lietuvos žemių prekės. Jei karas 
su rusais jas abi kai kada ir sujungdavo, tai tranzitas Dauguvos upe ir 
pastangos savo varžovę kuo toliau pavaryti nuo Baltijos jūrų dar veikiau 
jas išskirdavo. 

Šešioliktojo amžiaus pradžioje militarinis pajėgumas susmuko tiek 
vienos, tiek ir antros, o Maskvos agresija, suslūgus totoriams, gaivališkai 

paaugo. Pasikeitusios aplinkybės dų nesutaikomus kaimynus buvo suviju- 
sios į karinę santarvę!, bet jinai pasirodė neefektinga ir trapi. Lietuvos 
kunigaikščiui Aleksandrui pritrūko ryžtumo ir ištvermės, o Livonijos ma- 
gistrui Valteriui Pletenbergui — jėgų. Teisybė, jam valdant, Livonija dar 
pajėgė prie Smalinio ežero (1503) sutraiškinti rusus ir išspausti šešerių 
metų taiką?, bet tai buvo paskutinis jos laimėjimas, Lietuvos pakankamai 
neparemtas ir neišnaudotas. Nepajėgdama daugiau krašto ginti, ji buvo 
priversta pirkti iš Maskvos taiką kaskart brangesne kaina. Pirma iš Livo- 
nijos buvo išderėtas neitralumas Lietuvos ir Livonijos rungtyse, paskui iš- 
reikalautas pasižadėjimas jokiu atveju nesidėti su Lietuva, galiausiai įpa- 
reigota Rusijai mokėti duoklę. Tokiomis nuolaidomis ji penkiasdešimčiai 
metų išsergėjo savo šalies taiką, bet į beviltę padėtį įkišo nepriklauso- 
mybę, nes, teisingu Kostomarovo pasakymu, Livonija pasidarė kone Rusi- 
jos vasalės. 

Susiklosčiusi tokia nepatvari Livonijos būklė skaudžiai dilgino kai- 
myninę Lietuvą. Jau Livonijos neitralitetas buvo gerokai užkabinęs jos 
saugumą, leisdamas Maskvai nekliudomai savo jėgas nukreipti prieš vie- 
nus lietuvius4. Dar labiau Lietuvos valstybę pažeidė 1521 ir 1554 metais 
su Rusija pasirašytos sutartys, uždraudusios Livonijai bet kokiu atveju 
susibičiuliauti su Lietuva5. Buvo aišku, kad Maskva pirma siekia Livoniją 
izoliuoti, o paskui ir visiškai ją pačiuptis. Tuos Rusijos kėslus ryškiai rodė 
Jono IV Žiauriojo titulavimasis „Livonijos valdovu“ ir į 1554 metų sutartį 
įtraukta Tartaus vyskupo prievolė mokėti duoklę už tariamai valdomas 
rusų sodybas?. Tokie vieno Livonijos federacijos nario duoti Maskvai pa- 


' Dogiel, Mathias: Codex diplomaticus Regni Poloniae et Magni Ducatus Li- 
tuaniae. Tomus V. Vilnae 1759, nr. 90 159—162 p. 

* Napiersky, K. E.: Russisch Livlūndische Urkunden. St. Peterburg 1868, nr. 
296, 249 0. 

* Kostomarov, N. Istoričeskija Monografii i Izsledovanija. Tom III. S. Pe- 
terburg 1867, 63 p. 

* Žiūr. Kentmann, Ruth. Livland im russisch-litauischen Konilikt. Die Grundle- 
gung seiner Neutralitūtspolitik 1494—1514. Marburg 1929. Red. A. Šapoka. 
Lietuvos istorija. Kaunas 1936, 202—203 p. 

" Napiersky, Russ. Liv. Urk. nr. 369. Monumenta Livoniae Antiguae. Bd. V. 
(Bartholomžus Grafenthals Livlūndische Chronik). Leipzig und Riga 1847, 
nr. 184. Čia skaitome: „Tho dem koninge van palen und grothf. tho lettowen 
nicht thoreden mith keynerley sache“... 509 p. 

* Žiūr. Forsten, G. V. Baltijskij vopros v XVI i XVII stoletijach. Tom I. S. 
Peterburg 1893, 72 p. 

* Rašydamas Anglijos karaliui Eduardui VI, Rusijos caras Jonas IV save vadino 
„Lord and Great Duke of..... Liefland“. Karamzin VIII primeč. nr. 485. 

. Apie duokle, kaip priekabę Rusijos — Livonijos karui, išsamiai rašo Juriens I. 
Vopros o Livonskoj dani. Varš. Univ. Izvest. Nr. 6—9, 1913. Stern, C. Der 
Vorwand zum grossen Russenkriege 1558, Riga 1936, 

žadai lietuvių negalėjo būti toleruojami. Antai, prarasdami savo įtaką 
Naugarde ir Pskove, lietuviai buvo Rusijos nušalinti šiaurės Europos er- 
dvėje; duodami dabar jai laisvę ir Livonijoje, jie įsileistų Joną Žiaurųjį 
beveik į savo kiemąs. Tada Zigmantui Augustui, tam delsiam Lietuvos 
kunigaikščiui, tektų su rusais rungtis ne tiktai pietuose ir rytuose dėl 
Dniepro ir Dauguvos aukštupio, bet ir žiemiuose dėl Dauguvos žiočių, taip 
svarbių Lietuvos saugumui. Tai būtų sunkiai pakeliama kova, nes rusai 
Lietuvą apsiaustų iš visų šonų. Todėl ją skaudino jau nebe Livonijos kon- 
kurencija, praeities dalykas, o visiška jos negalia atsispirti į Baltijos ma- 
rias gravituojančiai Rusijos jėgai. Tačiau, kol rusai Livonijon nebuvo įkė- 
lę kojos, lietuviai dar vylėsi seną aisčių padauguvį palenkti suverenei savo 
valdžiai. Savisaugos instinktas spirte spyrė juos visomis išgalėmis didinti 
savo įtaką Livonijoje, kad sprendžiamu metu galėtų ją patys vieni suglob- 
ti. Gi tokiu atveju ne tiktai sukuriami nauji konfliktų židiniai, bet įpučia- 
mos ir prigęsusios neapykantos žarijos. 

Dar prieš tai, ypač po Šventosios kautynių, dažniausia būdavo užkliu- 
vama už nesureguliuotų su Livonija sienų, kurios dėl pelkių ir miškų ne- 
buvo nė lengva pratiesti?. Kol Livonijos ordinas buvo pajėgus, tokia „atvi- 
ra“ su Lietuva siena didelių rūpesčių nekėlė, juoba, kad po Prūsijos suva- 
salinimo bent formaliai buvo pravesta ,„granicies Radivili“, pripažįstant 
tokiu būdu livoniškės ordino šakos suverenumą ir teritorijos neliečiamu- 
mą!0, Po Valterio Pletenbergo laikų, to paskutinio Livonijos švystelėjimo, 
Lietuvos ir Livonijos sienų klausimas iškilo į pirmą vietą. Livonijos ordi- 
nas visomis priemonėmis siekė tiksliai ir aiškiai sieną pratiesti, o Lietuva, 
priešingai, sieną supastovinti vengė, todėl abiejų šalių komisijos negalėda- 
vo susitarti.11. Ypačiai nesukalbami ir nenuolaidūs būdavo Žemaičių at- 
stovai, vyskupas ir seniūnas, kartą Zigmantui Senajam pareiškę, jog jie 
nežiną, kur pradėti sieną vesti ir kur baigti!2, Tai rodė sąmoningą lietuvių 
nusistatymą neturėti sų Livonija tvirtos sienos, kad galima būtų ją stum- 
ti arčiau Baltijos. Bet ir Livonijos ordinas neketino nusileisti, keršydamas 
už lietuvių įsiveržimus ir pats sprausdamasis į Lietuvos žemę. Ypač dažni 


" Pal. mano str. „Livonijos prijungimas prie Lietuvos“ (Athenaeum IV 1933) 
ir „Mykolo Radvilos pastangos prijungti Lietuvai Rygą“ (Athenaeum VII 1936) 

* Ziur. „Ktodziūski, A. Stosunek Polski i Litwy z Intlantami przed zatargiem z. 
r. 1556/57. Kwart. Historyczny. Lwėw 1908, 344—351, 

*“ Dogiel, Cod. dipl. V nr. 82. Schirren, C. Verzeichniss livlūndischer Geschi- 
chtsguellen in schwedischen Archiven und Bibliotheken. I. Heft. Dorpat 
1861, nr. 216. 

* Dogiel, Cod. dipl. V nr. 114. Kniga Posolskaja Metriki V. K. Litovskago, 
1545—1572. Tom I. Maskva 1843, nr. 16. 

* Russkaja Istoričeskaja Biblioteka (Litovskaja Metrika). Tom XXX. Red. 
J. J. Lapo. Jurjev 1914, 60 p. 

nesusipratimai kildavo su Daugpilio komtūru, Vilhelimu Fūrstenbergu, iš- 
gyvenusiu apie dvidešimt metų (iki 1554) tame kampelyje, kur kryžiavosi 
Lietuvos, Gudijos ir Livonijos interesai. Jo metu prie Daugpilio komtūri- 
jos sienų, rodės, buvo atgimę Kęstučio laikų „reizai“, kuriems taikos metas 
nebuvo jokia grąsmė!*, Livonijos ordinas ir Lietuva bergždžiai susirašinė- 
jo ir keitėsi pasiuntinybėmis: ginčai dėl sienų, Zigmantui Augustui ėmus 
valdyti, ne tiktai nenuščiuvo, bet dar labiau suaktyvėjo!4. 

Sienų ginčai glaudžiai sijosi dar su kita nesantaikos versme, iš kurios 
taip pat gausiai tryško abiejų šalių barniai.. Lietuva ir Livonija buvo vie- 
nodai suinteresuotos Dauguvos vaga, bet jųjų prekybos reikalai nebuvo 
sutvarkyti reciprociteto principu. Vokiečių hanzos įmokyta ir savo naudos 
tepaisanti Livonija varžydavo Lietuvos įvežimą ir išvežimą. Antai, 1533— 
1537 metais buvo draudžiama į Lietuvą įvežti galvijai, arkliai, parakas, 
švinas, džiovintos žuvys — žodžiu, visa tai, ko reikėjo Lietuvos karui su 
rusais!5, Be to, dažnai pasitaikydavo prievartos veiksmų prieš Lietuvos 
pirklius, už ką lietuviai atsilygindavo panašiomis represijomis. Čia taip 
pat daugiausia širdijosi Polocko vaivada su Livonjos komtūrais, valdžiu- 
siais padauguvio pilis: Lietuvos pirkliai turėdavo didelio vargo praplaukti 
pro Daugpilį ir Krustpilį, o Livonijos pirklių prekės būdavo suturimos Po- 
locke16. Visa tai kurstė lietuvių geismą turėti laisvesnes rankas prie Dau- 
guvos krantų ir prasistumti į Rygos uostą, kaip kad lenkai per didelius 
vargus buvo prisiplakę prie Dancigo. 


Ginčai dėl sienų ir tranzito Dauguvos upe 1555 metais pasiekė tokios 
įtampos, jog mažai betrūko, kad tarp abiejų kaimyninių šalių įsižiebtų 
karas!7. Tarpininkaujant Austrijos karaliui Ferdinandui Habsburgui, Zig- 
manto uošviui, Lietuva kardo nepakėlė tikriausia tiktai dėlto, kad Rusijos 
caras Jonas Žiaurusis neseniai buvo baigęs kariauti su Astrachanės toto- 
riais ir pasisukęs veidu į Lietuvą, su kuria tik trumpam (iki 1556. III. 15) 
buvo suderėta taika!8. Tokiu metu žvanginti ginklu Livonijoje buvo ne- 
saugu ir neišmintinga, juoba, kad Lietuva galėjo pasirinkti dar Vytenio ir 
Gedimino pramintą intervencijos kelią: paremti Rygos arkivyskupą prieš 
Livonijos ordiną. 


1 


6 


Renner, J. Livlūndische Historien. Herausg. von R. Hausmann und K. H6hl- 

baum. G6ttingen 1876, 128 p. Mittheilungen aus dem Gebiete der Geschijhte Liv, 

Esth und Kurlands. Bd. X. 147. 150. Schirren, Verzeichniss I nr. 311, 316, 323, 

834. 

“ Verz. I nr. 376, 397, 398, 399. 401, 407. 

* Gadebuch, Fr. K. Livlūndische ĮJahrbicher. Erster Theil. Riga 1780, 347, 353 p. 

* Verz. I. nr. 417. Š 

" Ten pat nr. 435. Ktodziūski 349 p. Lachowicz, St. A. Listy Originalne Zyg- 
munta Augusta do Mikotiaja Radziwilta Czarnego, Wilno 1842, 93 p. 

* Kniga Posolskaja Lit. Metriki nr. 56, 91—94 p. 

Rygos arkivyskupas Vilhelmas Brandenburgietis ir jo brolis Prūsijos 
kunigaikštis Albertas, Zigmanto Augusto pusbroliai, buvo sumoję atgai- 
vinti tokius Livonijos ir Prūsijos saitus, kokie buvo tarp šių abiejų vokiš- 
kų diasparų, kol Prūsija nebuvo suvasalinta!9. Tačau nukirstas šakas vėl 
sugydyti, ir dargi vienos Hohenzolernų giminės rankose, tegalima buvo se- 
kuliarizavus Livonijos ordiną ir vyskupijas. Šitai padaryti buvo viltasi jau 
tada, kai Vilhlemas Brandenburgietis, Zigmanto II Senio paremtas, užsi- 
dėjo Rygos arkivyskupo mitrą20, Deja, Zigmantas II, smarkus su refor- 
macija kovotojas, nepanorėjo savo pašonėje turėti dar vieno jos židinio ir 
savo seseraičio užsimojimų neparėmė?!. Tuo pasinaudojo Livonijos ma- 
gistras, geidęs pasiskelbti vienavaldžiu Livonijos viešpačiu. Reformacija ir 
jam teikė gerų vilčių, bet pirma reikėjo nurungti arkiv. Vilhelmą. Pakurs- 
tydamas prieš jį Rygos miestą, nenorėjusį arkivyskupui prisiekti, jis pri- 
vertė savo konkurentą pasižadėti, kad jiedu nesistengs sekuliarizuotis ir 
be Livonijos landtago sutikimo nesirinks savo pagelbininkų iš kunigaikš- 
čių giminės22, Šiuo nuostatu — vadinamuoju 1546 m. Valmieros recesu — 
manyta atsiginti nuo tokių arkivyskupo ir magistro papėdininkų, kurie, 
remiami žymesnių kunigaikščių arba karalių, įgytų Livonijoje nusveria- 
mos įtakos. Kadangi ordinas militariškai buvo pajėgesnis ir savo tikslų 
galėjo siekti be žymesnės kitų paramos, tai Valmieros recesas labiausiai 
susaistė arkivyskupą. Jis turėjo kuriam laikui pritildyti savo norą pasi- 
daryti sekuliarizuotos Livonijos galva. 

Šie Rygos arkivyskupo užsimojimai, rasit, būtų visiškai sudužę, jei 
Lietuva, dėl grąsaus rusų pavojaus ir ginčų su Livonija, nebūtų irgi užsi- 
maniusi Livoniją suvasalinti. Tai sužinome iš Zigmanto Augusto ir Prū- 
sijos Alberto 1552—1554 metų pasitarimų, kuriuose buvo gvildoma, kaip 
įgyvendinti Livonijos sekuliarizaciją ir įtraukti ją į santarvę prieš Rusi- 
ją?*. Suvasalintos Livonijos kunigaikščiu turėjęs būti arkiv. Vilhelmas, 
bet jis buvo jau nebejaunas ir nesveikas, o Albertui rūpėjo Rygos arkivys- 
kupo sostą išlaikyti savo giminės rankose; kitaip jam nebuvo intereso 


" Bergengrin, A. Herzog Christoph von Mecklemburg. Reval 1898, 23 p. Kžo- 
dzinski 373 p. Forsten 69—70. 

*. Mon. Liv. Antig. V 144 p. Vilhelmas pirma buvo išrinktas Rygos arkiv. koad- 
iutorium (1530), o paskui paliko arkivyskupu (1539). Theiner II. nr 510. 

* Dogiel V nr. 104, 105, 106. Švabe, A. Sigismunda Augusta Livonijas politika. 
Latvijas Vėstures Institūta Žurnals. Nr. 1 ir 4. Riga 1937. Autorius neteisin- 
gai rašo, kad Vilhelmui atvykus į Livoniją, ji pakliuvo į Lenkijos protekto- 
ratą. Lenkai visai nesidomėjo Livonija, o Lietuvos protektoratas prasideda 
tiktai po Pasvalio taikos. 

* Mon. Liv. Antig. V 115. 

* Kolankowski, L. Polska Jagiellonėw. Lwėw 1936, 290—291. Bergengrin, 33. 

žlugdyti ordiną ir stiprinti padauguvyje Lietuvos įtaką. Tad pradžioje nuo 
Zigmanto Augusto pasiūlų Albertas traukėsi atatupstas. Bet kai iškilo 
mintis Rygos arkivyskupo koadiutorium padaryti jo giminaitį, Meklenbur- 
go kunigaikštį Kristupą“', Albertas pats gyvai susirūpino Lietuvos para- 
ma. Mat, arkiv. Vilhelmas galėjo Kristupo rinkimus pravesti kapituloje ir 
savo žemių landtage; ordino sutikimas buvo sunkiau gauti, nes Valmieros 
recesas gynė rinkti koadiutorių iš kunigaikščių giminės. Kristupas ordinui 
buvo dar neprimtinesnis: jį rėmė net dvi susigiminiavusios kunigaikščių 
šeimos — Brandenburgo ir Meklenburgo. Taigi sumanymas paskelbdinti 
Kristupą arkiv. Vilhelmo papėdininkų jau iš anksto turėjo atsidaužti į at- 
kaklų ordino pasipriešinimą, kurio nesitikėjo savo jėgomis palaužti nei 
Prūsija, nei Meklenburgas. Abiems buvo labai brangi paslauga Lietuvos, 
kuri galėjo atsispirti ir svaresne jėga, ir Rygos arkivyskupijos globėjos 
teise — ius conservatorii“*. Zigmantas Augustas galėjo net skelbti, kad 
Valmieros recesu ši sena Lietuvos privilegija yra neteisėtai aprėžta. Tuo 
būdu Lietuvos, Prūsijos ir Meklenburgo interesai, kad ir skirtingų mo- 
tyvų bei siekimų apipinti, susibėgo į vieną tikslą:įsodinti Kristupą į Rygos 
arkivyskupo katedrą. 
| Zigmantui Augustui paremti Kristupo elekciją daugiausia įkalbinėjęs 
Prūsijos Albertas. Tuo reikalu 1555 metų vasarą pas karalių buvo nuvy- 
kęs Prūsijos pasiuntinys Asverus Brandtas, kuris įrodinėjo karaliui, jog 
geriausias būdas pasiekti jau anksčiau su Albertu aptarto tikslo, suvasa- 
linti Livoniją, tai įtvirtinti Kristupą Rygos arkivyskupijoje26. Tų pačių 
metų rudenį Zigmantą Augustą aplankė Vilniuje pats Albertas. Bemedžio- 
dami Rudninkų giriose, jie baigtinai susitarė dėl Kristupo elekcijos27. Po 
šitos medžioklės Albertas rašė iš Vilniaus, kad karalius nutaręs remti 
Kristupą, nepaisydamas Valmieros nutarimų ir Livonijos ordino priešingo 
nusistatymo?s. Zigmantui Augustui šitaip apsisprendus, 1555 metų lap- 
kričio mėn. atkako į Vilnių dar vienas Alberto žygūnas, pasprūkėlis iš Li- 
vonijos Jonas Lėhmilleris, atsivežęs su savim jau parengtus metmenis 
(„Bedencken“), kaip karalius turįs prastumti Kristupą į koadiutorius ir 
kuo Valmieros nutarimai yra neteisėti2?, Su karaliumi jis negavo pasima- 


Bergengriin, 28. Švabe, 75. 

Napiersky, K. E. Index corporis historico - diplomatici, I, nr, 971, II nr. 

3396. Hildebrand, H. Liv., Ehst und Kurl. Urkund. VIII nr. 912, 913. Dogiel 

Vv 79. — 

Schirrmacher, Fr. W. Johann Albrecht, Herzog von Mecklenburg. Erster 

Theil. Wismar. 1885, 294—295 p. Bergengriin, 33. Kolankowski, 291. 

" Schirrmacher, Fr. W. Johann Albrecht, Herzog von Mecklenburg. Zweiter 
Theil. Beilagen. Wismar 1885. nr. 127, 337 p. Verz. I nr. 436. Klodzinūski 
390. 

* Kolankowski 292. 

tyti, nes Zigmantas Augustas buvo išvykęs į Lenkiją. Savo vietoje buvo 
palikęs Lietuvos kanclerį, Mykolą Radvilą, daugiau už karalių susirūpinusį 
Livonijos reikalais. Drauge su Jonu Lėhmilleriu jiedu iškrapštė senus Vil- 
niaus archyvo pergamentus, iš kurių paaiškėjo, kad jau Vytautas buvo 
Rygos arkivyskupijos globėjas*0. Į tai atsispiriant buvo  suredaguotos 
instrukcijos Lietuvos pasiuntiniui, Kasparui Lonckiui, kuris turėjęs magis- 
trui priminti, kad Rygos arkivyskupiją Lietuva jau seniai globoja, todėl 
jai priklauso žodis ir koadiutoriaus elekcijoje. 


Kasparas Lonckis į Livoniją išvyko dar tų pačių 1555 metų pabaigoje. 
Kalėdas jis prašventė pas arkivyskupą Vilhelmą Koknesės pilyje, kur jau 
buvo atvykęs ir aštuoniolikos metų Kristupas*!. Po Naujų Metų Lonckis 
išvyko į Cėsę, į magistro Henriko Galeno sukviestą ordino konventą, ap- 
tarti Kristupo kandidatūros. Tenai jis taip karštai Kristupą parėmė ir taip 
jį išgyrė, kaip tiktai esą galima išgirti „gražią ir meilią merginą““2. Nepai- 
sant tokios panegirikos ir įsakmių Zigmanto Augusto pageidavimų, Henri- 
kas Galenas atsikalbinėjo, kad ne jam ir ne konventui, o visos Livonijos 
landtagui tepriklauso tas dalykas nuspręsti. Kasparas Lonckis pasijuto 
gerokai įžiebtas, kad karaliaus pageidavimai neįmami dėmesin ir kad atsi- 
kalba nudelsiama procedūra. Jo savimyla buvo dar labiau įgnybta, kai pie- 
tų metu, apsilenkiant su vokiečių kunigaikščių papročiais, jis negavo atsi- 
sėsti šeimininko vietoje, kurioje būdavo sodinamas karališkas legatas. Pa- 
laikęs tai karaliaus garbės pažeidimu, sėdus valgyti, Lonckis šokterėjo per 
stalą ir, magistro nesiklausęs, pasišalino ir išvyko iš Cesės**. Tuo būdu 
Lietuvos pasiuntinio intervencija pasibaigė nelemtai ir be laukiamų vaisių. 


Kasparo Lonckio nesekmė tiktai labiau paryškino nuomonę, kad Livo- 
nijos ordinas lengvai kunigaikščio Kristupo įsileisti nemano. O arkiv. Vil- 
helmas, Lietuvos ir Prūsijos paremiamas, kapituloje Kristupo rinkimus 
jau buvo seniai pravedęs: reikėjo dabar tiktai apskelbti tai arkivyskupijos 
landtage. Tam reikalui Limbažiuose buvo sukviestas Rygos arkivyskupijos 
žemių seimas, kuriame, be Kasparo Lonckio, dar dalyvavo Prūsijos ir 
Meklenburgo delegatai; visų jų akivaizdoje Kasparas Meklenburgietis 
1556 metų sausio mėnesio 28 d. buvo apskelbtas Rygos arkivyskupo koa- 
diutorium*'. Zigmantas Augustas vėliau ne kartą pabrėžė, jog tai buvo pa- 
daryta su jo žinia ir tvirta parama?5, 


* Napiersky, Index I nr. 971. 

*: Monumenta Livoniae Antiguae V 117. Schirrmacher II nr., 127, 130 p. 

2 Henning, Salomon. Lifflendische Churlendische Chronica Scr. rer. Liv. II 
Riga 1848, 216 p. 

S Schirrmacher II nr. 127, 341 p. 

* Verz. I. nr. 457. Renner 148 p. Bergengrin 47 p. 

5 Dogiel, Cod. dipl. V 200 p. Kniga Posolskaja Lit. Metriki 193 p. 

Kai Kasparas Lonckis,pargrįžęs į Vilnių, nupasakojo Zigmantui savo 
kelionės vaisius, karalius nurašė magistrui smarkų laišką, reikalaudamas 
Kristupo rinkimus būtinai pripažinti; Rygos arkivyskupą ir kapitulą kitu 
laišku padrąsino nenusileisti, pažadėdamas jiems savo paramą*s. Taigi 
Zigmantas Augustas užsiangažavo net /ėga paremti savo žodžius, jei jiems 
nebūtų paklusta. Šiaip jau neryžtingas karalius taip karštai šokterėjo, 
rasit, dėl to, kad neperseniai (1556. I. 22) buvo atnaujinęs su Meklenbur- 
go kunigaikščiu Jonu Albertu 1525 metų draugiškumo sutartį; ta proga 
Varšuvoje viešėjo pats Jonas Albertas, Kristupo brolis, kuriam Zigmantas 
įsipareigojo prispausti Livonijos ordiną37. 


III. LIETUVOS INTERVENCIJA KOADIUTORIŲ VAIDUOSE 


Kristupo elekciją ordinas palaikė jam sviestu iššūkiu. Henrikas Ga- 
lenas, jausdamasis esąs teisus, — Valmieros recesas juk buvo paties arki- 
vyskupo priimtas, — nemanė tap lengvai užsileisti. Pradėdamas gi su Lie- 
tuvos globotiniu rimtą ginčą, aiškiai regėjo, jog kovos su lietuviais gali 
neišvengti. Tokiam eventualumui jis rengėsi jau iš anksto. Dar 1556 metų 
pradžioje buvo įsakęs Goldingos komtūrui išžvalginėti Lietuvą?s. Kiek vė- 
liau, kaip praneša švedų sekliai, Livonijos ordinas rengėsi griežtai pasi- 
priešinti bet kokiai lietuvių invazijai*9. Norėdamas daugiau turėti jėgos, 
į Vokietiją išsiuntė Daugpilio komtūrą Gothardą Kettelerį ir Rygos pilies 
saugą Jurgį Siebergą*0. Gothardas Ketteleris Vokietijoje išgyveno apie 
pusantrų metų, ilgiausiai prabūdamas Lubecke. Tasai Hanzos centras, su- 
sirūpinęs Livonijos status guo išlaikymu, sutiko algininkus pristatyti jūros 
keliu, nepaisydamas Zigmanto Augusto ir Prūsijos Alberto įspėjimų*!. 

Drauge Livonijos ordino valdžia buvo stiprinama ir iš vidaus. Su- 
kviestas Valmieroje Livonijos landtagas paneigė Kristupo rinkimus, o iš 
Lietuvos pareikalavo atsisakyti nuo 5ius conservatorii“42, Vadinasi, buvo 
siekiama tiktai vieno magistro riktuojamos ir nuo pašalinės intercesijos 
laisvos valstybės. Šiam reikalui magistro pagelbininku buvo parinktas ne 


“ Verz. I nr. 466. Bergengrin 49-50. 

“ Dogiel, Cod. dipl. I 511—514 p. Verz. I nr. 195, 

* Verz. I nr. 460. 

"* Ten pat nr. 467. 

“* Mon. Liv. Antią. I 206 (Th. Hiūrn). Schirrmacher II 342 p. Dogiel, Cod, 
dipl. V 201, 206 p. Renner 150. Bergengrin 49 nota 2. Th. Schiemann. Histo- 
rische Darstellungen und Archvalische Studien. Hamburg - Mitau 1886, 94 p. 

* Karwowski, St. Wcielenie Inflant do Litwy i Polski. Poznai 1873, 22. 
Richter, A. Geschichte der dem russischen Kaiserthum einverleibten deutschen 
Ostseeprovinzen. Erster Theil. Riga 1857, 311. Bergengrin 55. 

* Verz. I nr. 468, 469. Mon. Liv. Antą. V, 668, Schirrmacher I 302 ff, Bergen- 
grin 52 nota 4. 

landmaršalas Kasparas Minsteris, kuriam pagal įsigyvenusį paprotį toji 
vieta turėjusi tekti, bet Vilandės komtūras Vilhelmas Fiirstenbergas*. 
Tuo žygiu ordino konventas sužlugdė arkivyskupo puoselėtą viltį greitu 
laiku susilaukti magistro vietoje savo žmogaus, nes Galenas buvo paliegęs 
ir susenęs. Be to, buvo krikdomi ir silpninami arkiv. Vilhelmo šalininkai, 
kurių rados ne tiktai Rygos ir kitose vyskupijose, bet ir tarp pačių ordino 
riterių, net jų vadų44. Kai kurie iš žymesnių opozicininkų, kaip ordino 
kancleris Kristupas Bėttcheris, buvo išbėgioję į užsienius45; kiti rikiavosi 
aplink Rygos arkivyskupą. Prie jų priklausė ir Kasparas Miinsteris, kuris 
drauge su arkivyskupu buvo tos minties, jog nuo rusų pavojaus tegalima 
atsiginti, susidėjus su Lietuva ir Lenkija46. Priešingai, magistro Galeno 
patarėjai ir šalininkai Lietuvos ir Lenkijos globą tarė esant pavojingesnę 
už suartėjimą su Maskva: juos baidė sekuliarizaciniai Lietuvos siekimai, 
kurie į pirmą vietą kėlė Vilhelmą Brandenburgietį. Iš dviejų blogybių vieni 
rinkosi Lietuvos protektoratą, o kiti — duoklės prievolę Maskvai+7. Šitas 
nuomonių priešingumas, rusenęs iki šiol slaptoje, dabar iškeltas viešai, 
Livoniją suskaldė į dvi nesutaikomas stovyklas: vienai ėmėsi vadovauti 
arkiv. Vilhelmas, o antrai — magistras Henrikas Galenas ir jo pasirinktas 
koadiutorius Vilhelmas Fiirstenbergas, tapęs faktinuoju ordino vadu. 


Livonijos ordino konventas, iškėlęs į magistro pagelbininkus Vilhelmą 
Fūrstenbergą, kaip ant delno parodė nedraugingą Lietuvai politiką. Juk 
šitas vestfalietis apie dvidešimt metų (1535—1554) yra buvęs Daugpilio 
komtūru, o per visą tą laiką prie jo komtūrijos siautėjo nenumaldomi sie- 
nų ginčai ir incidentai*8. Čia lietuviai įpuldavo į Daugpilio komtūriją, nu- 
siaubdami aplinkinius dvarus, čia Fiirstenbergas įsibraudavo Lietuvon iki 
16 mylių, pridarydamas didelių nuostolių49. Livonijos istorikai mėgia už 
tai kaltinti vienus lietuvius: jie nepaisę sienų nuostatų ir puldinėję ordiną; 
bet drauge giria ir Fiirstenbergo aikštingumą, kuris stūmęs jį keršyti 
kiekvieną lietuvių įsiveržimą50. Gal ir teisybė, kad lietuviai nebuvo primir- 
šę Traidenio žodžių apie Daugpilio tvirtovės žalingumą, bet tikra ir tai, jog 
mažai kada Livonijos pasienyje rados tiek vaidų, kaip Daugpilio tvirtovę 
valdant Fiirstenbergui. O tie vaidai užsikurdavo ne vien dėl sienų, bet ir 
dėl tranzito Dauguvos vandenimis, nes Fiirstenbergas širdijosi, antai, ir su 


“ Renner 146. Caspar von Minsters Vertheidigungsschrift — Mitth. X 150. 
Cf. Schwartz, Ph, Wilhelm von Firstenberg, Rigascher Almanach fir 1879. 

* Bergengrin 24. 

* Ten pat 44 ir Beilagen nr. 2, 307 p. Verz. I 436. 

“* Mittheilungen X 146—147. Bergengrin 54. 

Polocko vaivada51. Būdamas karšto temperamento ir išgyvenęs su Lietuva 
nebičiuliškas dienas, Fiirstenbergas pasidarė Lietuvos nedraugas, net jo- 
sios priešas 52. Lietuvos neapykanta neišgaravo iš jo nė tada, kai jis nukilo 
į Vilandę, o į Daugpilį buvo atkeltas jau minėtas Gothardas Ketteleris. 
Galima buvo laukti, kad pakopęs į aukštesnes pareigas, jisai netaikos dva- 
sia apgaubs visą ordiną. Nemėgo jo ir lietuviai. Salamonas Henningas liu- 
dija, kad Lietuva buvo juoju perdėm (durchaus) nepatenkintas“. Pasky- 
rus jį koadiutorium, Zigmantas Augustas pareiškė magistrui savo nepa- 
sitenkinimą ir baimę, kad iš Fūrstenbergo neapykantos Lietuvai galinti 
pasinaudoti tiktai Maskvas+4, 

Pačioje Livonijoje, Fiirstenbergą pakylėjus į koadiutorius, naminiai 
vaidai taip pat įgavo dar aštresnę formą. Kasparas Miinsteris, prislėgtas 
padarytos jam neteisybės, suartėjo dar labiau su arkivyskupu ir ordino 
sluoksniuose ėmė gyvai remti prolietuvišką akciją55. Ordinas savo ruožtu 
ji apkaltino, kad drauze su arkivyskupu sulygęs Livoniją atiduoti Lenki- 
jos karaliui56. Šitai vėliau pakartojo Baltazaras Rusovas, o juo vėliau 
nusekė beveik visi Livonijos istorikai57. Tačiau yra tai perdėtas dalykas. 
Kasparas Minsteris tebuvo glaudesnės sąjungos su Lietuva šalininkas. 
Kai liko nustumtas nuo aukštesnių pareigų, Lietuvos bičiulystė jam 
dar labiau parūpo, bet tiktai tiek, kad išsikovotų iš ordino satisfakciją. Li- 
vonijos ordinas, be abejo, negalėjo užsileisti, nes Lietuvos intervencija jam 
būtų pavojinga. Užtat Miinsteris buvo kaltinamas susidėjęs su svetimais 
valdovais, o krašte ėmė būriuotis ordino riterių vėliavos58. Niekam nebuvo 
paslaptis, kad jos pirmų pirmiausia bus pakreiptos į arkivyskupą Vilhelmą 
ir Mūnsterį. Tai pajutęs, Livonijos landmaršalas šoko stiprintis jam pa- 
vestose pilyse, tačiau suagituotos įgulos jo nebejsileido5?. Prisiglausti jis 
tegavo pas arkivyskupą, Koknesėje ir Raunoje, bet netrukus turėjo visiš- 
kai sprukti iš Livonijos. Atsidūręs Lietuvoje, jis mėgino raštu įrodinėti 
savo nekaltumą60, 

Teisybę sakant, ne Kasparas Mūnsteris buvo toji auka, kuria ordinas 
norėjo pirkti Livonijos supremaciją. Stambiausia kliūtis buvo arkiv. Vil- 
B Ver. I 417. 

* Henning 218. 

“ Renner 147, Schwartz 4. 

* Verz. I nr. 477, 478, 479, 480, 483. Mon. Liv. Antą. V. 669 Karwowski 22, 

“ Mittheilungen X 159, Karwowski 24. 

“" Russow, Balthasar. Chronica der Provintz Lyfflandt. Scr. rer: II. Riga 
1848, 49, 

* Mon. Liv. Antą. V. 670. 

* Ten pat I 207 (Th. Hišrn). Renner 150-151. Mittheilungen X 151-152. 

* Mittheilungen X (Caspar von Miinster's Vertheidigungsschrift 143—160). 
Verz. I 321 (1566. IX. 8 Vilnius). Arbusov, L. Grundriss der Geschichte Liv, 
Est und Kurlands, Riga 1918, 175. 

helmas, siekęs nuraškyti tą patį vaisių. Taigi, nuvytas į arkivyskupo rū- 
mus Kasparas Miinsteris, buvęs kandidatas į magistrus, sudarė tiktai gra- 
žią progą susitelkusiai Livonijos ordino pagiežai pakrypti prieš Koknesės 
šeimininką. Neturėdamas tiek jėgos, kaip ordinas, šis rūpinosi bent apsi- 
drausti Prūsijos ir Lietuvos paspirtimi: siuntinėjo į tas šalis pasiuntinius 
ir rašinėjo laiškus. Pora tų laiškų, skirtų broliui Albertui, pakliuvo ma- 
gistrui į rankas. Viename iš jų arkiv. Vilhelmas esą skatinęs Albertą 
siųsti į Kuršą 10.000 vyrų, o į Taliną 3—4 laivus, nes nemaža ištikimųjų 
laukią išvaduojami; ordiną yra apnikusi netvarka, tad būsią galima lai- 
mėti ir kraujo nepraliejus 61. Henningas, priminęs tą laišką, nurodo, jog 
Prūsijai buvę pasiūlyta, išlaipinus ginkluotus būrius Daugavsgryvoje, 
Pernavoje ir Salacėje, pulti ir užimti ordino žemes62. Ar Rygos arkivysku- 
pas tikrai taip rašė, nieko aiškaus nežinome, nes laiško originalas nėra iš- 
silaikęs. Zigmantui Augustui arkivyskupas teisinosi tokių diversinių pa- 
siūlų nepiršęs: jis tiktai broliui nusiskundęs sunkia savo padėtimi ir prašęs 
jį ne ginklų (n0n armis) ginti nuo grąsių ordino užmačių; be to, magistras 
griebęsis ginklo pirma, negu tie laiškai buvę išsiųsti63. Galima įtarti, kad 
arkivyskupo laiškas buvęs šališkai suprastas arba net perdirbtas64. Gana 
to, magistras Galenas šią bylą pateikė Cesės landtagui (1556.V. 28 — VI. 
18), kuris arkivyskupą apkaltino ir dėl jo korespondencijos, ir dėl kitų jo- 
darbų. Jam buvo prikišta, kad jis, susimokęs su svetimaisiais, ketinęs 
įvykdyti krašte perversmą, ėmęsis tam tikslui nepadorios konspiracijos 
veiksmų, į nusikalstamą darbą įvėlęs ordino landmaršalą Miinsterį, sulau- 
žęs krašto taiką ir sudrumstęs jo rimtį65. Kaltinimai vienas už antrą sva- 
resni, bet nėra žinios, kiek jie teisingai pagrįsti. Reikia neprimiršti, kad 
Rygos arkivyskupija buvo autonominis Livonijos vienetas, galėjęs daugiur 

nepriklausomai nuo ordino veikti. Arkivyskupas, teisybė, kėsinęsis pa- 
glemžti ordiną, užsimojęs sukurti vienalytę Livonijos valstybę, bet to pa- 
ties troško ir magistras, išėjęs kovoti su arkivyskupu. Skirtas buvo tas, 
kad pirmasis šaukėsi užsieninės paramos, o antrasis pasikliovė daugiau 
savo jėgomis. Tačiau Livonijos federacijai abiejų nusikalsta vienodai, nes 
abu buvo pasišovę pakeisti senąją tvarką. Arkivyskupo kėslai išdalyti Li- 
voniją svetimiesiems nėra pakankamai įrodyti. 

Zigmantas Augustas, sužinojęs apie pavojingą Livonijos vaidų sta- 
diją, nurašė arkivyskupui ir magistrui bei luomų atstovams laiškus ir nu- 
siuntė į Livoniją Žemaičių vysk. Joną Domianowskį“6. Arkivyskupui jis 
turėjo patikrinti Lietuvos paslaugą, o magistrui įkalbėti susitaikyti. Do- 
mianowskis atvyko į Livoniją Cėsės landtagui susirenkant, bet taikomų 
arkivyskupui kaltinimų nesuturėjo. Renneris rašo, kad Domianowskiui 
buvę pakišti Vilhelmo nelemti laiškai, kurie Lietuvos pasiuntinį taip ap- 
stulbinę, jog tasai tučtuojau išsiskubinęs atgalios67. Deja, tai nėra visai 
teisinga. Vysk. Domianowskis buvo sutiktas labai nepalankiai, kone pra- 
vytas, neleidus jam net pasimatyti su arkiv. Vilhelmu“s. Šis jau buvo Kok- 
nesėje apsiaustas — atkirsti jam visi keliai susižinoti su Lietuva ir Prū- 
sija; jis galėjo su jomis susisiekti tiktai per Biržų Radvilas99, 

Negavo su arkivyskupu pasimatyti ir antras Lietuvos pasiuntinys, 
Kasparas Lonckis, įsipykęs ordinui nelemtu savo netaktu. Dar nepargrį- 
žus Domianowskiui, jis vyko papildomai arkivyskupą  painformuoti apie 
karaliaus ir Prūsijos Alberto pasitarimus. Drauge su arkivyskupo palydo- 
vais Lonckis traukė tuo keliu, kuris į Koknesę vedė per Viesytę ir Saucę, 
bet buvo sergimas ūmaus Rezeknės vogto Wernerio Shall von Bellio7o, 
Patyręs, jog laisvai nepraeis, mėgino prasprukti slaptomis (hielt... heim- 
lich ungewontlichen pasz), bet tas jam nepavyko: per mylią nuo Koknesės 
sargybinių buvo sučiuptas, iškrėstas (crudeliter exutus atgue spoliatus) ir 
taip apkultas, kad antrą ar trečią dieną (prieš 1556. VI. 9.) nuo žaizdų pa- 
simirė. Nukauti buvo dar keli jo palydovai, nesuskubę išsprūsti iš sargy- 
binių rankų, ir sužeistas Vilhelmo pasiuntinys Hermanas, šios kelionės va- 
dovas7!. Rasti pas Kasparą Loncki dokumentai buvo įteikti magistrui?2. 
Livonijos ordinas dėl šio incidento sakėsi esąs nekaltas, nes Lietuvos pa- 
siuntinys keliavęs be apsaugos raštų. Zigmantas Augustas vėliau atsikir- 

tes, kad tokie raštai (litterae securitatis) tarp Lietuvos ir Livonijos iki 
tol buvo nereikalingi ir neįprasti?*. Iš tikrųjų, Kasparas Lonckis buvo nu- 
žudytas ne dėl kokių formalybių ,o dėl susitelkusios prieš jį patį ir Lietuvą 
neapykantos. Ordinui terūpėjo pasiteisinti, kad Lietuva, pažeidus „ius 
gentium“, staigiai nepultų ir neišvaduotų Koknesėje apsupto Vilhelmo. 
Žvitriai apsisukęs, Vilhelmas Fiūrstenbergas arkivyskupą įveikė pirma 
negu gaišus Zigmantas suskubo savo globotinį paremti. 

Pasibaigus Cėsės landtagui, ordino kariuomenė ipuolė į Rygos arki- 
vyskupiją, apsiautė Raunos pilį ir rytojaus dieną (1556. VI. 19) ją 
paėmė?4. Tuo pačiu metu Siguldos komtūras užėmė ir apgrobė Krimuldos 
pilį"5. Tai regėdamas arkiv. Vilhelmas atleido nuo priesaikos įžado savo 
riterius ir rezignavo kapitulos naudai (1556. VI. 20); ji norėjo išderėti iš 
ordino paliaubas, bet Fiirstenbergas nesutiko?6. Smarkiausia jo vora, nuo 
Raunos žygiavusi per Dzerbenę ir Piebalgą, Petrinių išvakarėse priartėjo 
prie Koknėsės. Čionai patraukė ir pirmieji Kettelerio suverbuoti Vokieti- 
joje algininkai, neseniai išlaipinti Taline?7. Talkino ordinui dar Rygos mies- 
tas, atsiuntęs pustrečio šimto karių, ir Tartaus bei Kuršo vyskupai?8. Petri- 
nių dieną į Fiirstenbergo stovyklą atvyko koadiutorius Kristupas pasitarti 
dėl taikos. Jis buvo palankiai priimtas, net sutikta leisti jam išvykti į Vo- 
kietiją, jei jis pasižadėtų nesiimti karinių represijų, pasitenkindamas tik- 
tai taikos priemonėmis?9. Vadinasi, ordino vyresnieji numanė, jog jų šels- 
mas dėl Kristupo išrinkimo nėra visai teisus. Tačiau Kristupas tokio pa- 
siūlymo nepriėmė, pareikalavęs laisvės ir rezignavusiam vyskupui. Tada 
jis buvo išsiųstas į Cėsę, o paskui perkeltas į Turaidos pilį, kur jam buvo 
paskirta gyventi ordino priežiūroješ0.  Niekieno neginamas pasidavė ir 
arkiv. Vilhelmas: šimtas riterių nulydėjo jį su 17 palydovų į Smiltinę, jo 
paties pilį, bet paskui jis buvo apgyvendintas ordino tvirtovėje, Gaujenėje; 
čia jį dabojo Alūksnės komtūras Pilypas Shali von Bellis, Lonckio žudiko 
broliss1. Arkivyskupo rezidencija, Koknesės pilis, buvo smarkiai nunioko- 
ta: biblioteka sunaikinta, vyskupijos insignijos suniekintos, ginklai iš- 
grobstytis2, 

Magistras Galenas, arkivyskupą suėmus, ėmė tituluotis Livonijos val- 
dovu „iš Dievo malonės“83, Jo rankose dabar buvo visos arkivyskupijos 
žemės, patsai Livonijos vidurys, kuris iki šiol dalijo ordino žemes į du 
rėžius — pietinį ir šiaurinįs4. Arkivyskupo ir koadiutoriaus titulai į jųjų 
valdytas žemes buvo paneigti: jie buvo vadinami ankstyvesniais, prieš at- 
sikeliant į Livoniją turėtais, Brandenburgo markgrafo ir Meklenburgo 
herzogo vardais. Tatai jiems priminė, iš kur jie yra atkilę ir kur turėtų 
dangintis. Ordinas mieliausiai būtų juos tenai nutrėmęs, o Livoniją pra- 
dėjęs jungti po savo valdžia ir protestantinti, jei nebūtų kliudžiusi Lietuva 
ir tie Vokiečių kunigaikščiai, kurie arkivyskupą ir koadiutorių visą laiką 
rėmė. 

Ypačiai dėl Lietuvos intervencijos ordinas negalėjo pergalės vaisių 
lengvai sudoroti. Koknesę paėmus, į Livoniją tuojau nuvyko Žemaičių 
vysk. Jonas Domianowskis ir karaliaus vardu pareikalavo vyskupą pa- 
leisti 85, Magistras atsakė neigiamai, nurodęs į diversinius arkivyskupo 
darbus ir jojo rezignacijąs6. Panašiais žodžiais atsikalbinėjo ir Ryga, ku- 
rią vysk. Domianowskis paragino atnaujinti priesaiką37. Tačiau nei ordino 
vairininkai, nei Rygos miesto sindikai nebuvo tiek apdumti, kad į didžiojo 
Lietuvos kunigaikščio reikalavimus būtų vien ranka numoję. Jiems pa- 
tiems buvo gyvas reikalas kaip nors susitaikyti su Zigmantu ir jo patarė- 
jais, kad tie atsisakytų padėti arkivyskupui atsigriebti. Tam tikslui namie 
ordinas stengėsi vengti pasienio incidentų, prilaikydamas toliau nuo sienos 
savo riterius, o į Vilnių 1556 metų vidurvasarį (liepos — rugpiūčio mėn.) 
nusiuntė rinktinių vyrų delegaciją, vadovaujamą Talino vysk. Fridricho 
von Ampten8s. Karalius ilgokai pasvyravo dėl pateiktų konfliktui išlygin- 
ti pasiūlų, — jų turinys konkrečiau nėra žinomas, — bet dėl taikos vis 
dėlto nesulygta39. Ordinas nenorėjo lengvai iš rankų išleisti laimėtos nau- 
dos, o Lietuva primygtinai reikalavo atstatyti seną padėtį ir paleisti arkiv. 
Vilhelmą. Nuomonių priešingumas abi šalis nuo taikaus kelio stūmė į ka- 
rinį konfliktą. 


IV. LIETUVOS IR LIVONIJOS RUOŠIMASIS KARUI 


Remdama arkivyskupą, Lietuva kiekvienu metu galėjo iš taikios 
intervencijos pereiti į karinį konfliktą. Štai, Ketteleriui išvykus į Vokie- 

tiją verbuoti samdinių, o magistrui kaskart grasiau grumojant arkivysku- 
po laisvei, Prūsijos Albertas skatino lietuvius nedelsiant griebtis ginklo ir 
priversti ordiną kapituliuoti90. Nužudžius Kasparą Lonckį, Lietuvos ir Li- 
vonijos santykiai dar labiau įsitempė: pasienyje kilo rimtų vaidų, kurie 
Fiirstenbergą buvo skubiai a/:traukę į Bauskę (1556. V. 23), prilaikydami 
jo žygi į Koknesę?!. Deja, Zigmantas Augustas, tasai „Rytdienos kara- 
lius“, nei pirmu, nei antru atveju ryžtingai nepasireiškė. Ūmus Koknesės 
paėmimas ir Vilhelmo areštas pranoko lėtus karaliaus žingsnius. Karo 
priekabė rados dar stambesnė ir sunkiai numaldoma. 


Prie šių karą žiebiančių Lietuvos ir Livonijos kibirkščių buvo prišlieta 
dar sienų ginčai ir pirklių skriaudos. Zigmantas Augustas prikaišiojo ma- 
gistrui, kad ordinas taikos metu yra tiek užgrobęs Lietuvos žemių, jog 
sunku daugiau prarasti ir bekariaujant92. Magistras atsikirto, kad pai- 
sant „Radvilos sienų“ Lietuva yra daugiau pačiupusi Livonijos žemių9s. 
Lietuva, be abejo, neužsileido. Vėlesniame mobilizacijos rašte (1557. V. 8) 
plačiai buvo apskelbta, kad Livonijos magistras ir jo komtūrai, pažadėję 
saugoti nusistojusias ir atitiesti pakeistas sienas, savo žodžio netesi: nuo- 
lat jas peržengia lupikaudami ir skriausdami ramius gyventojus?4. Nenu- 
stigo lietuviai nesukibę ir su Livonijos pirkliais. Polocko vaivada, Stanislo- 
vas Dvaina, uždraudė saviesiems prekiauti su Livonijos vokiečiais ir, be to, 
sulaikė Daugpilio komtūro supirktus Polocke javus už penketą tūkstančių 
rygiškių markių. Livonijos ordinas atsikeršydamas suėmė apie dešimtį 
lietuviškų laivų su prekėmis „non parvae summae“95. Zigmantas Augustas 
didžiai pasipiktino, kad tas incidentas sutapo su Livonijos delegacijos vie- 
šėjimu Vilniuje, kur jinai derėjosi dėl taikos. Nepaisydamas kiek teisus bu- 
vo Polocko vaivada, jisai tematė Livonijos ordino netaikią dvasią. 


Sudėjus viską į krūvą, susidaro gana svarus kaltinamasis aktas, 
įterptas vėliau pasirašytų Pasvalio sutarčių arengose. Tenai skaitome, kad 
karalius turėjęs ginti savo giminaitį ir globotinį, reikalauti atlyginimo už 
nužudytąjį pasiuntinį, padarytąsias Lietuvai skriaudas bei pagrobtą gy- 
ventojų turtą ir priversti atitiesti neteisiai išlenktas sienas 96. Nors šiuose 
dokumentiniuose žodžiuose yra hiperbolės, bet yra ir nepaneigiamo „casus 
belli“ pamato. Pridėkime čia Lietuvos pastangas atsverti Livonijoje rusų 


“ Zivier, E. Die zwei letzten Jagellonen. Gotha 1915 605. 

" Broši — Plater, Wi. St. Zbi6r  pamiegtnik6ėw do dziej6ėw Polskich. Tom 
I. Warszawa, 1858 191 p. Verz. I nr. 498. i 

* Dogiel V 207 p. 

* Ten pat 208 p. 

“ Archiwum Ks. Sanguszkėw w Slawucie. Tom VI. Lwėw 1910, 22 p. : 

“ Dogiel V 265 p. 

“ Ten pat 211, 215, 216 p. 


78 Simas Sužiedėlis 


įsravą, — tą svarbiausį konflikto branduolį, — ir turėsime nenutildomą. 
akstiną pulti Livoniją kalaviju. 

Tačiau Zigmanto Augusto riktuojama Lietuva kardu ginčo spręsti ne- 
siskubino. Didįjį Lietuvos kunigaikštį reiktų net kaltinti, kad jis įklampino 
Rygos arkivyskupą ir netiesė jam rankos. Livonijos ordinas, teisybė, visą 
laiką buvo nesaugus ir laikė aplink Bauskę sutelkęs kariuomenę, bet nuo- 
lat besiderėdamas jis prilaikė Lietuvos agresiją?7. Dėl šio gaišaties nebuvo 
kaltas vien Zigmantas Augustas: karo su Livonija negeidė Lietuvos bajo- 
rija, įsispytrėjusi tiktai į rusų pavojų. Nors su Maskva buvo atnaujinta 
šešeriems metams (iki 1562) taikos sutartis 98, bet Jonu Žiauriuoju nepa- 
sitikėta, juoba, kad žymesnės jo jėgos buvo sutelktos aplink Kijevą, kur 
Lietuvai dar grasė totoriai?99. Tai neleido iš tų nesaugių vietų stambesnes 
įgulas perkelti prie sienos, kuri iki šiol buvo mažai sergima, o reikėjo sam- 
dyti naujų algininkų ir patiems burtis. Bet ar bajorai pakeltų naujų rū- 
pesčių naštą, jei išalsinti kovų su rusais jau sviro į uniją su Lenkija, vil- 
damies iš tenai paspirties? Nežvalus jų žvilgsnis menkai tematė strateginę 
Livonijos reikšmę Lietuvai ir tą rusų pavojų, kuris jiems grasė iš šiaurės. 
Net didieji Lietuvos ponai, išskyrus Radvilas, nebuvo paslankūs kariauti 
su Livonija100. Vadinasi, kol Livonijos arkivyskupo nereikėjo ginklu rem- 
ti, nei karaliui, nei kancleriui Mykolui Radvilai niekas nekliudė skverbtis į 
Livonijos federacijos reikalus. Kai dabar jųjų intervencija stipriai pasver- 
dėjo į karą ir kai arkiv. Vilhelmo negalima buvo neberemti, nemaloniai už- 
kliūta už neigiamo bajorų nusistatymo. Štai ir buvo tasai stabdis, neleidęs 
Lietuvai tučtuojau atkreipti savo jėgas į Livonijos ordiną, kol dar ruseno 
viltis taikiu būdu apginti arkivyskupo bylą. 

Nemenkos stabdomosios galios turėjo ir abuojus lenkų nusistatymas. 
Nužudžius Kasparą Lonckį, Zigmantas Augustas buvo šokęs klausti žy- 
mesnių Lenkijos vyrų nuomonės, kas daryti. Kancleris Jonas Ocieskis ir 
Sieradžiaus karo vadas Jonušis ragino karo nevengti ir satisfakcijos siek- 
ti ginklu, nes „casus belli“ pamatas yra labai rimtas; antrasis net pažadėjo 
sustiprinti sargybas Vokietijos pasieniuose, kad tenai niekas nesiveržtų 
Livonijai padėti10!, Privati šių vyrų nuomonė atitiko ir kitų Lenkijos didi- 
kų mintis, tačiau smulkesnioji lenkų bajorija ir dvasininkai buvo priešin- 
gai nusiteikę. Kaip Zivier teisingai nurodo'02, Livonijos bylą jie laikė iš- 
skirtinai lietuvišku reikalu, nenorėdami net, kad karalius į jį kištųsi. Ba- 

jorai būkštavo, kad kilęs karas su Livonija perilgai neužtruktų ir nesulai- 
kytų karaliaus Lietuvoje, kliudydamas šaukti seimus, o žymesni dvasinin- 
kai, kardinolo St. Hosijaus rikiuojami, baidėsi netekti karaliaus paspirties 
kovoje su reformacija ir jo suartėjimo su Livonijoje įsivyraujančiu liute- 
ranizmu!os, Kai 1556 m. rugsėjo mėn. Zigmantas atvyko į Lenkiją, tenai 
jam buvo patarta vienu metu ir Livonijoje kovoti ir Lenkijos seimui va- 
dovauti („7 s Inflanty walczyč i sejmowač“ )'9*. Savaime aišku, kad tai bu- 
vo sunkiai suderinami dalykai. Lietuvos kancleris Mykolas Radvila, vienas 
paliktas rūpintis Livonijos reikalais, didžiai tuo pasipiktino, nes karą rei- 
kėjo keliems mėnesiams nudelsti105. Karalius vis dėlto lenkų reikalavimui 
pakluso ir Varšuvos seimą sušaukė. 

Varšuvos seime netiesioginiai buvo užkliudyti ir Livonijos reikalai. 
Senatorių balsais buvo nuspręsta vienerių metų mobilizacija  (ruszenie 
pospolite) ir leista rinkti kariniai mokesčiai106, Bet tai nebuvo nutarta 
specialiai Livonijos reikalui, o tik tokiam atvejui, jei reiktų atremti užpuo- 
liką (gwažtowny nieprzyjaciel), kuris gali smelktis ne vienoje vietoje. Ši- 
tas Varšuvos dekretas rodo, kad, Lenkijai terūpėjo ginti savo žemę, jei kai- 
mynai, pasinaudodami Livonijos karu, ją pultų. Todėl nepagrįsti yra dažni 
teigimai, esą, Varšuvos seimas nutaręs kariauti su Livonija!07. Lenkai tai 
būtų padarę tiktai tada, jei būtų pasiskelbę Lietuvos sąjungininkais ir nu- 
tarę siųsti kariuomenę „už sienų“. Varšuvos seimas to nepadarė. Jisai tik- 
tai atrišo karaliui rankas Lietuvoje, nes karo su ordinu metu lenkai žadė- 
josi budėti prie savo sienų. Tuo būdu atsverta kiek rusų grąsa, ir Zigman- 
tas Augustas galėjo laisviau apsispręsti. 

Iš tiLrųjų, nuvykęs į Lenkus ir numanęs jų mintį, dar seimui nepasi- 
baigus, karalius rašė (1556. XI. 20) Mykolui Radvilai, kad kitąmet pasi- 
ryžęs kariauti su Livonija108. Tam reikalui buvo griebtasi rinkti nesumo- 
kėti dar mokesčiai, kuriuos Vilniaus seimas (1554) buvo nuskyręs trejiems 
metams, bet tesurinkta už vienerius109, Bajorai tuos mokesčius buvo su- 
dėję karui su rusais ir totoriais. Kai dabar iš jų pareikalauta skolingoji si- 
dabrinė duoti Livonijos reikalams, šie atsikalbinėjo, kad pinigus jie skyrę 


*“* Rykaczewski, E. Relacye nuncyuszėw apostolskich i innych osėb o Polsce. 
Tom. I. Berlin - Poznan 1864, 67 p. Zivier 606 — 607. 

** Lachowicz 96. 

“5 Bergengrin 77. Lachowicz 96. 

*“ Volumina legum II 13. (Statuta Seymu Warszawskiego R. P. 1557). 

"" Karwowski 27. Švabe 78. Zivier I 606. Richter I 313 ir kit. Pastarasis perima 
iš Bock“o (Grundriss von dem merkwirdigen Leben des durchlautigen Pirsten 
und Herren Albrecht des Aelteren Kūnigsberg 1645, 391 p.) klaidinga žinia, 
kad Varšuvos seimas nutarė pasiųsti prieš Livonija net 100.000 vyrų. 

me Livonijai. Karalius įširdęs skundėsi Mykolui Radvilai tokiu bajorų Žli- 
bumu: ji nematanti, kad Vilnius yra žymiai arčiau Livonijos sienų, negų 
Maskvos ir kad Lietuvai iš to šono graso nemažesnis blogis kaip iš rusų; 
net Trakų karo vadas Myk. Radvila Rudasis, spiginąs nedelsti karo su or- 
dinu, kratėsi mokesčių — to „nervus bell“110. Vadinasi, su pinigais buvo 
striuka, ir tas Lietuvos bajorus lenkė nuo karo su Livonija. Teko tada pi- 
nigus krapštyti iš apytuščio iždo ir graibyti jų iš šalies. Susitarus su kanc- 
leriu Radvila Juoduoju, į Švediją pinigauti buvo pasiųstas Makaveckas, o 
Vokietijoje paskolos teiravosi pats karalius!11. Abejur, greičiausia, nieko 
nepešė, nes vėliau pinigų teko skolintis Dancige ir Vilniuje!12, 

Būdamas Lenkuose, Zigmantas Augustas susirašinėjo su Mykolu Ra- 
dvila ir dėl pajėgesnės kariuomenės sutelkimo. Jiedu sudarė sąrašus ka- 
rininkų, kurie Lietuvoje turėjo formuoti karius būsimam karo žygiui'is, 
Lenkijoje gi buvo samdomi nauji algininkų būriai. Karalius teiravosi Ra- 
dvilos, kada ir kur jie turi susirinkti, kad jis galėtų apie tai pranešti sam- 
dinių vadams!14, Radvila tokia vieta parinko Bielską. Karalius, sutikęs, pa- 
siūlė tiktai ankstyvesnį laiką (1557. V. 1), kad samdytoji lenkų kariuome- 
nė iš Bielsko į Livonijos pasienį suskubtų atvykti ad dominicam Rogatio- 
num (1557. V. 23)115. Taigi, karui su Livonija buvo pasirinkta 1557 metų 
vasara — Koknesės kapituliacijos metinės. Tuo tarpu Livonijos ir Lietu- 
vos pasienyje buvo suspiesta tiktai keli tūkstančiai karių!16. 


Rašinėdamas iš Varšuvos laiškus ir pasitardamas dėl rengiamojo karo 
žygio, karalius drauge ir prilaikė Lietuvos kanclerį, akindamas jį kol kas 
samdinių Livonijos pasienyje netelkti!17, Šitai karalius darė vildamasis su 
ordinu dar taikiai ištikti. Netrūko nė tarpininkų, panorėjusių abi šalis už 
vieno stalo susodinti, kad iš to galėtų patys pasipelnyti. Tokios naudos gai- 
niodamasis, Danijos karalius Kristijonas III 1556 metų rudenį siuntė tai- 
komąją delegaciją, kuri Klaipėdoje išlaukė keturias savaites leidimo įva- 
žiuoti į Livoniją118. Paskui pasirodė, kad Livonijos ordinas apsiriko taip 
nesvetingai sutikdamas tuos žmones, kurie pasišovė ginti kaip tik jo pa- 
ties bylą. Tai daryti juos skatino du motyvai: viena, Danijos karalius pa- 
noro paneigti Lietuvos teisę į Rygos arkivyskupijos globojimą ir iškelti 
tokią pat kitados jo pirmatakų turėtąją; antra, jisai vylėsi iš ordino at- 

gauti Estijos pamarį, kurį seniau valdė jo senoliai. Zigmantas Augustas, 
persiųsdamas Radvilai iš danų tarpininkų gautąjį laišką, pastebi, kad iš jo 
gana akivaizdu, kieno naudai jie dirba119. Tas danų laiškas nežinomas, ta- 
čiau nenaudinga jų Lietuvai veikla vaiskiausiai spindi iš parengto Cėsės 
projekto (1557. III. 10), kuriuo buvo gesinami Livonijos vaidai. Šiuo pro- 
jektu arkiv. Vilhelmas grąžinamas į sostą tiktai tam, kad per keturias sa- 
vaites atiduotų jį Kristupui, kuris pasižada laikytis Valmieros nutarimų ir 
visų kitų su magistru sulygtų sutarčių; magistras už padarytus nuostolius 
arkivyskupui nieko neturi atlyginti; ordinas taria su Lietuva gyvenąs 
taikoje, tačiau sutinka pasiųsti pas karalių legatus ir išlyginti kaimyninius 
nesusipratimus. Šis projektas įsigalioja Zigmantui Augustui jį patvir- 
tinus120, 


Nesunku pastebėti, kad Cėsės projektas Livonijos ordiną daro nuga- 
lėtoju. Palikdamas Valmieros recesą, jis dar užtrenkė duris bet kam kištis 
į Livonijos reikalus ir neigė Lietuvos „ius conservatorii“. Kadangi šį taikos 
aktą priėmė ir kalinamas arkiv. Vilhelmas, tai imta garsinti taiką jau įvy- 
kus121, Deja, jos dar nesimatė, nes paskutinis žodis priklausė didžiajam 
Lietuvos kunigaikščiui. Danų tarpininkai, užsimoję gauti jo aprobatą, su 
Cėsės projektu atvyko į Vilnių, kur jau buvo parvykęs iš Lenkijos ir ka- 
ralius Zigmantas. Ar jie gavo jį pamatyti, ar turėjo pasitenkinti tiktai My- 
kolo Radvilos audiencija, nieko tikro nežinome. Gana to, jog nieko nepešę, 
— Lietuvą dabar galėjo patenkinti žymiai radikalesnės ordino nuolaidos, 
— jie pasuko ne į Livoniją, o tiesiog į Jutlandiją!22, 


Nepavykus danams Lietuvos ir Livonijos sutaikyti, atrodė, jog karas 
jau neišvengiamas. Iš Radvilos ir Zigmanto korespondencijos aiškėja, kad 
jis galėjo prasidėti 1557 metų birželio mėn. pradžioje 123. Tačiau į Lietuvos 
ir Livonijos konfliktą beveik paskutiniu momentu dar kartą įsikišo Ro- 
mos imperatorius Ferdinandas. Du jo delegatai (Venslavas Wrzeszowi- 
czius ir Valentinas Sauermannas) ir du Pomeranijos kunigaikščio Barni- 
mo (dr. Lorenzas Otto ir Henningas von Walde) atvyko į Vilnių apie ba- 
"landžio mėn. pabaigą!24. Čia jie išgyveno visą gegužės mėn.. bet paruo- 
šiamųjų karo žygiui veiksmų nesuturėjo. Jiems tepavyko išderėti iš Zig- 
manto Augusto dešimts savaičių laiko pasitarimams su Livonijos ordinu 

ir tuo būdu nustumti karą toliau į vidurvasarį (1557. VII. 9)125, Per šitą 
laiką lietuviai baigtinai išrikiavo savo vėliavas. 


Pirmosiomis liepos mėn. dienomis, kai pasibaigė imperatoriaus pa- 
siuntiniams skirtas deryboms laikas, nemaži lietuvių būriai, Lietuvos het- 
mano Radvilos Rudojo vadovaujami, jau buvo susitelkę prie Livonijos 
sienos. Amžininkas Lukošius Gėrnickis rašo, kad kariuomenė į pasienį bu- 
vo sutelkta gana greitai126, Tačiau kiek tos kariuomenės buvo sutelkta, 
sunku pasakyti, Senesniuose raštuose tas skaičius mėgiamas žymėti ap- 
skritu 100.000 arba 80.000 vyrų127. Man rodos, kad tai yra XVI amžiaus 
kronikininkų klaidingai pasiimtas iš nuncijaus Lipomano reliacijos, kurioje 
jis šio karo proga užsimena, kad lenkų šlėkta seniau galėdavusi suburti 
100.000 karių; bet jis ten pat įsakmiai pažymi, kad Zigmantas Augustas 
prieš Livonijos ordiną nusivedė tiktai 5.000 lenkų!25. Pirmas skaičius yra 
įspūdingesnis, jis ir galėjo pakliūti į kronikas. Deja, Pasvalyje susibūru- 
siai armijai jis yra perdidelis. Zigmantas Augustas, teisybė, plačiai graibs- 
tė karius, bet visų savo įgulų iš Rusijos pakraščių nebuvo sutelkęs. Jis, 
antai, buvo įsakęs atvykti su savo vyrais Voluinės maršalkai Konstantinui 
Ostragiškiui, bet jo vietoje palikti Petras Zagarauskas ir Jonas Čarto- 
ryskis129, Žitomiero karo vadui Romanui Sanguškai buvo įsakyta pri- 
siųsti tiktai Livonijos karui samdytinius vyrus1*0. Stryjkowskis dar mini, 
kad buvo atkviesti Slucko kunigaikščiai Jurgis ir Simas Olelkos, atsivedę 
4.000 karių!302, Apie kitus žinių jokių neturime. Nieko negavo karalius iš 
totorių, Perekopo chano Davlet-Girejaus, iš kurio vylėsi sulaukti 2000 
vyrų talkos!*1, Todėl reikia laikyti perdėtu dalyku ano meto žinią, kad ka- 
raliaus kariuomenėje buvę tiek daug totorių, jog jie galėję įbauginti net 
pačius turkus!32, Visa tai rodo, jog lietuviai negalėjo ir neturėjo reikalo 
išrikiuoti prie Livonijos sienų šimtą tūkstančių vyrų, nes ir Livonijos or- 
dinas, kaip matysime, nepajėgė sutelkti didesnės armijos. Vienas ano laiko 

rankraštis lietuvių kariuomenę sumažina per pusę, — ad guiguaginta ho- 
minum milia“*, — bet ir tas skaičius dar gali būti išpūstas. 


Prie lietuvių kariuomenės paprastai dar priskiriama 5000 lenkų ir 
3000 Prūsijos karių. Pirmoji žinia yra nuncijaus Lipomano, kuris pamini ir 
tų lenkų vadą, Podolės vaivadą Maleckį!*4. Tai yra tiesa, tačiau minimi 
lenkai buvo samdiniai, ne reguliari jų kariuomenė. Varšuvos seimas, kaip 
žinome, buvo nutaręs pašaukti į karą bajorus, bet Gėrnickis liudija, kad ir 
to neteko daryti: karalius apsėjo su savo kariais ir kai kurių lenkų ponų 
parama!?5, Vadinasi, Lenkija, kaip valstybė, neprisidėjo prie Pasvalio 
ekspedicijos. 


Prūsijos kunigaikštis Albertas, kad ir buvo labai suinteresuotas Lie- 
tuvos laimėjimu ir savo brolio arkiv. Vilhelmo išlaisvinimu, Pasvalio šalin 
nenulydėjo nė vieno kario. Anas 3000 vyrų būrys yra klaidingai pasidary- 
tas iš to fakto, kad Prūsija norėjo pasiskolinti Lietuvoje pinigų tokiam kon- 
tingentui karių pasamdyti!?6. Kiek pats Albertas turėjo savo riterių, juos 
laikė sutelkęs prie Tilžės ir Ragainės, iš kur eventualiai galėjo įsismelkti į 
Kuršą!*7. Pasvalin Albertas tepasiuntė savo stebėtojus!*8. — Bet karaliui 
talkino dar Meklenburgo kunigaikštis Jonas Albertas, atsiuntęs į Olyvos 
apylinkes savųjų būrį sekti iš Vokietijos siunčiamos Livonijai paramos. 
Mat, sklido toks girdas, kad Kettelerio samdiniai ir imperatorius Ferdinan- 
das užpulsią Dancigą, kuriam karalius draudė išvežti javus ir iš kurio gavo 
pasiskolinti pinigų!?9, 


Tačiau gąsdinimai Vokietijos intervencija buvo perdėti: nei dabar, 
nei paskui imperija neparėmė sunkion būklėn įkliuvusios savo ataižos. Ap- 
dilę su Vokiečių tauta jos szitai reformacijos karų buvo kone visiškai su- 
svilinti. Be vieno kito Hanzos miesto (pav., Liibecko) ir su Livonija suau- 
gusios galingesnės giminės, mažai kas dėl šios „užjūrio“ kolonijos vargų 
besigraužė, Vokiečių tautos parama galima buvo pirkti tiktai už gryną pi- 


“* Latvijas Universitūtes Raksti II 2 (A. Spekke. Ouelgues nuovaux matėriaux 
pour Yhistoire de la cartographie et de I iconographie de I" Ancienne Livonie. 
Riga, 1932) 218 — 223 p. 

** Relacye nuncyuszėw I 66. Gėrnicki 103. Bielski, M. Kronika Polska. War- 
szawa 1832, V 129. 

** Gornicki 103 p. 

“ Schirrmacher I 323. 

** Bergengrin 82. Richter I 313, 317. Tačiau šis autorius klysta teigdamas, kad 
Brandenburgija parūpino Prūsijai 24.000 vyrų. Su tokiu būriu Albertas pats 
vienas galėjo Livonijos ordiną parblokšti — nebūtų reikėję Lietuvos malo- 
nės prašyti, 

“* Napiersky, Index II 3166. 

* Karwowski 29. 


84 Simas Sužiedėlis 


nigą, bet prabangos išpaikinti Livonijos latifundininkai, buvusieji riteriai, 
nenoriai iš savo kišenės krapštė auksinius talerius. Iš pradžių pats ordinas 
jų nestigo, ir algininkams buvo per gerai mokama, bet ilgainiui ordinas 
pinigų ėmė trūkti ir turėjo jų maldauti iš šykščių Rygos ir Talino magis- 
tratų140. Nedidelė tatai buvo nauda, kad Ketteleris važinėjo po Vokietiją: 
jo šaukiąs pagalbos balsas kaskart mažiau skambėjo grynu auksu, o atlai- 
Vais dabar jau nebuvo perkama. Kettelerio suverbuoti negausūs kariai, — 
kai kas perdėtai jų priskaito iki 4000—6000, — išlaipinami Livonijoje nuo 
1556 metų pavasario, Lietuvos ir Livonijos konfliktui lemiamo vaidmens 
neturėjo; jie buvo, be to, sunkiai sutramdomi ir padykę!4!. Teko kaupti 
savąsias jėgas, bet tai buvo neįveikiamai sunkus daiktas: apie penkiasde- 
šimts metų su nieku nekovodama, Livonija nebuvo ugdžiusi savo karinių 
pajėgų, ir jų trūko. Kaip Baltazaras Rusovas rašo, žmonės buvo taip atjun- 
kę nuo karo, kad išgirdę būgnijant, liaudavę valgę ar meldęsi, ir bėgdavę 
spoksoti į bežygiuojančius karius!42, kurie buvo sulasomi iš visų Livonijos 
klodų. Todėl ir aplink Bauske“š sukoncentruotos Vilhelmo Eiirstenbergo 
karinės jėgos nebuvo taip gausios, kaip margos. Čia galėjai matyti Kette- 
lerio nusamdytus algininkus, Livonijos ordino ir vyskupų (Tartaus, Tali- 
no, Kuršo) surankiotus riterius, latvių ir estų valstiečius. Visi Grauge, esą, 
sudarę 7000 ordino riterių, keletą tūkstančių pėsčių „,„bauerių“ ir šešetą vė- 
' liavų algininkų!44, Žymiai didesnį skaičių — 12.000 raitų ir 20.000 pėsčių 
karių — pamini nuncijus Lipomanas, atsispirdamas į pasklidusią Lenki- 
joje tokią žinią!45. Pabėgęs iš Livonijos landmaršalas Kasparas Miūnste- 
ris teigia ordiną turėjus prie Bauskės 5.200 karių146, Palikę nuošaliai bet 
kokius skaičius, kuriuos sunku patikrinti, galėtume apytikriai priimti Ren- 
nerio bendrą pastabą, kad karaliaus kariuomenė magistro būrius prano- 
kusi dešimteriopai: de koning to Palen... was wol tein mal to sterck“'. Abi 
priešų stovyklas lankiusiems dar krito į akį geresnis lietuvių apsiginklavi- 
mas ir, aplamai, karinis jų pranašumas'+Ss. Taigi keleriopai silpnesnis Li- 
vonijos ordinas nebegalėjo Lietuvai atsispirti ir buvo priverstas kapitu- 
liuoti. 

V. LIVONIJOS ORDINO KAPITULIACIJA IR KONFLIKTO 
NUOSLŪGIS 


Atkakliai spirdamasis, Livonijos ordinas vis dar vylėsi sulaukti sva- 
resnės vokiečių paramos. Deja, imperatorius Ferdinandas, užuot parėmęs ją 
ginklu, kaip jau žinome, siuntė savo tarpininkus sutaikyti ją su Lietuva 
žodžiu. Nuvykę iš Vilniaus į Livoniją, magistrą Henriką Galeną jie rada 
bemirštantį (1557. V. 30)149. Jo vietą buvo užsėdęs Vilhelmas Fiirstenber- 
gas, vadovavęs karingai akcijai prieš Lietuvą. Ką jis karštu savo tempe- 
ramentu buvo sukūręs, dabar turėjo plikomis rankomis gesinti, kad nejsi- 
liepsnotų visa šalis. Antai, jam besigalinėjant su arkivyskupu ir Lietuva, 
rusai spėjo susitaikyti su švedais, anksčiau besisiūlusiais Livonijai į talką 
prieš Maskvą, kuri dabar gavo laisvas rankas padauguvyje. Ji galėjo kiek- 
vienu metu pulti Livoniją, jei ta, suartėdama su Lietuva, nusikalstų 1554 
metų sutarčiai. Iš antros pusės, Lietuvos kariuomenė, sutelkta prie Livo- 
nijos sienų, laukė atvykstančio Zigmanto Augusto, kad galėtų jėga pulti 
priešą. 

Atsidūrus tokioj skurdžioj būklėj, Livonijos magistras ir imperato- 
riaus legatai Valmieros landtage (1557. VII. 12) sudėstė naujus su Lietu- 
va taikos nuostatus!51. Šie numatė gražinti arkivyskupui sostą ir kai ku- 
rias žemes, pripažinti koadiutorių Kristupą, palikti draudimą arkivyskupiją 
supasaulinti, neversti ordiną atlyginti nuostolius, bet įpareigoti jį susitai- 
kyti su Lietuva, kurios „ius conservatorii“ palieka ir ateičiai. Vadinasi, 
Valmieros projektas nužiūrėjo didelių ir esminių Lietuvai nuolaidų, kurios 
anksčiau galėjo konfliktą numaldyti, bet dabar jų nebepakako. Prisideng- 
dama arkivyskupo byla, jinai siekė Livonijoje hegemonijos, o Valmieros 
nutarimai šitai buvo aplenkę. 

Vis dėlto Livonijos pasiuntiniai — Reimpertas Gilsheimas, Mykolas 
Brunovas ir Valteris Pletenbergas — su Valmieros nuostatais buvo iš- 
siųsti į Lietuvą įteikti juos karaliui'52. Tačiau jie tepasiekė Bauskę, Livo- 
nijos ordino stovyklą, kurioje leidimo įvažiuoti į Lietuvą pralaukė iki pat 
liepos mėn. pabaigos. Tiktai karaliui atvykus, Livonijos pasiuntiniai gavo 
leidimą (VII. 28) įkeliauti į Lietuvą, tačiau ir toliau pasiliko Bauskėje, juo 
nepasinaudodami's*, Jie „be abejo, buvo patyrę apie įaudrintą lietuvių ūpą, 
pirmą kartą karaliui išsijudinus į karo žygį, kurio pasisekimas buvo laiduo- 
tas. Be to, Livonijos pasiuntiniai galėjo žinoti apie tokius lietuvių reikalavi- 


“* Bunge, Pr. G. Der Todestag des Herrmeisters Heinrich von Gallen. Archiv 
fr die Geschichte Liv, Esth und Kurlands. Dorpat 1847, 268 - 274 p. 

“8 Napiersky, Liv. Russ, Urkund. nr. 388. Verz. I nr, 428, 430, 433: 

" Verz. II 774. Renner 158 - 159. Bergengriūn 86 - 87. 

“= Žiūr. Busse, K. H. Reimpert Geilsheim. Mitth, II. 1842. 

“ Verz I. 549. Bergengriin 87. 

mus, kurių Valmieros nuostatai netenkino. Kaip ten bebūtų, Livonijos dele- 
gatai pasiliko Bauskėje, neužmezgę tiesioginių su Lietuva derybų. Tarpinin- 
kais buvo pasikviesti imperatoriaus Ferdinanto ir Pomeranijos kunigaikš- 
čio atstovai, kurie visą rugpiūčio mėn. pravažinėjo tarp Pasvalio ir Baus- 
kės, derindami abiejų šalių postulatus. 


Pasvalio sutarčių arengose pasakojama, kad tarpinės derybos buvo 
labai nesklandžios ir sunkios154, Livonijos magistras, kiek pajėgdamas, 
stengėsi išgauti palankesnes taikos sąlygas, kad nereikėtų pražudyti visų 
savo laimėjimų, o lietuviai, atsispirdami į savo jėgų persvarą, norėjo ko- 
daugiausia iš ordino išspausti. Visos Livonijos magistro pasiūlos, nelai- 
davusios pilnos arkivyskupui satisfakcijos, karaliaus buvo griežtai atmes- 
tos. Savo nenuolaidžią valią karalius parodė pastumėdamas kariuomenę iki 
pačios Livonijos sienos — iki Papyvėsių (Papawje)155. Magistras Firs- 
tenbergas, rašydamas Talino magistratui, nusiskundė, kad šitaip spaus- 
damas karalius per tarpininkus stato labai sunkias sąlygas: jis reikalauja 
paleisti arkivyskupą, viską jam sugrąžinti ir atlyginti, atsiteisti už Lonc- 
kio nužudymą, sunormuoti sienas su Lietuva ir apmokėti kariuomenės su- 
telkimo išlaidas156. Paskutinioji sąlyga, pareikšta jau Pasvalyje su impe- 
ratoriaus pasiuntiniais besiderant, ordinui buvo ir žeminanti ir nelengva, 
nes karo išlaidoms padengti pareikalauta 60.000 rygiškių talerių. Šiam rei- 
kalui aptarti magistras sušaukė Iecavoje luomų atstovus, kurie, matyti, 
nusprendė ir šitą Lietuvos reikalavimą priimti, nes vėliau, sušaukus Rygos 
landtagą (1557. IX. 14), buvo raštu laiduota, kad tie 60.000 talerių bus 
sumokėti!57, 


Sulygus dėl pagrindinių dalykų, rugpiūčio mėn. 31 d. Livonijos deleg2- 
tai iš Bauskės nuvyko į Pasvalį baigtinai susitarti ir sutarčių pasirašyti. 
Čionai suplaukė taip pat imperatoriaus Ferdinando, Pomeranijos kuni- 
gaikščio Barnimo, Prūsijos ir Meklenburgo pasiuntiniai. Pasirašytinų su- 
tarčių metmenys buvo jau apmesti. Vienoje iš jų įterptas dar vienas Zig- 
manto Augusto reikalavimas: sutarčių patvirtinti ir karaliui ištikimybe 
prisiekti turįs atvykti pats Livonijos magistras“. Iš Pasvalio delegatai 
Fiūrstenbergui rašė, kad karo gali būti išvengta tiktai tuo atveju, jei ma- 
gistras priims ir šią karaliaus sąlygą!159. Skaudu buvo FMirstenbergui tai 
girdėti, bet negalėjo jis ir nepaklusti, jei nenorėjo mėginti nelygios ko- 
vos. Jo negarbė turėjo užglostyti lietuvių kariuomenės nepasitenkinimą, 


*“* Dogiel V 211 - 2114, 215. 
Bergengriin 88. 

negavus paplėšikauti silpno kaimyno žemėje, ir patenkinti galingesnio 
priešo savimylą. 

Apie Fiirstenbergo apsilankymą karaliaus stovykloje, Pasvalyje, z2- 
na vaizdžiai ir kartu visai patikimai rašo vienas XVI amžiaus bevardis ma- 
nuskriptas ir, greičiausia šiuo sekdamas, Martynas Bielskis160. Iš jų su- 
žinome, kad 1557. XI. 14 d. magistras Miirstenbergas su savo komtūrais ir 
tarybininkais, trijų šimtų neginkluotų riterių lydimas, į karaliaus stovy- 
klą žygiavo apie dvi mylias pro plačiai išsisklaidžiusius lietuvių kariuome- 
nės būrius. Regėdamas tokią gausią ir galingą lietuvių kariuomenę 
(50.000), buvęs apstulbęs ir jį lydėjusiems Plocko ir Kulmo žemių vaiva- 
doms sakęs, kad niekada nėra matęs tokios gražios kariuomenės, kurios ir 
trečdalio būtų pakakę visai Livonijai užimti; jis apgailįs, kad jo pirmata- 
kai įsivėlę į karą su tokiu galingu karaliumi. Pačioje stovykloje buvęs 
įrengtas pakilus ir puošnus sostas, kuriame Zigmantas pupsojęs, apjuos- 
tas savo senatorių lietuvių, Lenkijos patarėjų ir Romos imperatoriaus at- 
stovų. Prisiartinęs prie karaliaus, magistras nuolankiai ir pagarbiai (hono- 
Tifice ae submisse) pasisveikinęs ir atsiprašęs. Paskui magistras ir Livo- 
nijos atstovai prisiekę saugoti taiką ir laikytis sutarčių, o Romos impera- 
Loriaus atstovas Valentinas Sauermanas prabilęs, pasidžiaugdamas įvy- 
kusia taika. — Šitai visą skaitome Martyno Bielskio kronikoje ir aname 
XVI amžiaus rankraštyje, kur įdėti abiejų šalių priesaikos tekstai ir 
Sauermano pasakytoji kalba. 

Yra plačiai pasklidusi žinia, kad magistras Fiirstenbergas atsipraši- 
nėdamas puolęs karaliui Zigmantui Augustui po kojų. Pirmas, tur būt, šitą 
žinią yra paleidęs Renneris (und dede de coadjutor her Forstenberch dem 
koninge einen vothfall) — o jį pasekę kiti162. Lenkų kronikininkas Marty- 
nas Bielskis, sekdamas paminėto rankraščio žodžius „honorifice ac sub- 
misse“, rašo, kad karaliaus atsiprašė magistras klūpterėjęs (pokleknąw- 
szy)*9*. Gi pats karaliaus sekretorius Myszkowskis pažymi tiktai tiek, kad 
magistras atvyko į karaliaus stovyklą ir jam pasidavė: venit in castra re- 
gia et dedit daditionem'“*. Tik tai, iš tikrųjų, ir yra esmingiausia. Magis- 
tras Firstenbergas susilaukė negarbės jau vien dėl to, kad turėjo atvykti 
į karaliaus stovyklą, patvirtinti padiktuotos sutarties ir karaliaus akivaiz- 
doje ištiesti ranką čia pat atvykusiems arkiv. Vilhelmui ir jo koad. Kris- 


“0 Spekke, A. Ouelgues nouvaux matėiaux (Latv. Univ. Raksti. Filolog. un 
Filosof. fakul. serija II, 2 Riga 1932 (218 - 221 p.) Manuskriptas yra Kro- 
kuvoje Jagell. Univ. Mss 58. Bielski 129 - 130. 

“ Renner 159 - 158. 

“Pal, Bergengrin 90 nota 4. Schwartz 7. 

** Bielski, Kronika V 130 p. 

** Kordybach, L. Dzienik biskupa Piotra Myszkowskiego 1555 - 1568. Kwar- 
talnik Historyczny R. XLVII. T. I. Z. 3. Lw6w1933, 453 p. 

tupui!65, Maža to, šį konfliktą užbaigusiose sutartyse buvo prikaišiota to- 
kių Livonijos prievolių, kurios darė ją Lietuvos sąjungininkę ir dar plačiau 
vėrė vartus lietuvių intervencijai padauguvyje, 

Pirmoji, restitucijos sutartis (1557. XI. 5), siekė atstatyti Livonijoje 
tą padėti, kuri buvo iki arkivyskupo Vilhelmo ir koad. Kristupo pašalini- 
mo iš pareigų"“““. Livonijos ordinas įpareigojamas duoti arkivyskupui ir 
jo koadiutoriui pilną laisvę, grąžinti iš jų atimtas žemes ir pilis, atlyginti 
už sunaudotą turtą ir išgrobtus arba sunaikintus daiktus, atsiteisti už nu- 
savintų pilių amuniciją, karo reikmenis ir maistą. Arkivyskupas vėl turi 
gauti pusininko teisę ir valdžią į Rygos miestą (dimidiata iurisdictio Civi- 
tatis Rigensis), o jo gyventojai atnaujinti ištikimybės įžadą. Visi arkivys- 
kupijos riteriai ir pilių viršininkai, kurie buvo prisaikdinti magistrui, nuo ne-- 
teisiai išreikalautos priesaikos atleidžiami ir laikomi prisiekę arkivysku- 
pui. Arkivyskupas neprivalo kerštauti, persekioti ir bausti tų, kurie buvo 
nuo jo atitrūkę ir susinešę su magistru, o magistras turi paleisti visus ka- 
linamus ir grąžinti turtus ir pareigas į užsienį pabėgusiems. Arkivyskupo 
koadiutorium ordinas pripažįsta Kristupą, kuris gauna jo skeptrą Vilhel- 
mui mirus arba laisvu noru bet kada jam pasitraukus. Jei tai atsitiktų 
anksčiau negu Kristupo amžius leidžia jam būti vyskupu, šis turi priimti 2 
dvasininkų ir 2 pasaulininkų globą. Arkivyskupas su koadiutorium įparei- 
gojami saugoti visus Livonijos teisinius nuostatus, išskyrus tiktai 1546 
metų Valmeros recesą. Tačiau Rygos arkivyskupui ginama priimti Liute- 
rio mokslas ir pasiskelbti pasauliniu kunigaikščiu, 

Restitucijos sutartyje buvo dar nužiūrėti vadinamieji sekvestoriai, — 
iš arkivyskupo šalies Kuršo vyskupas (Jonas IV von Munhausen), o iš 
ordino pusės Tartaus vyskupas (Hermanas II von Wesel), — kurie turė- 
jo perimti iš ordino ir perteikti arkivyskupui jo žemes, turtus ir pilis. Šiaip 
jau visus paruošiamuosius darbus arkivyskupo įkurdinimui Koknesėj atliko 
gavsgryvos komtūras Jurgis Brabeckas, — kurie Koknesėje dirbo jau spa- 
lių mėn. pradžioje!967. Čionai buvo prisiųstas ir karaliaus Zigmanto atsto- 
vas Adomas Konarskis, su kuriuo buvo tariamasi dėl arkivyskupo resti- 
tucijos168. Matyti, buvo atsiradę kai kurių ginčytinų ir kliuvančių aplinky- 
bių. Antra vertus, Lietuva spauste spaudė greičiau arkivyskupą grąžinti į 
Koknesę. Tatai ir buvo padaryta 1557. X. 5. Į Koknesę arkivyskupas pa- 
grįžo triumfuodamas!69. Kitą dieną buvo sušaukta kapitula ir Kristupas 


“5 Gėrnicki 103. Brgengrin 92 —- 93. 

“ Dogiel, Cod. dipl. V. nr. 126, 210 — 215: Transactio inter Sacram Regiam, 
Maiestatem Poloniae et Magistrum, ac Status Livoniae. 

iš naujo perrinktas!70, nes nuo pirmykščių rinkimų kai kurie kapitulos na- 
riai buvo atsisakę ir apskelbę, jog tai buvęs jiems primestas nutarimas; 
pakartotini rinkimai visas tas šnekas turėjo nutildyti. Tuo būdu ir arki- 
vyskupas, ir koadiutorius, laimėję prieš ordiną, susėdo vėl savo pilyse.. Ta- 
čiau, iki arkiv. Vilhelmas pilnai atgavo ginklus ir amuniciją, praėjo beveik 
ištisi metai171, 

Restitucijos sutartis, kaip regime, sužlugdė Livonijos ordino pastan- 
gas, sučiupus arkiv. Vilhelmą, pasidaryti vienavaldžiu Livonijos viešpačiu. 
Sugriauta buvo ir Valmieros receso užtvara, kuria norėta pašalinti galin- 
gesniųjų kunigaikščių intervencija. Magistras galėjo guostis vien tuo, kad 
Rygos arkivyskupui neleista sekuliarizuotis ir tuo patim patapti pavojin- 
gu jo konkurentu. Livonijos vidaus santvarka paliko tokia, kokia ji susi- 
klostė viduramžiais. 

Pirmoji sutartis, aptardama magistro ir arkivyskupo bylą, išskirtinai 
tvarkė Livonijos vidaus reikalus. Tą pačią dieną (1557. IX. 5) pasirašyta 
antroji — taikos ir satisfakcijos sutartis — maldė Lietuvos ir Livonijos 
tarpusavio ginčus!72, Abi šalys pirmiausia įsipareigojo laikytis Radvilos 
sienų, kurios 1541 metais buvo tiktai formaliai nužymėtos. Nuspręsta su- 
daryti mišri komisija, kuri susirinktų 1558. VIII. 1. aptarti opių, ginčy- 
tinų klausimų; tačiau karalius pasilaiko sau teisę komisijos susitikimo 
datą savo nuožiūra pakeisti. Mišrios komisijos superarbitru numatomas 
Gniezno arkiv. Mykolas Dzierzkowskis. Šia sutartimi toliau sureguliuoja- 
mi Lietuvos ir Livonijos prekybos reikalai. Livonijos ordinas iki 1557. XII. 
23 privalo atiduoti sukonfiskuotus lietuvių pirklių laivus ir prekes, o Lie- 
tuva turi grąžinti Polocke sulaikytus Daugpilio komtūro užpirktus javus. 
Ateityje tokie incidentai sutarta spręsti susitinkant abiejų šalių atsto- 
vams Obeliuose ir Kurčmoje(?). Be to, Lietuvos pirkliams laiduojamas. 
laisvas tranzitas ir prekyba Livonijoje, kur jiems negali būti taikomi nauji 
muitų ir rinkliavų mokesčiai; tolygiomis privilegijomis Lietuvoje naudosis 
livoniečiai. Dėl Kasparo Lonckio nužudymo Livonijos atstovai sutartyje 
pareiškia, jog tas apgailėtinas įvykis buvęs atsitiktinis, nenorėtas; susi- 
tarta, kad pats kaltininkas, Rezeknės komtūras, nuvykęs į Vilnių, turi at- 
siprašyti ir savo žodžius patvirtinti priesaika. Ordinas dar pripažino kara- 
liui teisę reikalauti atlyginti karo išlaidas, tačiau nuo šios kontribucijos 

“ Bergengriūn, Beil. nr. 4, 310 p. 

"1: Schirren, C. Ouellen zu Geschichte des Untergangs livlūndischer Selbstūn- 

90 Simas Sužiedėlis 


karalius atsisako. Pagaliau, Livonijos magistras įpareigojamas atvykti į 
karaliaus stovyklą sutarčių patvirtinti. 


Iš šių susitarimų akivaizdu, kad pirmon vieton iškišti sienų ginčai ir 
pirklių skundai, kurie Lietuvai buvo opiausi ir labiausia rūpėjo. Dėl jų, kaip 
matėme, ir buvo pradėjęs žiebtis Lietuvos ir Livonijos konfliktas, Kasparo 
mirtis ir mobilizacijos išlaidos, kaip prasidėjusio konflikto išdavos, nu- 
stumta į antrą vietą. Šie du dalykai, sutartis pasirašant ir jas vykdant, 
buvo leidžiami pro pirštus. Rezeknės komtūras, Werneris Schall von Bellis, 
turėjęs iki 1557. XII. 20 nuvykti į Vilnių ir karaliaus atsiprašyti, pagirdęs 
apie rusų kariuomenės telkimą prie jo komtūrijos sienų, iš pusiaukelės su- 
grįžo. Jisai tiktai raštu įrodinėjęs savo nekaltumą, protestavęs prieš jam 
užkrautą priesaikos prievolę ir prašęs magistro šį reikalą Vilniuje be jo 
garbingai sutvarkyti. Iš tikrųjų, kondolenciją dėl Lonckio nužudymo Vil- 
niuje pareiškė magistro sekretorius Salamonas Henningasi“*, Nuo kon- 
tribucinių mokesčių atsisakyta pačioje sutartyje, bet reikia manyti, kad 
pirmojoje redakcijoje, parengtoje 1557. IX. 5, jinai buvusi įterpta arba 
įsakmiai jos buvo reikalaujama, nes 1557. IX. 14 Rygos landtagas buvo 
nutaręs ją mokėti!74, Piniginės kompensacijos karalius galėjęs atsisakyti 
tiktai sutartis patvirtinant, sulaukęs Pasvalyje paties Fiirstenbergo. Išgy- 
venta jo negarbė laikytina nepinigine kompensacija už Lonckio nužudymą 
ir kariuomenės sutelkimą prie Papyvėsių. 


Satisfakcinės sutarties užsklandoje abiejų viešpačių vardu pareiškia- 
ma, jog jųjų valdiniai neturi paremti nei didžiojo Lietuvos kunigaikščio, 
nei Livonijos magistro, jei tie įsigeistų sutarčių nesilaikyti!75. Šitose ste- 
reotypiškose frazėse reikšminga tėra tai, jog minimas vienas didžiojo Lie- 
tuvos kunigaikščio titulas (Magnus Dux Litvaniae), praleidžiant Lenki- 
jos karaliaus vardą. Karaliaus tarybos nariai taip pat buvo tiktai lietuviai 
(Consiliarii Litvaniae), dalyvavę Pasvalio pasitarimuose. Šitai rodo, jog 
sutartis apima vieną Lietuvą, susiširdijusią su Livonija. Rašyti apie Len- 
kijos konfliktą su Livonija yra neteisinga. 


Pirmosios dvi sutartys buvo apmestos ir priimtos, Fūrstenbergui į 
Pasvalį dar neatvykus (1557. IX. 5); jis jas vėliau tiktai patvirtino. Tre- 
čioji — militarinės santarvės sutartis — pasirašyta jau būnant jam kara- 


"“" Schirren, Ouellen zur Geschichte II 43 - 44, 57 - 58, 69 p. Verz. I nr. 557, 

liaus stovykloje (1557. IX. 14)176. Ji yra visų reikšmingiausia, nes taikė į 
pačią Lietuvos ir Livonijos konflikto šerdį — stiprino lietuvių pastangas 
įsigalėti Livonijoje, nusveriant joje Maskvos įtaką. Sutarties pradžioje 
užsimenama, kad abi šalys ilgai gyvenusios taikiai, bet pastarieji vaidai 
tą rimtį sudrumstę, iš ko tegalinti būti nauda grasiam jųjų priešui, Mas- 
kvai (Moschus communis hostis immineat). Kad pajėgtų jam sėkmingiau 
atsispirti, Livonijos magistras ir didysis Lietuvos kunigaikštis (Rex Po- 
loniae, eo nomine, guo est Magnus Dux Litvaniae) sutaria vienas antrą 
ginti ir remti, jei Maskva įsigeistų kurį iš jų pulti arba pati būtų kurio 
užpulta. Kadangi Livoniją su Maskva sija 15 metų taikos sutartis, kuri 
dar galioja 12 metų, o Lietuvą su ja saisto penkerių metų karo paliaubos, 
tai abipusė karinė paspirtis tuo tarpu paliekama neveikli (— Foedera in 
suspenso sint). Tačiau Lietuvos ir Maskvos paliauboms pirmiau pasibai- 
gus, Lietuva galės jas prailginti tiktai susitarusi su Livonija ir tik tam lai- 
kui, iki pasibaigs Maskvos ir Livonijos taikos susitarimas. Po to, arba 
Maskvos carui pasimirus anksčiau, abi šalys gauna laisvas rankas ir drau- 
ge su Maskva arba taikiai susidera, arba kariauja: nei viena šalis, kitai 
nežinant, jokių sutarčių su Maskva nedaro. Livonija, be to, pasi- 
žada neleisti per savo teritoriją žygiuoti į Lietuvą Maskvos kariuomenei, 
sulaikinėti į Maskvą sprunkančius Lietuvos valdinius, pranešinėti apie 
caro sumanymus ir kėslus. Lietuva, be abejo, pažadėjo Livonijai tą patį, 
tačiau jos aktas yra pragaišęs, tad tiksliai jos prievolės nežinomos, Šį ka- 
rinį paktą, be kitko, nutarta dar pateikti patvirtinti imperatoriui Ferdi- 
nandui, kurį Livonija laikė savo siuzerenu. Kai vėliau Ferdinandas pareiš- 
kė Zigmantui savo pasitenkinimą dėl Lietuvos — Livonijos susitaikymo, 
tai tuo patim sudilo ir šita formalinė klauzulė177. 


Ši karinė sutartis, galima tarti, buvo pirmųjų dviejų siekinys ir, grei- 
čiausia, žodis žodin Fūrstenbergui padiktuota!78. Argi pirmosiomis sutar- 
timis nebuvo siekiama gražinti arkivyskupą Vilhelmą į pirmykštes jojo 
pareigas, apginti palanki Lietuvai jo partija ir išlyginti susikaupusius 
sienų ir tranzito ginčus labiausia dėl to, kad šia trečiąja sutartimi paspęstų 
užtvarą padauguvyje besiskleidžiančiai Maskvos įsravai? Reikia tiktai pri- 
siminti, kad vos prieš trejus metus Livonija suderėjo su Jonu IV penkio- 
likos metų taiką, pasižadėdama jokiu atveju nesidėti su Lietuva!179. Mili- 
tarinė Pasvalio sutartis lupo Livoniją iš šios izoliacinės Maskvos įtakos, 


"“ Dogiel V nr. 128. 219 - 221: Foedus inter Vilhelmum Furstenbergium... Ma- 
gistrum et Sigismundum Augustum Regem Poloniae contra Ducem Masco- 
viae initum. Datum Poswoli ex castris Regiis d. 14. Sept. 1557. 

“" Dogiel V nr. 129, 222 p. 

“Schwartz 7. Švabe 79. 

*“ Mon. Liv. Antigą. V 509 p. 


92 Simas Sužiedėlis 


bet traukė į tokius pat Lietuvos varžtus, priversdama net pažeisti taiką su 
Jonu IV Žiauriuoju!80. Kad į tretįjį Pasvalio sanderybų aktą buvo įterpta 
pastabų, atsižvelgiančių į galiojančias Livonijos ir Lietuvos sutartis su 
Maskva, dalyko esmės nekeitė ir Livonijos rusų akyse neteisino. Livonija 
neliko net neitrali!s1, nes jau dabar pažadėjo Lietuvai kai kurių paslaugų, 
— informuoti apie Jono IV siekimus, drausti jo kariuomenei spraustis Lie- 
tuvon per Livonijos žemę, gaudyti iš Lietuvos bėgančiuosius į Maskvą!8s, 
— o tai kliudė Maskvai nejučiomis pasikišti Livoniją po savo sparnu. Įsi- 
veldama su Livonija į konfliktą, Lietuva norėjo tam užbėgti už akių: ji 
geidavo turėti Livoniją klusnią sąjungininkę kovoje su rusų agresija, gra- 
sančia lietuviams nuo Dauguvos pašlaičių. Militarinė Pasvalio santarvė 
tuosius lietuvių norus patenkino. 

Konfliktas su Livonija, kaip regime, išsisprendė Lietuvos naudai. Vil- 
helmas Fiūrstenbergas, nepaprastai piktai puolęs Livonijoje Lietuvos ša- 
lininkus ir pasišovęs visą valdžią sužerti į savo rieškučias, Pasvalyje turėjo 
kapituliuoti. Livonijoje ir toliau liko lietuviškoji partija, o jos vadai — ar- 
kivyskupas Vilhelmas ir Kasparas Mūnsteris — apginti. Arkiv. Vilhelmas 
dar tvirčiau susimezgė su Lietuva, budriai sergėdamas, kad Livonijos ma- 
gistras neišklyptų iš Pasvalio susitarimų ir nesigriebtų kokios separatinės 
akcijos183, Kasparas Miinsteris, kad ir negrįžo į landmaršalo vietą, — Lie- 
tuvai jis nebuvo tokia žymi figūra, — galėjo laisvai jaustis paskirtose jam 
pilyse. Livonijoje, be to, nebuvo igyvendinta nei sekuliarizacija, nei cen- 
tralizacija: ši valstybė liko padrika, amorfinė federacija, po Pasvalio tai- 
kos visiškai nustojusi savo gyvybinių jėgų!84. Juk nei Ketteleris Vokieti- 
joje, nei Fiirstenbergas Livonijoje nesugebėjo sudaryti didesnės kariuo- 
menės, įrodydami tuo šios vokiečių ataižos visišką negalią. Vokiečių im- 
perijos savo likimui pamesta, o pavergtose žemėse giliai šaknų neįleidusi, 
ji dabar prikopė paskutines savo dienas. 

Livonija liko beginklė ir nualusi kaip tik tuo metu, kai Maskva, ne- 
galėdama dovanoti už sutartį su Lietuva, ėmė spirte spirti mokėti duo- 
klę'85, Neilgai teko laukti dar grasesnių Jono IV grūmojimų ir kerštingos 
invazijos, nes momentas Livoniją pulti buvo labai tikęs: neperseniai taikos 
sutartimi Jonas IV išskyrė Švediją iš eventualaus Livonijos ir Maskvos 
konflikto, o Lietuvos rankos tebuvo surištos penkerių metų paliaubomis. 
Lietuva, be abejo, negalėjo leisti Maskvai ginklu paveržti tai, ką jinai lai- 


“0 Žiūr. Bienemann. Urkunden III 207. Russow 50. 

*1 Schirren, Archiv I 17, II 26, 29. 

“2 Dogiel V 221. p. 

8 Schirren, Archiv I 3. 

** Forsten I 76. Bienemann, Aus balt. Vorzeit 100 p. 

“5 Jurjens, Vorpos o dani 51. Scr. Rer. Livonicarum II 51 - 52. Beitrūge zur 
Kunde Esth, Liv. und Kurlands IV 143 - 145. 

davo sau Pasvalio taika, bet tuo atveju juodvi turėjo susirungti dėl Livo- 
nijos žemių. Tolimesnis Livonijos likimas kaip tik ir priklausė nuo šių dvie- 
jų kaimynų, kurių kiekvienas tarėsi turį teisių į šią toliausiai į šiaurę nu- 
sikišusią vokišką koloniją. Maskvos (1554) ir Pasvalio (1557) sutartys 
buvo tie Eridos obuoliai, už kurių jinai užkliuvo ir sugūrėjo. 


|| 
Miscellanea 
Iš NESPAUSDINTŲ JAKšTO DARBŲ 


Mirusiam kan. Tumui- Vaižgantui, ilgamečiui L. K. Mokslo Akademijos ir 
jos valdybos nariui pagerbti, Akademijos Valdyba buvo nutarusi suruošti iški!- 
mingą minėjimą. Ta proga Akademija norėjo iškelti dar vieną žymų savo nari— 
prel. J. Mačiulį - Maironį, kuris ligi tol dar nebuvo iškilmingiau paminėtas. Bu- 
vo sumanyta samdyti Valstybės Teatrą ir be paskaitų apie vieną ix antrą dar 
Tumo garbei išpildyti kantatą, kuriai tekstą buvo sukūręs prel. Jakštas, o mu- 
ziką — komp. Jakubėnas. Minėjimas turėjo įvykti 1934 m. gegužės mėnesį, ir 
ji turėjo atidaryti prel. A. Dambrauskas, L. K. Mokslo Akademijos pirmininkas, 
atitinkama kalba, kurią tuoj ir pasirašė. 

Tačiau ruošai einant visu smarkumu, prel. Dambrauskas kažką sužinojo, 
kas kan. Tumą jo akyse pažemino ir jam nuotaiką numušė. Jis įprastu jam im- 
pulsyviškumu atsisakė minėjime dalyvauti. Tuomet kiti Valdybos nariai nuta- 
rė minėjimą atidėti. Belaukiant geresnio momento ir kol praeis pirmininko pyk- 
tis, prel. Dambrauskas mirė. Iš to neįvykusio minėjimo paliko Jakšto kantatos 
tekstas ir atidarymo kalba kuriuos čia spausdiname. 

Juozas Eretas. 


I. ATIDAROMOJI KALBA. 


Prelato A. Dambrausko - Jakšto kalba, pasakyta atidarant Miesto Te- 
atre V. 34 a. a. prel. J. MAČIULIUI - MAIRONIUI ir kan. TUMUI- 
- VAIŽGANTUI paminėti iškilmingą 

susirinkimą. 


Ekscelencijos, 
Didžiai Gerbiamieji svečiai ir viešnios, 
brangusis jaunime. 
Man, kaip L. K. Mokslo Akademijos pirmininkui, tenka nepaprasta 
garbė atidaryti šį iškilmingą posėdį, skirtą dviejų garbingiausių tos Akade- 

mijos narių, būtent, a. a. prel. Jono Mačiulio - Maironio ir a. a, Kan. Juozo 
Tumo - Vaižganto literatiniams nuopelnams paminėti. 

Žmonių atmintis, ypač mirusių atžvilgiu, deja yra labai silpna ir trum- 
pa. Tai yra visiems gerai žinomas, bet liūdnas faktas. Vokiečiai jį pažymi 
posakiu: Aus den Augen, aus dem Sinn. Rusai dar stipriau tai pareiškia, tar- 
dami: „S glaz doloi, i von iz mysli“, t. y. „dingęs iš po akių, dingsta ir iš 
atminties“. Gyvenime taip ir yra, bet po teisybei taip neturėtų būti. Ypač 
tai pasakytina apie tokius vyrus, kaip Maironis ir Vaižgantas, kurie buvo 
tikri mūsų tautos vadai ir pranašai, kurie sukūrė mums didelių grožinių ver- 
tenybių ir turėjo dideliausios įtakos visam kultūriniam lietuvių gyvenimui. 

Kad šitą jų įtaką geriau suprastumėm, persikelkim mintimi į anuos lai- 
kus, kada Maironis ir Tumas buvo dar tik besirengią pradėti savo literatū- 
rinę karjerą. Kokia gi tuomet buvo lietuvių tautos būklė? Gi liūdnų — liūd- 
niausia. Iš vienos šalies rusų valdžia, uždraudus lietuvių spaudą slopina 
kiekvieną tautinės minties blykstelėjimą. Iš kitos — vietos dvarininkai len- 
kai kreivai žiūrėjo į kiekvieną viešai tartą lietuvišką žodį, vadindami tai 
litvomanija. Materialinis skurdas retai kam iš kaimiečių teleisdavo mokyti 
savo vaikus, o jei kuris jaunas lietuvis, baigęs gimnaziją, ir patekdavo į ru- 
sų universitetą, jis tapdavo mūsų tautai žuvęs, nes paskęsdavo raudonose 
tuomet išimtinai viešpatavusio tarptautinio socializmo bangose. Ir pati mū- 
sų inteligentija dažnai neįstengdavo atsispirti nejaukiai slegiančiai aplin- 
kumos nuotaikai ir pasiduodavo perdėtam pesimizmui. Kad sveiki vaizduo- 
jamąjį momentą geriau suprastumėt, aš čia priminsiu Tamstoms vieną fak- 
tą iš mano paties gyvenimo. 

Tai buvo 1901 metais, man besekretoriaujant pas vyks. M. Paliulionį. 
Vieną gražų vakarą geriu sau vyskupo valgomajam kambary arbatą ir gė- 
riuos naujai gautu iš Prūsų lietuviško laikraščio numeriu. Tik štai beatei- 
nas pas vyskupą mano bendravardis prelatas Vladas Dambrauskas. Pasisvei- 
kinęs su manim ir pamatęs laikrštį, paklausė: 

— Ką čia beskaitai? 

— Gi tik ką gautą naują lietuvišką laikraštį... 

Išgirdęs šį, matyt, nesitikėtą atsaką, gerb. prelatas, susiraukė ir numo- 
jęs beviltiškai ranka, tarė lenkiškai: 

— Et, jūs jaunuoliai, prasimanot kažką... Nic niebylo, nic nie bę- 
dzie...!) 

Ir tai tarė žmogus lietuvybei nepriešingas. 

Aš į tai gerb. prelatui nieko neatsakiau, bet savo dvasioj pagalvojau: 

— Kad nieko nebuvo, gal tai ir tiesa, bet ateitis pareis nuo mūsų. Jei 
nieko neveiksim, tai tikrai nieko ir nebus. Bet jei energingai kibsim į dar- 


1) Nieko nebuvo ir nieko nebus. 

bą, tai rezultate vis šis tas galės ir išeiti, ypač jei atsiras to nelemto pesi- 
mizmo slopintojų... 

Ačiū Dievui jų ir atsirado. Vyriausias jų vadas ir buvo Maironis. Jam 
garsiai užtraukus: „Paimkim, arklą, knygą, lyrą ir eisim Lietuvos keliu“, 
tuojau ėmė busti Lietuva ir pasigirdo kuždesys. 

— Ar girdit? Dar mes nežuvę... 

Atrasta „Lietuvos kelias“. Kad jis dar ir miglotas, bet reikia jis ieško- 
ti ir suradus pirmyn juo žengti... 

— Prikelkime Lietuvą mūsų... 

— Aure, naujas, dar geresnis šūkis... 

Kas taip drąsiai šaukia, matyt, neabejoja: jo tikima, kad Lietuvą pri- 
kelti galima... Eime jam. padėti... 

Taip viena po kitos tos Maironio dainos, dailia p. Naujalio muzika ap- 
vilktos, plito po visą Lietuvą, magiškai veikė jaunimą, nuostabiai kėlė tau- 
tinį susipratimą, tiesiog kūrė lietuvybę. Šiandieną mūsų jaunajai kartai sun- 
ku tai suprast. Ji žiūri ir neretai stebisi. Kas gi čia yra? Žodžiai, kaip žo- 
džiai, nieko ypatinga... O tuo tarpu anais laikais, jie kvėpdavo naujos gyvy- 
bės, kaip mistiškojo Orfejaus dainos. Jų grožinę vertę teisingai nušvietė 
pirmutinis Maironies biografas Vaižgantas. Jo parašytoji Maironio biogra- 
fija dar ir šiandien rekomenduotina kiekvienam, kas nori su Maironio gyve- 
nimu ir kūryba arčiau susipažinti. Geresnės kol kas mes dar neturim. 

Pats Vaižgantas tuo atžvilgiu yra laimingesnis. Šis jau susilaukė tikrai 
monumentalinės savo biografijos, parašytos talentingo jauno mokslininko 
p. Merkelio. Ikšiol jos teišėjo tik pirmas tomas. Ji skaitosi kaip įdomiau- 
sias romanas. Vaižgantas atvaizduotas čia en face su visu savo gyvenimo 
turtingumu ir įvairumu. Skaitydamas p. Merkelio veikalą, gauni įspūdžio, 
kaip Vaižganto gyvenimas yra neatskiriamas nuo Lietuvos XX a. gyvenimo. 
Jie taip glaudžiai savitarpy susipynę, kad dažnai tiesiog nebegalima atskir- 
ti, kur baigiasi vienas, kur prasideda kitas. Ir iš tikrųjų nerasime nė vieno 
žymesnio istorinio Lietuvos gyvenimo įvykio, kur Vaižgantas nebūtų daly- 
vavęs. Jis ir revoliucijos metu tvarko mūsų valsčius, jis ir Vilniaus Seime 
mūsų tautos reikalais rūpinasi, jis ir pirmoj lietuvių konferencijoj Lietu- 
vos nepriklausomybės klausimą svarsto, jis ir Rusijon su pabėgėliais bėga, 
jis ir užsieniuose dėl Lietuvos darbuojasi ir nepriklausomon Lietuvon grį- 
žęs dirba įvairiausiose srityse. Savo nuveiktų darbų kiekiu jis toli pralen- 
kia kitus žymesniuosius mūsų veikėjus. Jei kas jam beprikiština, tai nebent 
tai, kad jis netaupė savo jėgų, imdavos kiekvieno iš šalies jam pakišto darbo. 
Iš čia ėjo visiems žinomas Vaižganto „išsiblaškymas“. 

Maironis tuo atžvilgiu buvo labiau savy susikaupęs ir savo pamiltai poe- 
zijai labiau ištikimas. 

Bet nei vienas, nei antras nesiginčijo dėl jiems mūsų Parnase priklau- 

somos vietos. Maironis nesigyrė: „Aš pirmas Lietuvos poetas“, lygiai ir 
Vaižgantas nesiskelbė: „Aš pirmas Lietuvos beletristas“, Jiems rūpėjo ne 
garbė, bet kūryba. Jie ir kūrė atsidėję savo kūrinius, palikdami jų vertinimą 
ateičiai. Ir ateitis jų neapvylė, pripažindama abudu juodu pirmaeiliais mūsų 
grožinės literatūros kūrėjais. 

Taip dalykams virtus, kas gi mums belieka? Gi lieka pareiga — jų kūri- 
nius pažinti ir jų nuopelnų neužmiršti, kad nieks negalėtų mums mesti ano 
pradžioj minėto priekaišto: Aus den Augen, aus dem Sinn..!) 

Turėdami tai galvoje, L. K. Mokslo Akademija ir pasirįžo surengti šį 
iškilmingą Maironio ir Vaižganto paminėjimą. Jis norėta padaryti anksčiau, 
bet dėl kai kurių kliūčių teko atidėti šiai dienai. 

Vienintelis šio paminėjimo tikslas — tai šiem dviem per anksti iš gyvų- 
jų skaičiaus išbrauktiems mūsų literatūros korifėjams atiduoti, kas jiem 
"priklauso, išreiškiant jiem nuoširdžią pagarbą ir dėkingumą už brangias 
mums paliktas jų dvasios vertenybes, nes jie tikrai yra užsipelnę, kad jų 
vardai kiekvieno lietuvio būtų amžinai gerbiami, minimi ir mylimi. 

Galop tenka man dar tarti žodis ir dėl šio paminėjimo programos. Ji 
išėjo kiek platesnė, negu iš pradžių manyta. Tai ivyko dėliai mūsų jaunų 
spėkų gausumo. Mat jų paslankumo dėka, atsirado ir kas paskaito specialinę 
paskaitą apie literatūrinę Vaižganto kūrybą, ir kas Vaižganto kantatai mu- 
ziką pagamina ir chorvedis su choru, kurie tą kantatą vokališkai išpildo. 
Visiems tiems jauniems L. K. Mokslo Akademijos padėjėjams, o taip pat ir 
didžiai gerbiamiems svečiams ir viešnioms, kur taip gausiai teikėsi į šį pa- 
minėjimą atvykti, L. K. Mokslo Akademijos vardu, laikau savo miela parei- 
ga tarti nuoširdžiausią padėkos žodį. Ačiū... 


1) Iš akių — ir iš atminties. 


II. KANTATOS TEKSTAS 
VAIŽGANTE MIELAS 


Vaižgante mielas, žilas vaikeli, 
Mistiškai gerbęs Dievo saulutę, 
Mėgęs kiekvieną paukštį, žvėrelį, 
O už vis pačią žemę motutę. 


Išvažinėjęs Lietuvą visą, 

Esi jos grožį gerai pažinęs, 
Matęs Šešupę, Mūšą, Dubysą, 
Jujų krantuose gėlių suskynęs. 

Ir kol krūtinė dar neataušo, 
Vaizdai tie gyvi tavy nedingo, 
Iš jų nuliejai Varpą Alaušo, 
Iš jū sukūrei savo Gondingą. 


Laikai nebuvo laisvų kryvulių, 

Tik pavergimo tamsos kasdienės, 
Bet tu vertei mus laukt pragiedrulių, 
Minty tau kūrės dėdės dėdienės. 


Brangūs tau buvo mūsų veikėjai, — 
Ir įgarsėję ir dar mažučiai, 

Visus gerbei tu, kapan lydėjai, 
Nuopelnus jųjų perdėdams drūčiai. 


Radęs jaunuoly kūrybos lašą, 
Džiaugeis dėl jauno literačiuko, 
Šaukdams spaudoje, kaip jis rašo — 
Yra jis davęs mums deimančiuką. 


Bet kitus girdams, tu pats netingėjai, 
Neatsitraukei tu nuo darbo stalo, 
Jautei ir kūrei, dirbai, krutėjai, 
Nors rankos silpo ir akys balo. 
Ir davei murns dvidešimt tomų, 


Raštų savųjų kuo įvairiausių, 
O jie skaityt kam neįdomu, 


Iš mūs kas drįstų pasiekt juos, klausiu. 


Mielas kūrėjau, mums dar brangesnis 
Esi kaip žmogus ir kaip veikėjas. 
Visiems už gerą buvai tu geresnis, — 
Tu ir Kapsuką įsimylėjęs. 


Kalbą, senovę, žmonių gerovę — 
Tu visus gynei raštu ir žodžiu, 
Brangi tau buvo mūsų senovė, 
Negriaudams rūmų, kėlei tu sodžių. 


Vaižgante mielas, žilas vaikeli, 
Sentėvio lūpoms kurstęs mūs dvasią, 
Rodyk mums tikrą tėvynės kelią, 
Kvėpk širdin ugnį ir viltį drąsią. 

NEžINOMAS P. SKARGOS LAIŠKAS JĖZUITŲ GENEROLUI APIE 
LIETUVOS RELIGINĘ BŪKLĘ 


P. Skarga išdėsto liūdną katalikų Bažnyčios būklę Lietuvoje, kokioje 
ji buvo apie 1573 m. Ten reikia veikti ne tikėjimui palaikyti, bet jam visai 
iš naujo įžiebti. Lietuvoje beveik nėsą kunigų, liaudis tikėjimo dalykuose 
nieko nenusimananti. P. Skarga prašo savo generolą skubiai atsiųsti ir iš ki- 
tų jėzuitų provincijų jėzuitų tėvų. 


Daug P. Skargos laiškų yra surinkta ir jo veikimas 
jais remiantis parašytas jėzuito J. Sygariski (1912). Šitą 
laišką Romoje (Archivio di Stato (Gesū) 149) rado ir 
malonėjo atsiųsti holandų jėzuitas istorikas J. Kleijnt- 
jens. Z. Ivinskis 


+ ADMODUM REVERENDE IN CHRO PATER. 


Pax Chri etc. 


Et consultoris munus et privata guaedam superiorum admonitio, me 
ad scribendum V. R. P. excitavit, de his guae et Collegio huic et communi 
nostrae matri Religioni scilicet nostrae, expedire iudicarem. Hoc tempore 
praesertim guo ad V. R. P. totius Societatis cura est divinitus delata. In 
primis itague gaudij mei magnitudinem continere non valeo, guin amplissi- 
mis verbis totogue cordis affectu Deo gratias agam et V. R. P. congratuler, 
imo nobis gaudeam potius, guod ipsam nobis Deus in hoc supremo munere 
posuerit, guae singularem illam harum Provinciarum obibat curam, tantam- 
gue erga Poloniam illiusgue salutem sui animi propensionem declarabat. 
Dictu est difficile guanta refecti laeticia, guanta, repleti spe simus sub hoc- 
gue foelicissimo regimine V. R. P. septentrionem nostrum tamguam aguilam 
iam consenescentem et in omnem infidelitatem declinantem pennas resump- 
turum et omnem impietatem abiecturum, confidamus. Det Dominus V. R. 
P. vitam et sapientiam, ut videat bona sua Hierusalem. 


Sed vt in praestando imposito officio inde summam initium, vnde ma- 
teriam accepi gratulandi. Id guod nunc et in hoc collegio et in hac forsitan 

tota Provincia Poloniae ad commune totius Societatis bonum desiderari vi- 
detur, tale est in primis guod non tam singularem et sicuti Societatis ins- 
titutum ipsague initia reguirunt, spiritus illius vbertatem gui ex chari- 
tate erga animarum lucra proximorumgue salutem exuperat, prae nobis fer- 
re videmur; vt de nobis gui per tot peccata in seculo indurui me tam aptum 
vas ad hunc preciosissimum liguorem ad Societatem attuli, taceam: iuvenes 
isti guos apud sua vbera lactat pia mater nostra, nescio guomodo num vi- 
dentur non bene hunc fervorem erga animas imbibere, gucod semina hacc in 
illis non ita mihi ad hanc rem vivida videantur, vt me plena aligua spe in 
posterum reficiant. Nam etsi praeclarae et magnae sint spei, in hac tamen 
virtute, in gua cuperem illos tanguam catulos leonum ad praedam animarum 
Tugire, non apparet insigne aliguot huius indolis specimen. Optimum esset 
ad proximorum salutem diligendam omnem nobis flammam supponere, et 
hanc Societatis nostrae medullam guam fortissimis ossium conclusionibus 
tueri. Hoc me spectare et hoc scribere V. R. P. duo maxime coegerunt guae 
certe sine lachrimarum vi cogitare vix aliguando possum: alterum guod non 
ad retinendam, non ad augendam, sed guasi novis fundamentis restaurandam 
catholicam fidem huc in Lituaniam praesertim vocati a Domino sumus. Iam 
enim hic et in multis partibus fere in extremo est Agone et hic Vilnae 
prope interitum fuit omnium confessione. Alterum guod tot gemitus et 1a- 
chrimae pereuntium nos expectant, tot fertilissimorum laborum ubertas, vt 
non oporteat alio nomine Lituaniam ad movendam erga illam commiseratio- 
nem guam Indiam Septentrionalem vocare. Ex paucis caetera V. R. P. colli- 
zat. Ad confitendum Vilnam aligui 20 miliaribus veniunt, intra tot miliaria 
omnes parochiae desolatae, nullus fere sacerdos invenitur. Populi tamen et 
-catholici maiore ex parte, infinitus est numerus, gui suspirant nostram 
opem, guorum infantes pereunt, guorum animae nullis sacramentis refi- 
ciuntur, guorum centesima pars nullam doctrinae christianae partem novit. 
Etiam in Masovia et in minore Polonia experientia me docuit, vnius ex nos- 
tris adventu, tot haereticos conversos, tot dubios confirmatos, tot refectos 
confessione sacramentali catholicos, vt vix tota per Germaniam aligua Pro- 
vincia vno anno id habeat. Populus adeo religionis amans, adeo tractatu fa- 
cilis, vt Deus ipse seminans et labores omnes nostros antevertens, ad mes- 
sem nos tantum vocet. Habemus et vicinam Samogithiam in gua et aligui 
idolorum cultores reperiuntur. Habemus tot hic haereses, vt sit etiam iam 
ad Hebionitarum deventum. Reperiuntur totius commiserationis viscera, 
cum haec meditamur et inspicimus et in dies audimus. Per misericordiam 
Dei supplex rogo, vt et hi, guos alit societas, sint bene erga salutem proxi- 
morum animati et interim, guo Poloni vacent hisce tam necessariis muneri- 
bus, externos magistros habeamus, si sine aliarum Provinciarum detrimento 
fieri potest. Totum sit Deo et V. R. P. comendatum, 

Ouod R. P. Rectorem!) spectat, nil de illo tam sublimi dici potest guod 
eius insignes virtutes non superent. Totus mirabilem spirat et redolet 
sanctitatem, nil eo ad hoc Collegium huicgue Provintiae pretiosius dari 
potuit. Sit Dominus benedictus in donis suis. 


De gubernatione illius nil in genere dici a me potest nisi guod sit foe- 
licissima, moderata, prudentissima. Si guae sunt parva et guae vna animad- 
versione corrigi statim possunt, illa apud R. P. Provincialem deposui. 

Ouod religuum est illi erga nos singulari propensioni V. R. P. me hu- 
millime commendo, et pro incredibilibus beneficiis illi ago gratias guod et 
mei etiam in Galliis cum esset, fuerit recordata et guod totam de Collegio 
Jaroslaviensi?) habuerit curam. 


Prima vox fuit V. R. P. guae illi foeminae totam animam reddidit, guod. 
in illo Agnus Dei guem illi misit inscripserit Fundatrici Jaroslauiensį nam 
antea de recepto collegio semper ancipiti distinebatur cura. Sed tum cum 
essem in Russia et illud illi Agnus Dei redderem per R. P. Herbestumš) 
missum coepit erga nomen V. R. P. valde affici et de omnibus religuis ad 
collegium perficiendum pertinentibus cogitare. Consideret V. R. P. guanta 
nunc repleta laetitia postguam illi ego etiam scripsi V. R. P. Deum ad mu- 
nus hoc elegisse. Credo iam omnia V. R. P. cum superioribus nostris de illo. 
collegio conposuisse. Sit benedictus Dominus. 


Tandem me humillime et devote V. R. P. sanctissimis sacrificiis et ora- 
tionibus comendo. Vilnae 17 Iulii 1573. 


Vrae. R. P, 
indignissimus servus 


Petrus Scarga 


Admodum reverende in Chro P. Patri 
Everardo Mercuriano Societatis Jesu 


Praeposito Generali — Romae. 


1) Stanislaus Warszewicki, primus collegii rector ab anno uno 1570, 30 ct.. 
J. Brown. Biblioteka pisarzėw assystency Polskiej, Posz. 1862. pag. 193. 

2) N. Suotvell: Bibliotheca Scriptorum S. J. Romae 1676. p. 111. 

+ Jaroslavia, Jaroslaw, urb. iudiscesi Premisliensi, habuit olim duas domos pro- 
vinciae Minoris Poloniae: 1) Collegium Jaroslaviense (1571-1773) intra moenia urbis 
penes templum S. Joannis, cum gymnasio pro externis et cum Scholasticu (Rhetorica. 
ultimis annis antem philosophia) 2)) Domus tertiae Probationis (1635-1773), dicta col-- 
legium Campo — Marianum guia extra moenia „in campo“ sive „in arena“ cum sanc+ 
tuario B. M. Virginis situm. Annis 1821 - 1832 fuit Jaroslaviae penes ecclesiam pa-- 
rochialem statio missionis provinciae Galiciae. 

3) Benedykt Herbestus, ef, ingressus in toc. 31 mart. 1541. > 4 mart. 1593, 

II. NEŽINOMAS 1831 M. SUKILĖLIŲ ATSIšAUKIMAS LIETUVIŲ 
KALBA 

Iki šiol nebuvo žinoma nė vieno lietuviško 1831 m. sukilėlių atsišau- 
kimo (Vcl. Biržiška, Atsišaukimai, Liet. Enc. I 1528 — 29 p.). Yra tik rusų 
valdžios lietuviškas atsišaukimas iš 1831 m., pasirašytas barono Paleno, apie 
kurį prof. Vol. Biržiška taria, kad jis galėjo būti išverstas Simano Giedrai- 
čio, nes paskutiniojo yra iš 1831 m. dar kitų lietuviškų atsišaukimų (Tauta 
ir Žodis, VII, 1931, 318—19 p.). Šitas atišaukimas yra surastas Marijonų 
vienuolyne Bielanuose (Bielany) netoli Varšuvos. Jo kopiją Step. Prze- 
walski atsiuntė Amerikon į Marianopolio kolegiją J. J. Raymond — Rima- 
vičiui su pastaba: „Data (odezwy) jest nieznana — prawdopodobnie koniec 
maju lub pierwsze dni czerwca 1831 r. Odezwa ta jest arkusz papieru o wy- 
miarach 35x20 cm. zadrukowany z obu stron: po každej stronie jeden tekst; 
pozatem tekst polski jest dluszy od litewskiego“. P. J. Rimavičius lietu- 
višką ir lenkišką atsišaukimo teksto kopiją atsiuntė man, prašydamas jį 
atspausdinti. Kad galima būtų padaryti tikslesnių palyginimų, ištisai yra 
spausdinamas ir lenkiškas tekstas. Kieno galėjo būti padarytas lietuviškas 
vertimas, neaišku. Nurašant, matyti, yra padaryta klaidų, nes, pav., kartais 
žodžių prasmė reikalauja raidės n, o yra raidė u. Galėjo būti ir originale 
kiaidų. Z. Ivinskis. 


Wardon Tiewa, yr Sunaus, yr Dwases Szwentos. Amen. 


Broley Žemayszicy yr Lėtuwininkay! 

Atsybuskiete milausis Broley Krikszczionis! pakielkiet szyrdes yr akis 
aut Lanku, Brolu jusu, kurie žynodamis jog jus wysumet buwot Walnays 
žmoniems, yr dydeley garsingays wajawnikays arba kareyweys, wysumet, o 
dydžiausey taykouse Košciužkas yr Poniatowskie; szauk aut jusu tays žo- 
deys: Broley Letuwinikay yr Žemayczey! skubiekiet pas mumis! horem, yr 
ysz tykros szyrdies troszkam jus prijmty už sawa Brolus yr prietelus, yr 
prižadem draugiu yszginty ysz jusu žemes tus Maskolus, kurje teyp ilga 
layka Lankus, Letuwa, Zemayczius yr dang kitum broliu musu Krikszczio- 
niu nemilaszyrdingay muczyie, yr sunkiey newaloy turieje! — Numete da- 
bar Lankay tą gielžyni junga, tus panczius newales Maskolu, kurje Lankus 
paniekinty norieje!.. y szgyne Maskolus ysz sawa walnos žemes — Jus tey- 
pogi Broley Žemayczey yr Letwiney! greycziansey paskubiekiet sugrobty 
už wysokius ginktus, yr biekty aut pagatbos brolems jusu Lankams wai- 
nams; Biekiet greytay muszty Maskolus, amožimus neprietelus musu yr ju- 
su; ne tankiete lig anie yszpjaus, yszmusz arba i Syberjie yszwesz wysus 
jumis yr jusu prietelus Lankus! Layks jau ateje, idant butumet tykray wal- 
ways — Turieset kotiktay norieset; weltay gierty yr walgity galieset; ne- 
ktausiset daugiaus tu Panusprawniku, Assessoriu, Nazarietelu yr kitu Mas- 

kolyszku uriedniku. Nebyjokities, nedaris jums niecha Kamyssorius, Ako- 
nomas yr Pissorius. Kayptiktay palykset Lankays, ne waykszczioset i laža 
teyp tankiey kayp lig szioley be atsyduksiejma nurita lig wakara dyrbote; o 
dar Akonomaysu botagu su byzunu jusu wysumet sergieje. 

Jey tiktay imsyties už rankas yr draugiu su Lankays yszginset ysz tos 
žemes Maskolus; pryjms Letuwa yr Zemayszius, Lankay, kayp sawa tykrus 
brolus, yr draugiu su anays bu set ligieys tarp sawęs yr walnays; žodziu sa- 
kaut: nebuset muzykays kayp jus wadyn Maskoley, yr niejokia aut sawęs 
neturieset e tayp sunkie junga; ne mokieset niekaday pagalwynes, yr nieka- 
des ne gaudis jumis kayp žwieres i rekrutus,, bet ysz sawa gieros walos pa- 
skubiesete aut pagatbas jusu Tiewiszkies yr prowu. Galet tada yszmanity 
Broley Žemaytey yr Letuwinikay! Kokies jus tank gieradiejstes, iey fiktay 
padiesete Lankams yszginty tus neprietelus Maskolus. 

Norint numyrtumet, muszkiet jus lig parkutine. Po pabayktos waynos, 
kayp jau niewiena Maskole nepalyks Zemaysziose, palykset tuo kartu tyk- 
rays Lankays walnays; turiesete prowas teysingas leukiszkas; turieset dang 
wettu yszkalu, mokisieties skaytity yr raszity, idaut galetumet but walnays, 
ligieys, idant mokietumet Diewa garbinty, yr ne duoties, apsyganty Ponams 
Maskoliszkams yr Zidams arendorems. O kayp yszmokste yr žynosete wy- 
sas prowas Lanku, tuo kartu, niewienas ysz jusu neparlausz anu, pagal sawa 
regiejma yr nora, kaypodara wysumet Maskoley! Kastay dedas? Kada ka- 
pytonas sprawnikas, arba Asessorius arba Nazaretelus pasyrodis kamy tarp 
jusu? tuo kartu wysy, nežyna, ką su sawi dariti! Tokiy Zmonies yr knutas 
ira po Maskolu riedu, wysu prowu yr sudu. Kas daugiaus užmok, tas aptur 
teysybe arba sprawedliwasti. Jey tada nenoret ylgiaus aszaru pylty yr sun- 
kius, krauju aplaystitus neszioty lenciugus newales Maskolu, paduokiet sau 
rankas, imkiet už Strietba, Pysztelieta, Szoble arba spragieta, Dalgi yr Kir- 
wi; yr biekiet greytay pas sawa Brolus Lankus, su kureys drangiu yszginset 
lig paskutini prietelus usu Maskolus idaut ne nuwyiktum skuras nu insu. 

Dabar ir laykas palykima walnays yr ligieys ung Diewa paties prižadie- 
tas. Biekiem greytay muszty lig smerties, musu dydžiausius neprietelus 
Maskolus; o gažem turiety wylti, jog Nemonas wiel padaris mumis Broleys 
wienos wažnos Žemes. | 

Tu tiktay o Diewe aukszcziausis! padiek mums tarnams sawa, kurie ta- 
wi garbinty neparstosma par wysus amžius. Amen. 


BRACIA LITWINI I ZMUDZINI! 


Wybila wreszcie godzina przeznascenia! Porwala sie ze snu, tak droga 
dla serc wolnych i katolickich, tak diugo cierniona i ciemięžona Polska! 
Stargala oblane krwawemi Žzami swoje kajdany i chwalebnem w dziejach 
Polski Powstaniem dokonanem w dniu 29 listopada 1830 roku z oręžem i 
ręku, dopominając się žgwalconych praw i swobėd, niepodleglošci i szczęS- 

ccia diugo nekanaj Ojczyzny, chcąc albo ją oswobodzič albo razem zginąč 
pod jej gruzami, šmiato zagrozila okrutnym ciemiežcom pėinocy. Za krew 
u obcych przelaną od nieprawego rozbioru Polski, za wielke i szlachetne 
czyny, pošwigcenia się bez granic w sprawie šwietej wolnošci po dtugiem 
tutactwie i biakaniu się; w nagrodę męstwa i cnoty walczących Braci na- 
szych, odzyskališmy na kongresie wiedenskim tę czastkę kraju, ktėra się 
teraz zwala Krolestwem Polskiem, 

Aleksander, nadai nam Konstytucję, a Mikotaj zaprzysiąg1 ją uroczyš- 
cie z cažym narodem Polskim. Bracia! Mianož u nas w poszanowaniu te za- 
przysięžone prawa i swobody? Nie,... Od lat pietnastu przed naszemi ocza- 
mi, w obliczu narodu, codziennie prawie ta konstytucja gwalcona i nadwy- 
ręžana byla, w spos6b przynoszący hanbę ludowi i tym, ktorzy go uciskali. 
Rozmnožyli się u nas dumni intryganci, stroiciele kabat, co datkiem, upo- 
minkiem na zte przywodzili serca malo statku mające. Mielišmy siužalcėw, 
ktėrzy nam rozkazywali, mielišmy podszczuwaczėw, ktėrzy narėd Polsky i 
Cesarzewicza Konstantego dla podžego zysku utrzymywali w rozdziale 
wzajemnej nienawišci; mielišmy  funkcjonistėw i partyzantėw na wyso- 
kich urzędach i w wojsku. Mielišmy szpiegow, ktėrzy dobrą wiarę między 
uczciwemi polakami i wzajemne niszczyli zaufanie. Zapytajcie się strėžėw 
potajemnych wiezien, ktorych pelno bylo w Warszawie, w Vilnie i Peters- 
burgu i wielu w innych miastach i twierdzach, a ci wam poviedzą jacy lu- 
dzie cierpieli za swe zdania i mysli. Zapytajcie, sie mtodziezy i patrjotow, 
powiedzą wam jakich dziwactw i jak grubjanskiego postępowania azjatyc- 
kiej dumy na sobie doznawali. 

Grosz publiczny marnowano i rozkradano, šciešniano edukacją narodo- 
wą. Lud biedny ucišniony przywiešč chošano ku ostatniej ciemnocie, zaka- 
zaniem mėwienia, pisania, a nawet myšlenia... Pelno byto nadužyč, peino 
sromoty i hanby! Rožne zanoszono o to skargi do tronu, ale te nigdy wys- 
žuchane nie byly. — 

Nareszcie narėd Polski, w ostatniej rozpaczy nie mogac tego wszyst- 
kiego džužej przeniešė na sobie, podniost oręž w dniu 29 Listopada 1830 r. 
w obronie praw i swobėd swoich dla pokazania tego przed calym šwiatem, 
že Polacy chociaž tak okrutnie ciemięženi pod obcą przemocą i haniebne 
džwigajac pęta niewoli inoskiewskiej, nie przyszli jeszcze ku temu spodle- 
niu, žeby krzywd i obelg swoich nie znali i dla položenia im ostatecznej ta- 
my, wszyscy zginač nie mogli. 

Do was tylko Bracia Litwini i Žmudzini, ktėrzy od wiekėw styszelišcie 
> przywiązania i bronienia swej wolnošci i swobėd, ktėrych patrjotyczne 
uczucia i bohaterska walecznošė, jak zawsze tak mianowicie za Košciuszki i 
Poniatowskiego, tudziež w latach 1812 i 1813 piekną w dziejach zapelniają 
kartę, do was wolna i katolicka Polska, temi się odzywa stowy: Potomko- 
wie Giedymina, Witolda i Jagiettow: wspėtbracia wszelkiego wieku i po- 

wolania, ježelišcie odebrali w puscižnie honor, zamitowanie wolnošci į 
swobėd, jeslišcie nieodrodnemi bračmi Polakėw, pocieszcie cienie nie- 
šmiertelnych bohaterėw, niech was ich przyklad zagrzewa, ocknijcie się Z 
waszego letargu, stargajcie więzy tak džugo krępujące waszą wolnošė, a 
wziąwszy za strzelbę, pistolet, palasz, kosę, dzidę, siekierę, lub za innego 
rodzaju oręž, wezwani odgtosem chwalebnego powstania „do broni“ przeni- 
kającym do gtębi serc prawych synėw ojczyzny, spieszcie na pomoc bra- 
ciom waszym Polakom! ktėrych wszystkie sity po calym kraju rozwijają 
się z nadzwyczajną szybkošcią i energją, dla okupienia swobėd i wolnošci 
narodowej!“ — Spieszcie do nas, odwieczni sprzymierzency nasi, walczyč 
w šwietej sprawie wolnošci; wszak dawno polityczne skojarzenia nasze, na- 
daje nam do serc waszych niezaprzeczone prawo; na wspėldzialaniu wa- 
szem, na odziedziczonej po naddziadach mitosci ojczyzny, przysziy byt nasz 
wspėlny zaležy; nie opuszczajcie sprawy naszej Bracia Litwini i Žmudzi- 
ni, bo to jest wspolną sprawą waszą, a biogie jej skutki, w rėwnym udziale 
splyna na was i okryją chwalą w obliczu ludzkošci i catej Europy. Rewo- 
lūcja polska jest juž zupelnie naradową, gdyž Sejm w dniu 18 - 20 grudnia 
1830 r. za takową ją uznat i stosowny do panstw europejskich wydai Ma- 
nifest. Ustanowi! Radę Najwyžszą Narodową stožoną z męžėw zaszczytnie 
w kraju i zagranicą z nauki i patrjotyzmu znanych, powotali wszysskich 
Rodakėw do broni, — stowem niczego nie zaniedbat narėd, coby utrzymač 
mogto wolnošč Polski i oswobodzič resztę braci naszych Litwinėow, Žmu- 
dzinėw, tudziež mieszkancow Wotynia i Podola. 

Wzmocnią się wkrėtce szeregi nasze tymi, ktėrych wydobyč z pod jarz- 
ma pragniemy, ježeli wy Bracia, wszyscy, do ktėrych przemawiamy, dzielič 
z nami zechcecie trudy, ktėrych zupelne oswobodzenie doznač musi. 

Wesprzyjcie nas waszym oręžem, a znękamy tego wspolnego wroga 
p6lnocy, nie opuszczajcie nas, wyciąga do was ręce i blaga o to Polska i ca- 
ia Europa przejęta trwogą, aby dzikie hordy Azjatėw, nie przeniosty 
swych siedzib nad Odrę, Elbę, Ren lub Sekwanę. Wybita juž godzina, W 
ktėrej narėd Polski męstwa waszego potrzebowač može i ma nadzieję, že 
się nie omyli na waszej silnej pomocy; ufa, iž zžožycie wraz Z nami na oi- 
tarzu wolnošci wszystkie usiiowania wasze! Ježeli tylko pod tym hastem: 
Narėd z wojskiem, wojsko z narodem, dzialac, będziemy, Bė6g dobrej spra- 
wie dopomože. A gdy Tworca wszech rzeczy, ten Bėg, ktėry czuwa nad 
losem Polskį, szlachetne i stuszne Polakėw usitowania, pomyslnym uwien- 
czy skutkiem w odzyskaniu praw i wolnošci, gdy orze! bialy roztoczy 
zwycięskie swe skrzydia nad odrodzoną Polską, wtenczas btogie czekają 
was nadzieje i korzyšci, wtenczas szlachetny Narėd Polski, ceniąc wasze 
pošwiecenie się, z braterskim ušciskiem Was powita i zrobi uczestnikami 
wvszelkich praw i swobėd narodowych. Možemy wtenczas nieptonną mieč 
nadzieję, iž Niemen polączy znowu dwa bratnie narody, z ktorych powsta- 


nie Polska wolna i niepodlegta. 


